
Skiriu savo pacientams ir studentams, 
kurie nenuilsdami mane mokė ir toliau tebemoko 


žaidimų ir gyvenimo prasmės 


PRADŽIOS ŽODIS 


Šią knygą sumaniau visų pirma kaip Transakcinės analizės psi- 
choterapijoje' tęsinį. Medžiagą pateikiau taip, kad ją būtų galima 
suprasti ir skaitant atskirai. Pirmoje dalyje apibendrinta teorija, 
reikalinga žaidimams suprasti ir juos analizuoti. Antroje dalyje 
aprašyti žaidimai. Trečioje dalyje sukaupta klinikinė ir teorinė 
medžiaga papildyta nauja, padedančia geriau suprasti, ką reiš- 
kia gyventi išsilaisvinus nuo žaidimų. Norintiems šią temą studi- 
juoti išsamiau, patariu perskaityti minėtą mano knygą. Perskaitę 
abi knygas pastebėsite, kad čia pateikiama naujų terminų ir at- 
skleidžiamas naujas požiūris, susiklostęs toliau plėtojant teoriją 
ir apmąstant surinktą praktinę medžiagą. 5 
Knygos reikalingumą įrodė susidomėjusių studentų ir pas- 
kaitų klausytojų prašymai pateikti žaidimų sąrašus arba plačiau 
pakomentuoti žaidimus, kuriuos trumpai tepaminėjau kaip pa- 
vyzdžius dėstydamas transakcinės analizės principus. Noriu 
padėkoti visiems studentams, klausytojams ir ypač pacientams, 
atkreipusiems dėmesį į naują žaidimą, pastebėjusiems jo užuo- 
mazgas arba jį pavadinusiems. Ypač dėkoju Barbarai Rosenfeld 


už daugelį minčių klausymo meno ir prasmės tema. Dėkoju 
* Berne, E. Transactional Anatysis in Psychotherapy. Grove Press, Inc., New York, 1961. 

Melvinui Boyce'ui, Josephui Concannonui, dr. Franklinui Erns- 
tui, dr. Kennethui Evertsui, dr. Gordonui Gritteriui, Francesai 
Matson, dr. Ray'ui Poindexteriui ir kitiems už daugelio žaidimų 
savarankišką atradimą arba jų reikšmingumo patvirtinimą. 
Claude'as Steineris, buvęs San Francisko socialinės psichia- 
trijos seminarų direktorius, šiuo metu dėstantis Mičigano univer- 
siteto Psichologijos fakultete, nusipelno padėkos už du dalykus. 
Jis atliko pirmuosius eksperimentus, kurie patvirtino daugelį 
knygoje paminėtų teorinių dalykų, ir savo eksperimentais pri- 
sidėjo aiškindamas autonomijos bei artimumo prigimtį. Nuošir- 
džiai dėkoju Violai Litt, seminarų administratorei finansininkei, 
Mary'ei N. Williams, asmeninei savo sekretorei, už nenuilstamą 


pagalbą ir Anne'ai Garret už paramą skaitant korektūrą. 


Semantika 


Siekiant teksto glaustumo, žaidimai aprašyti daugiausia vyro 
požiūriu, išskyrus atvejus, kai tai iš esmės yra moterų žaidi- 
mai. Pagrindinis žaidėjas dažniausiai yra „jis“, bet čia nėra jo- 
kių prietarų, nes tą pačią situaciją galima papasakoti ir „jos“ 
vardu, mutatis mutandis, pakeitus atitinkamas aplinkybes. Jeigu 
moters vaidmuo iš esmės skiriasi nuo vyro, tai moters ir vyro 
žaidimai aprašomi atskirai. Apie psichoterapeutą taip pat sako- 
ma „jis“ neturint jokių išankstinių nuostatų. Žodynas ir požiūris 
visų pirma orientuoti į praktikuojantį terapeutą, tačiau ši kny- 
ga, tikiuosi, bus įdomi bei naudinga ir kitų profesijų atstovams. 
Transakcinę žaidimų analizę turime aiškiai atskirti nuo jos se- 
sers - matematinės žaidimų analizės (dar vadinamos lošimų 


teorija), nors viena kita tekste pavartotų sąvokų, pvz., „atlygis“, 

dabar jau vartojamos ir matematikoje. Išsamią matematinės žai- 
dimų teorijos apžvalgą rasite R. D. Luce ir H. Raiffa knygoje Žai- 


dimai ir sprendimai? 


Karmelis, Kalifornija, 1962 m. gegužė 


* Luce, R. D. and Raiffa, H. Games 6 Decisions. John Wiley 6z Sons. Inc., New York, 1957. 

ĮŽANGA 


1. Socialinis bendravimas 


Socialinio bendravimo teorija gana išsamiai išdėstyta knygoje Trans- 
akcinė analizė psichoterapijoje', todėl ją apibendrinsime glaustai. 

R. Spitzas? nustatė, kad kūdikiai, kurie ilgą laiką stokoja 
fizinio kontakto su suaugusiaisiais, gali negrįžtamai regresuo- 
ti, ilgainiui jiems gresia nuolat atsinaujinanti liga. R. Spitzas tai 
vadina emocine deprivacija, kuri gali turėti lemtingų pasekmių. 
Panašūs pastebėjimai patvirtina teiginį apie stimulų alkį ir rodo, 
kad palankiausia stimulų forma yra fizinis artimumas. Šią išva- 
dą patvirtina ir kasdienė patirtis. 

Panašus reiškinys būdingas ir sensorinę deprivaciją pati- 
riantiems suaugusiesiems. Eksperimentinėje aplinkoje sensorinė 
deprivacija gali sukelti laikiną psichozę arba laikinus psichikos 
sutrikimus. Nustatyta, kad socialinė ir sensorinė deprivacija tu- 
rėjo panašų poveikį individams, pasmerktiems ilgą laiką kalėti 
vienutėje. Įkalinimas vienatvėje yra bausmė, kurios bijo net žiau- 
riausių fizinių bausmių užgrūdinti kaliniai.?* Šiais laikais kanki- 
nimas vienatve - gerai žinoma priemonė politiniams kaliniams 
drausminti. (Priešingai, geriausias ginklas, nukreiptas prieš po- 


litinį keliaklupsčiavimą, yra socialinė tvarka?) 


* Berne, E. Transactional Analysis in Psychotherapy. Grove Press, Inc., New York, 1961. 

2 Spitz, R. “Hospitalism: Genesis of Psychiatric Conditions in Early Childhood.“ Psychoanaly- 
Hc Study of the Child. 1: 53-74, 1945. 1 

* Belbenoit, Rene. Dry Guillotine. E. P. Dutton ė Company, New York, 1938. 

* Seaton, G. J. Isle of the Damned. Popular Library, New York, 1952. 

5 Kinkead, E. In Every War But One. W. W. Norton ėz Company, New York, 1959. 

Biologiniu požiūriu emocinė ir sensorinė deprivacija sukelia 
organinius pokyčius arba paskatina jų atsiradimą. Jei nepakan- 
kamai stimuliuojamas smegenų kamieno tinklinis darinys, gali 
pasireikšti nervinių ląstelių degeneracinių pokyčių. Šie reiškiniai 
gali būti prastos mitybos antrinė pasekmė, tačiau nepakankama 
mityba gali būti apatijos padarinys, kaip, tarkime, yra marazmu 
sergantiems kūdikiams. Taigi įmanoma suformuluoti biologinę 
grandinę - nuo emocinės ir sensorinės deprivacijos, per apatiją 
iki degeneracinių pokyčių ir mirties. Šia prasme stimulų alkis, 
kaip ir maisto alkis, susijęs su žmogaus išlikimu. 

Iš tiesų ne tik biologiškai, bet ir psichologiškai bei socialiai 
stimulų alkis daug kuo panašus į maisto alkį. Įvairios sąvokos ir 
žodžių junginiai (pvz., menka mityba, sotumas, gurmanas, be- 
sotis, mados auka, asketas, kulinarijos menas arba geras virėjas) 
lengvai perkeliamos iš mitybos srities į pojūčių sritį. Persival- 
gymo atitikmeniu galėtų būti per stiprus stimuliavimas. Abie- 
jose srityse įprastomis sąlygomis, kai pasiūla gausi, kai meniu 
įvairus, pasirinkimą daugiausiai lemia individualios savybės. 
Galbūt kai kuriuos iš individualių savitumų nulemia asmens 
konstitucija, tačiau šiuo atveju tai nėra svarbu. Viską galėtume 
apibendrinti šnekamosios kalbos posakiu, kad neglostomas žmo- 
gaus stuburas iškrypsta. Taigi pasibaigus glaudaus artimumo su 
motina laikotarpiui, individas visą likusį gyvenimą pasmerktas 
kovoti su dilema, kurią galėtume įsivaizduoti kaip du ragus, 
ant kurių nuolat balansuoja jo lemtis ir išlikimas. Vienas ragas 
yra socialinės, psichologinės ir biologinės jėgos, neleidžiančios 
išsaugoti fizinio artimumo tokio, koks buvo kūdikystėje. Kitas 
dilemos ragas yra nuolatinė pastanga tokį artimumą pasiekti. 


" Vartojami posakiai suformuluoti per San Francisko psichiatrijos seminarus. 

Individas išmoksta pasitenkinti subtilesnėmis, kone simbolinė- 
mis fizinio kontakto su kitais asmenimis formomis, kol pagaliau 
šiam tikslui pasitarnauja paprastas galvos linktelėjimas paro- 
dant, kad kitą žmogų matai. Bet pirmapradis fizinio kontakto 
troškimas nesusilpnėja. 

Kompromiso priėmimo procesą nusakome įvairiomis są- 
vokomis, viena iš jų - sublimacija. Nesvarbu, kaip vadiname, 
jo rezultatas yra vaikiško stimulų alkio dalinė transformacija į 
tai, ką galėtume pavadinti pripažinimo alkiu. Kompromisui sudė- 
tingėjant, kiekvieno asmens pastangos būti pripažintam išskiria 
ji iš kitų. Kaip tik šie skirtumai žmonių bendravimui suteikia 
įvairovės, jie nulemia ir individualią lemtį. Kad aktoriaus stu- 
buras neiškryptų, jam gali prireikti šimtų gerbėjų „paglostymų“ 
per savaitę. Tuo tarpu mokslininko fizinę ir psichinę sveikatą 
gali užtikrinti vienas jo gerbiamo mokytojo „paglostymas“ per 
metus. 

„Paglostymas“ gali būti vartojamas kaip apibendrinamo- 
ji sąvoka, nusakanti glaudų fizinį kontaktą, o praktiškai jis gali 
įgauti įvairias formas. Tarkime, tiesiogine šio žodžio prasme gali- 
ma glostyti kūdikį, jį apkabinti ar patapšnoti, žaismingai įgnybti 
ar sprigtelėti. Visi šie gestai turi kalbos atitikmenis, tad girdėda- 
mi individą kalbant galime numatyti, kaip jis elgsis su kūdikiu. 
„Paglostymo“ sąvoką galima išplėsti atsižvelgiant į šnekamosios 
kalbos kontekstą ir ja įvardyti bet kokį poelgį, kuriuo pripažįsta- 
mas kito asmens buvimas. Tad paglostymo sąvoką galima vartoti 
kaip pamatinį socialinio poelgio vienetą. Pasikeitimas paglosty- 
mais sudaro transakciją - žmonių bendravimo vienetą. 

Pagal žaidimų teoriją bet koks socialinis bendravimas bio- 


logine prasme geriau negu jokio bendravimo. Eksperimentai su 

žiurkėmis, ypač sėkmingai atlikti S. Levine'o* patvirtino, jog 
fizinis kontaktas palankiai veikia ne tik fizinę, psichinę ir emo- 
cinę raidą, bet ir smegenų biochemiją, padidina atsparumą leu- 
kemijai. Eksperimentai įrodė ir dar vieną reikšmingą dalyką - ir 
švelnus fizinis kontaktas, ir skausmingi elektros šokai vienodai 


padėjo stiprinti gyvūnų sveikatą. 


2. Laiko struktūrinimas 


Nustatyta, kad kūdikių lietimas ir simbolinis jo atitikmuo suau- 
gusiųjų pasaulyje - asmens buvimo pripažinimas — reikšmin- 
gas Žmogaus gyvenimui. O kas toliau? Klausiant paprastai — ką 
žmonės turėtų padaryti po to, kai pasisveikina? Nesvarbu, ar 
pasisveikinimas tebus trumpas bičiuliškas „sveikas“, ar rytietiš- 
kas kelias valandas trunkantis ritualas. Po to, kai stimulų alkis 
ir pripažinimo alkis tampa struktūros alkiu. Amžinoji paauglių 
problema: „Ką čia man dar jam (jai) pasakius?“ Ir ne tik paaug- 
lių... Dauguma žmonių labai nesmagiai jaučiasi bendravimo 
metu atsiradus pauzei - tyliu nesustruktūrinto laiko momentu, 
kai niekas nesugalvoja pasakyti nieko įdomiau, tik: „Kaip ma- 
note, ar sienos šį vakarą vertikalios?“ Žmogus nuolat stengiasi 
sustruktūrinti savo laiką. Egzistenciniu požiūriu socialinio gyve- 
nimo funkcija yra jam padėti. 

Laiko struktūrinimą galima pavadinti planavimu. Jam bū- 
dingi trys aspektai: materialinis, socialinis ir individualus. Įpras- 
tinis, patogus, parankus ir praktiškas laiko struktūrinimo būdas 
yra tas, kuriuo tvarkome išorinę realybę ir kurį paprastai vadina- 


5 Levine, S. “Stimulation in Infancy.“ Scientific American. 202: 80-86, May, 1960. “Infantile 
Experience and Resistance to Physiological Stress.“ Science. 126: 405, August 30, 1957. 

me darbu. Turėtume tai vadinti „veikla“, nes sąvoka „darbas“ čia 
netinka. Bendroji socialinės psichiatrijos teorija pripažįsta, kad 
žmonių bendravimas irgi yra darbo forma. 

Materialinis planavimas kyla iš netikėtumų, kurie išryškėja 
susidūrus su išorine realybe. Ši veikla mus domina tik tiek, kiek 
pasiūlo „paglostymų“ ar pripažinimo ir kitų sudėtingesnių soci- 
alinio bendravimo formų. Materialinis planavimas nėra sociali- 
nė problema. Iš esmės jis paremtas duomenų apdorojimu. Kad 
pagamintum valtį, reikia daug kartų matuoti, įvertinti daugelį 
galimybių. Ir šiuo atveju bet kokį žmonių bendravimą visų pir- 
ma sieja valties gaminimo procesas. 

Socialinis planavimas vyksta tradiciniais ritualiniais ar pusiau 
ritualiniais bendravimo būdais. Pagrindinis kriterijus, pagal kurį 
konkrečioje vietoje patikrinamas tokio planavimo tinkamumas, 
populiariai vadinamas „geromis manieromis“. Visame pasaulyje 
tėvai moko vaikus tinkamai elgtis, išmoko juos pasisveikinimo, 
valgymo, merginimo ir gedėjimo ritualų, taip pat kalbėtis kokia 
nors tema, atsižvelgiant į tam tikrus apribojimus bei pastiprini- 
mus. Apribojimai ir pastiprinimai yra taktiškumo ir diplomatiš- 
kumo pagrindas. Jie būna universalūs arba vietiniai. Konkrečios 
vietovės tradicija gali skatinti arba drausti raugėti prie stalo arba 
meilintis kito vyro žmonai. Beje, tarp šių konkrečių transakci- 
jų esama aukšto laipsnio atvirkštinės koreliacijos. Paprastai tose 
pasaulio šalyse, kur leidžiama žmonėms raugėti valgant, nepa- 
tartina priekabiauti prie moterų, o ten, kur nedraudžiama mei- 
lintis kitoms moterims, nepatartina valgant raugėti. Paprastai 
formalūs ritualai yra tarsi įžanga į pusiau ritualinį pokalbį tam 
tikromis temomis. Šiuos pokalbius galima apibūdinti kaip lais- 


valaikio užsiėmimus arba neįpareigojantį bendravimą. 

Kai žmonės geriau susipažįsta, jų bendravimą vis labiau 
veikia individualus planavimas, tad pasitaiko ir „incidentų“, nenu- 
matytų įvykių. Išoriškai tokie netikėti įvykiai atrodo atsitiktiniai, 
ir dalyvaujančios šalys linkusios juos taip ir apibūdinti. Pasigili- 
nus paaiškėja, kad jie vyksta pagal konkrečius modelius, kuriuos 
įmanoma rūšiuoti ir klasifikuoti, o jų seką apibrėžia nesuformu- 
luotos taisyklės ir nuostatos. Pasak Hoyle'o, šios nuostatos išlie- 
ka latentinės tol, kol santykiai draugiški arba priešiški. Tačiau jos 
iškyla kuriai nors iš šalių padarius draudžiamą ėjimą, po kurio 


14 


galima simboliškai ir teisėtai sušukti: „Pražanga!“ Tokios sekos, 
kurios paremtos daugiau individualiu, o ne socialiniu planavi- 
mu, kitaip nei neįpareigojančio bendravimo formos, gali būti va- 
dinamos žaidimais. Šeimos gyvenimas, santuokinis gyvenimas ir 
įvairių organizacijų gyvenimas metų metus gali remtis to paties 
žaidimo variantais. 

Net jei didžiąją socialinės veiklos dalį sudaro žaidimai, ne- 
galima tvirtinti, kad dažniausiai žaidimas tėra pramoga arba to- 
kie santykiai yra nerimti. Viena vertus, futbolas ir kiti sportiniai 
žaidimai gali ir neteikti jokio malonumo, o žaidėjai gali būti ne- 
paprastai rimti. Tokius sportinius žaidimus ir lošimą kortomis 
ar kitus azartinius žaidimus suartina tai, kad jie gali būti ypač 
svarbūs, kartais net lemtingi. Kita vertus, kai kurie autoriai, pa- 
vyzdžiui J. Huizinga? „žaidimams“ priskiria ir žmogėdrų puo- 
tas. Taigi mes nejuokaujame ir nesielgiame barbariškai, kai labai 
tragiškus dalykus, pvz., savižudybę, alkoholizmą, narkotikų 
vartojimą, nusikalstamumą arba šizofreniją, pavadiname „žai- 
dimais“. Žmonių žaidimų pagrindinė ypatybė yra ne emocijų 
gausa, o tai, kad jos reguliuojamos. Galimybė reguliuoti emoci- 


* Huizinga, J. Homo Ludens. Beacon Press, Boston, 1955. 

jas išryškėja, kai jas neteisėtai demonstruojant, imamos taikyti 
sankcijos. Žaidimas gali būti niūrus ir rimtas, net neišvengia- 
mas, tačiau socialinės sankcijos taikomos tik tada, kai sulaužo- 
mos taisyklės. 

Neįpareigojančio bendravimo formos ir žaidimai pakeičia 
tikrąjį artimumą. Dėl šios priežasties juos galime vertinti kaip 
išankstinius susitarimus, o ne kaip sąjungas, todėl jie aprašomi 
kaip scenos veikalai. Artimumas prasideda, kai individualus 
(paprastai instinktyvus) planavimas suintensyvėja, o socialiniai 
modeliai ir slapti apribojimai bei motyvai netenka svarbumo. Tik 
artimumas gali visiškai patenkinti stimulų ir struktūros alkį bei 
pripažinimo poreikį. Jo prototipas yra intymių santykių, kupinų 
meilės, aktas. 

Struktūros alkis išlikimui reikšmingas ne mažiau negu sti- 
mulų alkis. Stimulų alkis ir pripažinimo poreikis susiję su būti- 
nybe išvengti sensorinio ir emocinio bado, kuris lemia biologinę 
degradaciją. Struktūros alkis išreiškia poreikį išvengti nuobodu- 
lio, o apie blogybes, kylančias iš laiko, neturinčio struktūros, rašė 
ir S. Kierkegaardas.!? Jei struktūros alkis patiriamas ilgesnį laiką, 
nuobodulys ima prilygti emociniam badavimui ir gali turėti to- 
kių pačių pasekmių. 

Vienišas individas gali sustruktūrinti laiką dviem būdais: 
veikla ir fantazija. Kiekvienas žino, jog vienišu galima jaustis ir 
tarp žmonių. Kai žmogus yra dviejų ar daugiau asmenų sociali- 
nio sambūrio narys, jis gali pasirinkti laiko struktūrinimo būdą. 

Pagal sudėtingumą skiriama: 1) ritualai; 2) neįpareigojantis 
bendravimas; 3) žaidimai; 4) artimumas; 5) veikla, galinti būti 


“Kierkegaard, S. A Kierkegaard Anthology, ed. R. Bretall. Princeton University Press, Prince- 
ton, 1947, pp. 22 ff. 

pagrindas visiems kitiems laiko struktūrinimo būdams. Kiekvie- 
no grupės nario tikslas yra gauti kiek įmanoma daugiau pasi- 
tenkinimo iš transakcijų su kitais nariais. Kuo lengviau jis pasie- 
kiamas kitiems, tuo įvairesnio pasitenkinimo gali iš jų sulaukti. 
Daugumos jo socialinių operacijų planavimas automatiškas. Kai 
kurias taip suplanuoto „pasitenkinimo“ rūšis, pavyzdžiui, savi- 
destrukciją, nelengva identifikuoti kaip „pasitenkinimą“ įprasta 
šio žodžio prasme, tad geriau būtų šią sąvoką pakeisti kokia ma- 
žiau įpareigojančia, pvz., „nauda“ arba „atlygiu“. 

Socialinio kontakto teikiamas atlygis sietinas su somatine ir 
psichine pusiausvyra. Jį lemia šie veiksniai: 1) įtampos palengvi- 
nimas; 2) nepalankių situacijų išvengimas; 3) „paglostymo“ už- 
tikrinimas; 4) įgytos pusiausvyros išlaikymas. Visi šie veiksniai 
fiziologų, psichologų ir psichoanalitikų išanalizuoti bei išsamiai 
aptarti. Socialinės psichiatrijos požiūriu juos galima suformu- 
luoti taip: 1) pirminis vidinis atlygis; 2) pirminis išorinis atlygis; 
3) antrinis atlygis; 4) egzistencinis atlygis. Tris pirmuosius ga- 
lima palyginti su S. Freudo aprašyta „ligos teikiama nauda“: 
vidinė pirminė nauda, išorinė pirminė ir antrinė nauda." Patir- 
tis parodė, kad kur kas prasmingiau bei tikslingiau analizuoti 
socialines transakcijas atlygio požiūriu, užuot vertinus jas kaip 
gynybinius mechanizmus. Pirma, geriausia gynyba yra iš viso 
nesileisti į jokias transakcijas. Antra, „gynybos“ samprata tik iš 
dalies apima pirmus du atlygių tipus, o į kitus - trečią ir ketvirtą 
tipą, neatsižvelgiama. 

Žaidimai ir artimumas yra dėkingiausios socialinio kon- 
takto formos, nepriklausomai nuo to, ar jos sudaro veiklos ma- 


U Freud, S. “General Remarks on Hysterical Attacks.“ Collected Papers, Hogarth Press, Lon- 
don, 1933, II, p. 102. “Analysis of a Case of Hysteria.“ Ibid. III, p. 54. 

tricą. Ilgalaikis artimumas gana retas ir pirmiausia asmeniškas 
dalykas. Reikšminga socialinė sąveika dažniausiai įgyja žaidimų 
formą, o būtent tai mus ir domina. Daugiau informacijos apie 
laiko struktūrinimą rasite šio autoriaus knygoje apie grupių di- 


namiką.!ž 


2 Berne, E. The Structure and Dynamics of Organizations and Groups. J. B. Lippincott Company, 
Philadelphia and Montreal, 1963. (See especially Chapters 11 and 12.) 

Pirmas skyrius 


STRUKTŪRINĖ ANALIZĖ 


Geriausia spontanišką socialinę veiklą stebėti psichoterapinėse 
grupėse. Jose atsiskleidžia žmonių laikysenos, požiūrio, balso, 
žodyno pokyčiai ir kiti elgesio aspektai. Elgesio pokyčiai dažnai 
susiję ir su jausmų permaina. Tam tikras elgesio modelių rinki- 
nys atitinka vieną psichologinę būseną, kitas rinkinys susijęs su 
kita psichologine būsena, dažnai nesutampančia su pirmąja. To- 
kie pokyčiai ir skirtumai skatina susimąstyti apie ego būsenas. 
Fenomenologiškai ego būseną galima aprašyti kaip nuosek- 
lią jausmų sistemą, veiklos požiūriu - kaip nuoseklių elgesio mo- 
delių rinkinį. Praktikos požiūriu ego būsena yra jausmų sistema 
ir su ja susijusi elgesio modelių seka. Visiems individams būdin- 
gas ribotas repertuaras ego būsenų, ir kiekviena iš jų yra psicho- 
loginė realybė, o ne vaidmuo. Galima suskirstyti būsenas į šias 
kategorijas: 1) ego būsenos, primenančios tėvus; 2) ego būsenos, 
autonomiškai nukreiptos objektyviai vertinti realybę; 3) archajiš- 
kų liekanų turinčios ir ankstyvojoje vaikystėje įsitvirtinusios, vis 
dar aktyvios ego būsenos. Šias tris kategorijas galima pavadinti 
atitinkamai eksteropsichinėmis, neopsichinėmis ir archeopsichi- 
nėmis ego būsenomis. Šnekamąja kalba jos vadinamos tiesiog 
Tėvu, Suaugusiuoju ir Vaiku, ir šios sąvokos paprastai vartoja- 


mos daugelyje diskusijų. 

Socialinėje grupėje tam tikru momentu kiekvienas indivi- 
das demonstruoja Tėvo, Suaugusiojo ar Vaiko ego būseną. Be to, 
individai skirtingu greičiu gali peršokti iš vienos ego būsenos į 
kitą. Tokie pastebėjimai leidžia suformuluoti kai kuriuos diag- 
nostinius teiginius. „Tai yra tavo Tėvas“ reiškia „Šiuo metu tavo 
psichinė nuostata tokia, kokia būdavo vieno iš tavo tėvų (ar glo- 
bėjų), tu reaguoji taip, kaip reaguotų jis, - tokia pati laikysena, tie 
patys gestai, žodynas, jausmai.“ „Tai tavo Suaugusysis“ - „Tu ką 
tik savarankiškai ir objektyviai įvertinai situaciją, išdėstei mąs- 
tymo procesus ir suformulavai suvoktas problemas ar išvadas 
nesivadovaudamas išankstinėmis nuostatomis.“ Sakydami „Tai 
tavo Vaikas“ galvojame, kad „Tu reaguoji taip pat, kaip reaguo- 
davai būdamas mažas vaikas.“ 


Galima apibendrinti: 


1. Kiekvienas individas turėjo tėvus (arba juos atstojančius glo- 
bėjus), ir jame slypi savitas ego būsenų rinkinys, atgaminan- 
tis tėvų ego būsenas (kaip jis jas suvokdavo). Tam tikromis 
aplinkybėmis šios būsenos gali būti suaktyvintos (ekstero- 
psichinis funkcionavimas). Paprasčiau - „Kiekviename slypi 
jo tėvai.“ 

2. Kiekvienas individas (įskaitant ir vaikus, psichiškai atsili- 
kusius asmenis ir šizofrenikus) pajėgia objektyviai apdoroti 
duomenis, jei suaktyvinamos atitinkamos ego būsenos (neo- 
psichinis funkcionavimas). Paprasčiau - „Kiekvienas iš mūsų 
turime Suaugusijį.“ 

3. Kiekvienas individas kažkada buvo mažas, ir jis turi vaikys- 
tėje įsitvirtinusių elgesio apraiškų, kurios tam tikromis aplin- 
kybėmis gali būti suaktyvintos (archeopsichinis funkcionavi- 

mas). Paprasčiau - „Kiekvienas viduje turime mažą berniuką 


arba mergaitę.“ 


1(a) pav. pateikta struktūrinė diagrama. Ji vaizduoja asmenybės 
visumą - Tėvo, Suaugusiojo ir Vaiko ego būsenas. Jos aiškiai at- 
skirtos viena nuo kitos. Nepatyręs stebėtojas gali nepastebėti jų 
skirtumų, tačiau tyrėjui, nusprendusiam susipažinti su struktū- 
rine diagnostika, netrukus jie atsiskleidžia kaip itin įspūdingi ir 
įdomūs. Toliau realūs žmonės bus vadinami tėvais, suaugusiai- 
siais ar vaikais ir sąvokos rašomos mažąja raide, o ego būsenos — 
Tėvas, Suaugusysis ir Vaikas - didžiosiomis. 1(b) pav. pateikta 


supaprastinta struktūrinės diagramos schema. 


Tėvo 
ego 


| būsena | 
Suaugusiojo 


ego Suaugusysis 
būsena | 
Vaiko 
ego 
būsena 


a) struktūrinė diagrama b) supaprastinta jos forma 


1 pav. 
Struktūrinė diagrama 

Baigiant šį skyrių būtina aptarti galimą painiavą. 


1. Žodis „vaikiškas“ struktūrinėje analizėje nevartojamas, nes jis 
turi gana ryškų neigiamą atspalvį. Aprašant Vaiką (archajiška 
ego būsena) vartojamas posakis „tarsi vaikas“, nes jis daugiau 
biologinio pobūdžio ir „neapaugęs“ prietarais. Daugeliu as- 
pektų Vaikas yra vertingiausia asmenybės dalis, individo gy- 
venimui jis gali suteikti tai, ką tikras vaikas suteikia šeimai - 
žavesio, malonumo ir kūrybingumo. Jei individo Vaikas su- 
trikęs ir sergantis, pasekmės gali būti apgailėtinos, bet gali ir 
turi būti imtasi atitinkamų priemonių padėčiai pagerinti. 

2. Tą patį galima pasakyti ir apie žodžių „brandus“ ir „nebran- 
dus“ vartoseną. Struktūrinėje analizėje nėra „nebrandžių as- 
menybių“. Esama tik žmonių, kurių Vaikas netinkamai ar ne- 
mokšiškai vadovauja asmenybei, tačiau jie visi turi ir išbaigtą, 
puikios struktūros Suaugusijį, kurį tereikia atskleisti arba su- 
aktyvinti. Ir priešingai, vadinamieji brandūs žmonės yra tie, 
kuriuos nuolatos kontroliuoja Suaugusysis, tačiau pasitaikius 
progai jų Vaikas prasiveržia taip, kaip ir visų, ir pasekmės 
būna gana netikėtos. 

3. Tėvas gali iškilti dviem formomis - tiesiogine (kaip aktyvi ego 
būsena) ir netiesiogine (kaip įtaka). Aktyviai reiškiantis Tė- 
vui, asmuo reaguoja taip, kaip reaguodavo jo tikras tėvas ar 


M44 


motina („Daryk taip, kaip aš“). Kai įtaka netiesioginė, indivi- 
das reaguoja taip, kaip reaguoti būtų reikalavę tėvai („Daryk 
ne taip, kaip aš darau, bet kaip liepiu tau daryti“). Pirmuoju 
atveju asmuo tampa vienu iš tėvų, antruoju - prisitaiko prie 
jų reikalavimų. 

4. Vaiko ego būsena pasireiškia taip pat dviem formomis - prisi- 
taikiusiu Vaiku ir natūraliu Vaiku. Prisitaikęs Vaikas, atsižvelg- 

damas į tai, ko būtų pageidavęs jo tėvas (motina), keičia savo 
elgesį, tarkime, elgiasi kaip paklusnus arba kaip anksti su- 
brendęs asmuo. Arba jis prisitaiko atsitolindamas ar skųsda- 
masis. Tad Tėvo įtaka yra priežastis, o prisitaikęs Vaikas - pa- 
sekmė. Natūralus Vaikas yra spontaniška raiška, pavyzdžiui, 
maištavimas arba kūrybingumas. Struktūrinės analizės tei- 
ginius iliustruoja alkoholio vartojimo pasekmės. Pirmiausia 
svarbos netenka Tėvas, tada prisitaikęs Vaikas išsilaisvina iš 


Tėvo įtakos ir atsipalaiduodamas tampa natūraliu Vaiku. 


Paprastai žaidimų analizei pakanka tokio asmenybės struktūros 
apibūdinimo. 

Ego būsenos yra normalūs fiziologiniai reiškiniai. Žmogaus 
smegenys reguliuoja psichiką, jų veiklos rezultatai tvarkomi ir 
saugomi kaip ego būsenos. W. Penfieldas ir kiti mokslininkai! 2 
pateikia konkrečių duomenų, įrodančių šiuos teiginius. Esama 
įvairių atminties lygių ir sistemų. Tačiau natūraliu būdu patirtis 
fiksuojama viena kitą keičiančiomis būsenomis. Kiekvienas ego 
būsenos tipas gyvybiškai būtinas žmogaus organizmui. 

Vaikas yra intuicijos? kūrybingumo, spontaniško veržiumo 
ir džiaugsmo šaltinis. 

Suaugusysis būtinas individui išlikti. Jis apdoroja duome- 
nis ir apskaičiuoja galimybes. Tai svarbu efektyviai kuriant san- 
tykius su išoriniu pasauliu. Suaugusysis patiria ir pralaimėjimų, 
ir pasitenkinimo. Pavyzdžiui, norint pereiti greitkelį, kuriuo 
nepaliaujamai zuja mašinos, reikia apdoroti sudėtingus greičio 
"Penfield, W. “Memory Mechanisms“. Archives of Neurology 6+ Psychiatry. 67: 178-198, 1952. 
* Penfield, W. 4 Jasper, H. Epilepsy and the Functional Anatomy of the Human Brain. Little, 


Brown ėz Company, Boston, 1954. Ch. XI. 
*Berne, E. “The Psychodynamics of Intuition.“ Psychiatric Ouarterly. 36: 294-300, 1962. 

duomenis. Negalima eiti tol, kol nebus apskaičiuota tikimybė, 
kad kitą greitkelio pusę įmanoma pasiekti saugiai. Pasitenkini- 
mą, kuris kyla iš tokios rūšies sėkmingų apskaičiavimų, teikia ir 
slidinėjimas, skraidymas, buriavimas bei kiti judrūs sporto žai- 
dimai. Kitas Suaugusiojo uždavinys - reguliuoti Tėvo ir Vaiko 
veiklą, būti objektyviu jų tarpininku. 

Tėvas atlieka dvi pagrindines funkcijas. Pirma, jo dėka in- 
dividas gali efektyviai atlikti tikro tėvo savo vaikams vaidmenį. 
Taip užtikrinamas žmonių giminės išlikimas. Ši funkcija ypač 
reikšminga vaikams augant. Žmonės, vaikystėje tapę našlaičiais, 
patiria daugiau sunkumų augindami savo vaikus, nei tie, kurie 
bent iki paauglystės augo su abiem tėvais. Antra, daugelis reak- 
cijų tampa automatiškos, taip sutaupoma daug laiko ir energijos. 
Daug kas daroma todėl, kad „taip įprasta“. Tai išlaisvina Suau- 
gusįjį nuo būtinybės nuolat priimti begalybę banalių sprendimų, 
todėl jis gali užsiimti svarbesniais reikalais, palikęs rutina virtu- 
sius darbus Tėvui. 

Taigi trys aptarti aspektai turi didžiulę vertę asmenybės 
išlikimui ir gyvenimui. Juos analizuoti ir pertvarkyti prireikia 
tada, kai kuris nors sutrikdo sveiką pusiausvyrą. Kiekvienas iš 
jų - Tėvas, Suaugusysis ir Vaikas — verti vienodos pagarbos ir 
kiekvienas turi teisėtą savo vietą visaverčiame ir kūrybiškame 


gyvenime. 


Antras skyrius 


TRANSAKCINĖ ANALIZĖ 


Socialinio bendravimo vienetą vadiname transakcija. Jeigu du ar 
daugiau žmonių susiduria socialinėje grupėje, anksčiau ar vėliau 
vienas iš jų pradės kalbėti arba kitaip parodys, kad pastebi ki- 
tus. Tai vadiname transakciniu stimulu. Tada kitas asmuo pasakys 
arba padarys ką nors, kas vienaip ar kitaip susiję su šiuo stimulu. 
Jo atsakymą vadiname transakciniu atsaku. Paprasta transakcinė 
analizė siekia nustatyti, iš kurios ego būsenos kilo transakcinis 
stimulas, o kuri suteikė transakcinį atsaką. Paprasčiausios trans- 
akcijos yra tos, kai ir stimulas, ir atsakas kyla iš abiejų transakci- 
joje dalyvaujančių asmenų Suaugusiojo. Veikėjas pagal jam pa- 
teiktus duomenis įvertinęs, kad instrumentas, kurį dabar turėtų 
pasirinkti, yra skalpelis, ištiesia ranką. Respondentas, teisingai 
įvertinęs jo gestą, apskaičiuoja jėgas bei atstumą, ir padeda skal- 
pelį taip, kad rankena būtų tiksliai ten, kur chirurgas (veikėjas) 
tikisi ją išvysti. Antras pagal paprastumą santykis yra Vaiko ir 
Tėvo transakcija. Karščiuojantis vaikas paprašo gerti, ir rūpestin- 
ga motina paduoda jam stiklinę vandens. 

Abi šios transakcijos yra komplementarios, arba papildančiosios. 
Atsakas yra tinkamas, toks, kokio tikimasi, jis išplaukia iš natūra- 
lios sveikų žmogiškųjų santykių sąrangos. Pirmasis transakcijos 
tipas pavaizduotas 2(a) pav., tai papildančioji I tipo transakcija. 
2(b) pav. parodyta antroji papildančioji II tipo transakcija. Aki- 
vaizdu, kad transakcijos vyksta grandinėmis - kiekvienas atsakas 
tampa stimulu. Pirmoji komunikacijos taisyklė — komunikacija 
vyks sklandžiai, jei transakcijos bus papildančiosios. Kol transak- 


cijos papildančiosios, komunikacijos trukmė iš principo neribota. 

Ši taisyklė nepriklauso nuo transakcijų pobūdžio ir turinio, ją pa- 
aiškina tik bendravimo vektorių kryptis. Kai transakcijos papil- 
dančiosios, visai nesvarbu, ar du žmonės skleidžia gandus (Tėvas 
ir Tėvas), ar sprendžia problemą (Suaugusysis ir Suaugusysis), ar 
drauge žaidžia (Vaikas ir Vaikas arba Tėvas ir Vaikas). 


Veikėjas Respondentas Veikėjas Respondentas 


a) I tipas b) II tipas 


2 pav. 
Papildančiosios transakcijos 


Priešingai, komunikacija nutrūksta įvykus susikertančiajai tran- 
sakcijai. Įprastinė susikertančioji transakcija, sukelianti daugiau- 
sia žmonių tarpusavio santykių sunkumų santuokos, meilės, 
draugystės ir darbo sferose, pavaizduota 3(a) pav. kaip I tipo su- 
sikertančioji transakcija. 

Psichoterapeutai daugiausia dėmesio skiria būtent šioms 
transakcijoms. Tipiškas pavyzdys psichoanalizėje — klasikinė 
perkėlimo reakcija. Stimulas susieja Suaugusįjį ir Suaugusijį, pa- 

= 
0 
C) (D 


Veikėjas Respondentas Veikėjas Respondentas 


a) I tipas b) II tipas 
3 pav. 
Susikertančios transakcijos 


vyzdžiui, „Gal reikėtų aptarti, kodėl pastaruoju metu mes tiek 
daug geriame?“ arba „Gal žinai, kur mano rankogalių sąsagos?“ 
Tinkamas Suaugusiojo atsakas būtų: „Gal ir reikėtų. Iš tiesų aš 
ir pats norėčiau žinoti!“ arba „Ant stalo.“ Jei respondentas užsi- 
plieskia, pasigirsta tokie atsakymai: „Tu amžinai mane kritikuoji, 
kaip ir mano tėvas“ arba „Amžinai dėl visko kaltini mane.“ Pa- 
gal transakcinę diagramą abu šie atsakymai yra „Vaikas ir Tėvas“ 
tipo, nes vektoriai susikerta. Tokiu atveju problemų, susijusių su 
gėrimu ar rankogalių sąsagomis, sprendimą suaugusių žmonių 
lygmeniu teks atidėti, kol pavyks pergrupuoti vektorius. Tai gali 
užtrukti nuo kelių mėnesių (jei tai padažnėjęs alkoholio vartoji- 
mas) iki kelių sekundžių (jei tai situacija su sąsagomis). Arba vei- 
kėjas turi pereiti į Tėvo būseną, kad papildytų staiga suaktyvėju- 
sį respondento Vaiką, arba vėl turėtų būti suaktyvintas respon- 

dento Suaugusysis, kad papildytų veikėjo Suaugusįjį. Jei namų 
tvarkytoja maištauja atsisakydama plauti indus, tai Suaugusiojo 
ir Suaugusiojo pokalbis apie indus baigtas. Toliau gali vykti arba 
Vaiko ir Tėvo diskusija, arba Suaugusiųjų diskusija apie tai, ar ji 


toliau dirbs šį darbą. 


T T 
S S 
Vv Vv 


Veikėjas Respondentas 


4 pav. 
Santykių diagrama 


3(b) pav. pavaizduota susikertančiosios I tipo transakcijos prie- 
šybė. Tai psichoterapeutui pažįstama priešpriešinio perkėlimo 
(kontraperkėlimo) reakcija, kai pacientas pasako kokią nors 
objektyvią Suaugusiojo lygmens pastabą, o terapeutas „su- 
kryžiuoja“ vektorius — atsako jam tarsi su vaiku besikalbantis 
tėvas. Tai susikertančioji II tipo transakcija. Kasdieniame gy- 
venime į klausimą „Gal žinai, kur mano rankogalių sąsagos?“ 
dažnai atsakoma „Kodėl tu niekada nežinai, kur tavo daiktai? 


Juk nebesi vaikas.“ 

Santykių diagrama (4 pav.) vaizduoja devynis įmanomus 
veikėjo ir respondento bendravimo vektorius. „Psichologiškai ly- 
gios“ papildančiosios transakcijos yra (1-1)?, (5-5)? ir (9-9). Esa- 
ma dar trijų kitų papildančiųjų transakcijų (2—4) (4-2), (3-7) (7-3) 
ir (6-8) (8-6). Visi kiti deriniai yra susikertančiosios transakcijos, 
diagramoje matomos kaip susikertančios tiesės, pvz., (3-7) (3-7). 
Rezultatas - du tylintys, vienas į kitą piktai žvelgiantys žmonės. 
Jei nė vienas iš jų nenusileis, bendravimas baigsis, ir jiems teks 
išsiskirti. Įprasčiausi sprendimai būtų vienam nusileisti ir pereiti 
į (7-3) pozicijas, kurios baigsis žaidimu „Maištas“. Dar geriau 
abiem pereiti į (5-5)? pozicijas, tokiu atveju jie abu tiesiog pra- 
pliups juoku arba paspaus vienas kitam ranką. 

Paprastos papildančiosios transakcijos dažniausiai būdin- 
gos paviršutiniškiems darbo ir socialiniams santykiams, ir jas 
gana greitai gali suardyti susikertančiosios transakcijos. Pavir- 
šutiniškas santykis apsiriboja paprastosiomis papildančiosio- 
mis transakcijomis. Tokie santykiai dažnai būdingi įvairioms 
veiklos rūšims, ritualams ir neįpareigojančiam bendravimui. 
Sudėtingesnės būna slaptosios transakcijos, kai vienu metu pa- 
sireiškia daugiau nei dvi ego būsenos. Ši transakcijų katego- 
rija ir sudaro žaidimų pagrindą. Pardavėjai būna ypač įgudę 
trikampėse transakcijose, apimančiose tris ego būsenas. Žiaurų, 
tačiau vaizdingą pardavimo žaidimą atskleidžia šis trumputis 


pokalbis. 


Pardavėjas: „Šitas geresnis, tačiau šito jūs sau negalite leisti.“ 
Namų šeimininkė: „Kaip tik šitą aš ir pirksiu.“ 


5(a) pav. pateikta šios transakcijos analizė. Pardavėjas, kaip Su- 


augusysis, konstatuoja du objektyvius faktus: „Šitas geresnis“ ir 

„Šito jūs neįpirksite.“ Tai neva skiriama namų šeimininkės Suau- 
gusiajai, jos Suaugusioji turėtų atsakyti: „Jūs teisus ir dėl vieno, 
ir dėl kito.“ Tačiau slaptąjį (arba psichologinį) vektorių profesio- 
naliai parengtas ir patyręs pardavėjo Suaugusysis nukreipia į 
namų šeimininkės Vaiką. Kad sprendimas teisingas, patvirtina 
Vaiko atsakymas, iš tikrųjų pasakoma: „Nesvarbu, kokios bus fi- 
nansinės pasekmės, aš įrodysiu šiam arogantiškam vyrukui, kad 
nesu blogesnė už kitus jo klientus.“ Abiem lygmenimis transak- 
cija yra papildančioji, nes moters atsakymas priimamas už gryną 
pinigą, kaip Suaugusiojo sutikimas pirkti. 

Dviguba slaptoji transakcija apima keturias ego būsenas ir 


dažniausiai ją galima pastebėti flirto žaidimuose. 


Veikėjas Respondentas Veikėjas Respondentas 


a) trikampė transakcija b) dviguba transakcija 


5 pav. 
Slaptosios transakcijos 

Kaubojus: „Ateikit, apžiūrėsite klojimą.“ 
Viešnia: „Dievinu klojimus nuo to laiko, kai buvau maža 


mergaitė.“ 


Pagal 5(b) pav. socialiniu lygmeniu tai Suaugusiųjų pokalbis apie 
klojimus, tačiau psichologiniu lygmeniu tai Vaikų pokalbis apie 
sekso žaidimus. Atrodytų, kad iniciatyva priklauso Suaugusia- 
jam, tačiau, kaip ir daugelyje žaidimų, rezultatą nulemia Vaikas, 
ir šio pokalbio dalyviai gali vienas kitą gerokai nustebinti. 

Taigi transakcijas galima klasifikuoti - papildančiosios arba 
susikertančiosios, paprastosios arba slaptosios, o slaptosios dar 


gali būti trikampės ir dvigubos. 


Trečias skyrius 


PROCEDŪROS IR RITUALAI 


Transakcijos paprastai vyksta tam tikromis sekomis. Tos sekos 
nėra atsitiktinės, jos numatomos. Seka suplanuojama iš kurios 
nors vienos ego būsenos - Tėvo, Suaugusiojo ar Vaiko. Ją nulemia 
visuomenė, konkreti situacija arba asmens individualumas. Prisi- 
taikymo poreikis reikalauja, kad, kol patikrinama kiekviena socia- 
linė situacija, Vaiką pridengtų Tėvas arba Suaugusysis. Vaikas daž- 
niausiai planuoja jau patirtas asmeniškas ir artimumo situacijas. 

Paprasčiausios socialinės veiklos formos yra procedūros ir 
ritualai. Kai kurios iš jų universalios, kai kurios vietinės, tačiau 
ir vienų, ir kitų turi būti išmokstama. Procedūra yra paprastųjų, 
papildančiųjų Suaugusiojo transakcijų seka, kuri padeda mani- 
puliuoti realybe. Realybė apibūdinama dviem aspektais — sta- 
tiniu ir dinaminiu. Statinė realybė apima visą įmanomą Visatos 
materialią sąrangą. Pavyzdžiui, aritmetiką sudaro teiginiai apie 
statinę realybę. Dinaminę realybę apibūdintume kaip visų Visatos 
energijos sistemų tarpusavio sąveikos galimybes. Pavyzdžiui, 
chemiją sudaro teiginiai apie dinaminę realybę. Procedūros pa- 
grįstos duomenų apdorojimu bei tikimybiniais materialios realy- 
bės įvertinimais, ir tobuliausia jų forma pasiekiama profesiona- 
liomis technikomis. Lėktuvo pilotavimas ir apendikso šalinimas 
yra procedūros. Psichoterapija yra procedūra tol, kol ją kontro- 
liuoja terapeuto Suaugusysis, ji nėra procedūra, kai seanso eigai 
ima vadovauti Tėvas arba Vaikas. Procedūros planavimą nule- 
mia realybė, kurią įvertina veikėjo Suaugusysis. 

Procedūros vertinamos pagal du kriterijus. Sakome, kad 


procedūra efektyvi, kai veikėjas kaip įmanoma geriau pasinau- 

doja jam prieinamais duomenimis ir patirtimi, nepriklausomai 
nuo to, ar turi pakankamai žinių. Jei Tėvas ar Vaikas trukdo 
Suaugusiajam apdoroti duomenis, procedūra užteršiama ir tam- 
pa ne tokia efektyvi. Procedūros efektyvumas vertinamas pagal 
rezultatus. Taigi efektyvumas yra psichologinis kriterijus, o re- 
zultatyvumas - materialusis. Vienoje tropikų saloje vietinis karo 
gydytojo padėjėjas buvo itin įgudęs šalinti kataraktą. Jis turėjo 
žinių, kurių dėka pasiekdavo itin gerų rezultatų, bet vis dėlto 
išmanė mažiau nei europietis karo gydytojas, tad ir efektyvu- 
mas buvo mažesnis. Europietis gydytojas pradėjo smarkiai gir- 
tuokliauti, tad jo efektyvumas sumažėjo, nors iš pradžių rezul- 
tatyvumas buvo toks pat. Ilgainiui jam ėmė drebėti rankos, tad 
padėjėjas pralenkė jį ne tik efektyvumu, bet ir rezultatyvumu. 
Iš pavyzdžio matyti, kad abu minėtus kriterijus geriausiai gali 
įvertinti tos srities procedūrų specialistas - efektyvumą galima 
įvertinti asmeniškai susipažinus su veikėju, o rezultatyvumą — 
apibendrinus rezultatus. 

Dabartiniu požiūriu ritualas yra paprastųjų papildančiųjų 
transakcijų, suplanuotų išorinių socialinių jėgų, stereotipinė seri- 
ja. Neformalus ritualas, pvz., viešas atsisveikinimas, iš esmės yra 
toks pat, bet gali labai skirtis jo detalės, priklausomai nuo vieto- 
vės. Formalus ritualas, pavyzdžiui, mišios Romos katalikų baž- 
nyčioje, nepalieka galimybės rinktis. Ritualo formą nulemia Tėvo 
tradicija, bet paprastesniais atvejais panašų, nors ir trumpalaikį 
poveikį gali turėti šiuolaikiškesnės Tėvo įtakos. Kai kurie ypatingi 
istorinę ar antropologinę vertę turintys formalūs ritualai susideda 
iš dviejų fazių. 1 fazė - transakcijos vykdomos laikantis griežtų 
Tėvo apribojimų, 2 fazė - Tėvas nuolaidžiauja, o Vaikui suteikia- 


ma kone visiška transakcijų laisvė, kurios rezultatas - orgija. 

Dauguma pirmapradžių formalių ritualų buvo smarkiai 
užterštos, tačiau pakankamai rezultatyvios procedūros, kurios 
ilgainiui, keičiantis aplinkybėms susilpnėjo, tačiau vis dar iš- 
laikė savo, kaip tikėjimo akto, naudingumą. Kaip transakcijos, 
jie leidžia išvengti kaltės jausmo ir gauti atlygį už paklusnumą 
tradiciniams Tėvo reikalavimams. Ritualai teikia saugų, padrąsi- 
namą (t. y. „nuo blogos akies saugantį“), dažnai ir malonų laiko 
struktūrinimo būdą. 

Žaidimų analizei reikšmingesni yra neformalūs ritualai, 
kurių tipiškiausi - amerikietiškieji pasisveikinimo ritualai. 

1 A: „Hi!“ (Sveiki, labas rytas.) 

1B: „Hi!“ (Sveiki, labas rytas.) 

2 A: „Na kaip, pagaliau atšilo?“ (Kaip laikotės?) 

2B: „Atrodo, bet gali lyti.“ (Gerai. O jūs?) 

3 A: „Na, laikykitės.“ (Gerai.) 

3 B: „Na taip, susitiksime.“ 

4A: „Iki.“ 

4B: „Iki.“ 


Akivaizdu, toks pasisveikinimas nėra skirtas informacijai per- 
teikti. Jei ir esama kokios nors informacijos, ji apdairiai nutylima. 
Ponas A gali užtrukti penkiolika minučių, kol pasakys, kaip jam 
sekasi, o ponas B, kuris tėra atsitiktinis pažįstamas, neketina jam 
skirti tiek laiko. Šią transakcijų seriją galima pavadinti „aštuo- 
nių paglostymų ritualu“. Jeigu A ir B skubėtų, jie pasitenkintų ir 
dviejų paglostymų ritualu: „Sveikas - sveikas.“ Jei būtų senama- 
diški Rytų valdovai, jiems greičiausiai tektų atlikti dviejų šimtų 
paglostymų ritualą prieš pradedant aptarinėti reikalus. Transak- 


cinės analizės žargonu galima būtų pasakyti, kad šioje situacijoje 

Air B mažumėlę pagerino vienas kito savijautą. Kol kas jų „stu- 
burai nebus iškrypę“, ir jie vienas kitam už tai dėkingi. 

Toks ritualas remiasi atsargiais, intuityviais abiejų šalių 
apskaičiavimais. Šioje pažinties stadijoje jie nusprendžia, kad 
kaskart susitikę skolingi vienas kitam keturis paglostymus, ta- 
čiau ne dažniau nei vieną kartą per dieną. Jei jie netrukus ir vėl 
susitiks, tarkime, po pusvalandžio ir neturės jokio kito reikalo, 
dėl kurio tektų bendrauti, praeis vienas pro kitą be jokio ženklo 
arba vos linktelės vienas kitam. Daugiausia, ką jie gali padaryti, 
tai tarstelėti: „Sveikas — sveikas“. Tai taikoma ne tik trumpiems 
laiko intervalams, bet ir kelių mėnesių laikotarpiams. Dabar paž- 
velkime į ponus C ir D, kurie susitinka maždaug kartą per dieną, 
pasikeičia vienu paglostymu „Sveikas - sveikas“ ir nueina kiek- 
vienas savo keliu. Ponas C mėnesiui išvyksta atostogų. Grįžęs 
kaip paprastai susitinka poną D. Jei tokia proga ponas D tepasa- 
kys „sveikas“, ponas C įsižeis - jo „stuburas šiek tiek iškryps“. 
Jie skolingi vienas kitam apie trisdešimt paglostymų. Juos galima 
suspausti į keletą transakcijų, jeigu tos transakcijos pakankamai 
empatiškos. Jeigu ponas D laikytųsi tinkamo scenarijaus, jo teks- 
tas skambėtų maždaug taip (čia kiekvienas „intensyvumo“ arba 


„susidomėjimo“ vienetas atitinka vieną paglostymą). 


1 D: „Sveikas!“ (1 vienetas) 

2 D: „Pastaruoju metu tavęs nemačiau.“ (2 vienetai) 

3D: „A, ar tikrai? Tai kur buvai išvykęs?“ (5 vienetai) 

4 D: „Na, na, įdomu. Na ir kaip?“ (7 vienetai) 

5D: „Na, atrodai tai tikrai gerai. “ (4 vienetai) „Ar ir šeima 
vyko kartu?“ (4 vienetai) į 

6 D: „Na, tai džiaugiuosi matydamas tave grįžusį“ (4 vienetai) 
7 D: „Taiiki.“ (1 vienetas). 

Po tokio pokalbio ponas D gauna 28 paglostymus. Ir jis, ir 
ponas C žino, kad už likusius trūkstamus paglostymus atsiteis 
kitą dieną, tad dabar jie lygūs. Po dviejų dienų jie vėl galės per- 
eiti prie savo „dviejų paglostymų“ bendravimo: „Sveikas — svei- 
kas.“ Tačiau dabar jie „vienas kitą geriau pažįsta“. Ir vienas, ir 
kitas žino, jog abu yra patikimi partneriai, ir tai gali praversti 
jiems susidūrus socialinėje erdvėje. 

Vertėtų aptarti ir priešingą atvejį. Tarp ponų E ir F susiklos- 
tė dviejų paglostymų ritualas „Sveikas — sveikas.“ Kartą atlikęs 
šį ritualą, ponas E, užuot nuėjęs, stabteli ir paklausia: „Kaip lai- 
kaisi?“ Jie kalbasi: 


1 E: „Sveikas!“ 

1E: „Sveikas!“ 

2 E: „Kaip laikaisi?“ 

2 F (nustebęs): „Puikiai. O tu?“ 

3 E: „Viskas kuo puikiausiai. Na kaip, pagaliau atšilo?“ 

3 F: „Taip (atsargiai). Ar tik nesirengia lyti?“ 

4 E: „Malonu buvo vėl pasimatyti.“ 

4 F: „Na taip, man irgi. Atsiprašau, bet turiu skubėti į bib- 
lioteką, kol neuždarė. Iki pasimatymo.“ 

5E: „Iki pasimatymo.“ 


Nueidamas ponas F pagalvoja: „Kažin kas jam dabar taip staiga 
nutiko? Gal jis pardavinėja draudimą ar ką?“ Transakcine kalba 
tai reiškia: „Jis man tėra skolingas vieną paglostymą, kodėl tada 
pasiūlė penkis?“ 

Dar paprasčiau tikrai transakcinę, dalykišką šių paprastų 
ritualų prigimtį atskleidžia situacija, kai ponas G tarsteli „svei- 


kas“, o ponas H praeina nė neatsakydamas. Ponas G sureaguos: 

„Kas jam nutiko?“ Iš tikrųjų tai reiškia: „Aš jį paglosčiau, tačiau 
jis man neatsilygino tuo pačiu.“ Jei ponas H ir kitąkart praeis pro 
šalį nereaguodamas, jeigu jis taip pat elgsis ir su kitais pažįsta- 
mais, netrukus bendruomenė ims aptarinėti jo elgesį. 

Kartais sunku atskirti procedūrą ir ritualą. Diletantai daž- 
nokai profesines procedūras vadina ritualais, nors iš tikrųjų kiek- 
viena transakcija gali remtis sveika, kartais gyvybiškai svarbia 
patirtimi. Tik diletantas neturi išsilavinimo, kad tai įvertintų. Ir 
atvirkščiai — specialistai linkę racionalizuoti ritualų elementus, 
kurie šiek tiek susiję ir su procedūromis, ir visiškai nepaisyti 
skeptikų, kurie neva yra nekvalifikuoti ir nepasirengę suprasti 
procedūrų, nuomonės. Vienas iš būdų, kaip užkietėję profesio- 
nalai gali pasipriešinti naujoms protingoms procedūroms, yra 
pasišaipyti iš jų kaip iš ritualų. Todėl I. Ph. Semmelweisą ir kitus 
novatorius ištiko būtent toks likimas. 

Ir procedūros, ir ritualai yra stereotipiški. Pagal pirmąją 
transakciją galima numatyti visą transakcijų seką, nes jos ru- 
tuliojasi tam tikra tvarka, jeigu, žinoma, šios eigos nesutrikdo 
kokios nors ypatingos aplinkybės. Procedūrų ir ritualų skirtu- 
mą nulemia skirtingi šaltiniai: procedūras programuoja Suau- 
gusysis, o ritualų schemas nustato Tėvas. Individai, kurie jau- 
čiasi suvaržyti ar nėra įgudę atlikti ritualų, kartais stengiasi jų 
išvengti — pakeičia juos procedūromis. Pavyzdžiui, per vakarėlį 
jiems patinka padėti šeimininkei paruošti arba patiekti svečiams 


maisto ir gėrimų. 


Ketvirtas skyrius 


NEĮPAREIGOJANTIS BENDRAVIMAS 


Neįpareigojantis bendravimas vyksta įvairaus sudėtingumo so- 
cialinėse ir laiko matricose, tad ir jo formos skiriasi sudėtingumu. 
Jei transakcija laikoma socialinio bendravimo vienetu, tai tam 
tikrose situacijose galima įžvelgti elementą, vadinamą paprastu 
neįpareigojančiu bendravimu. Tai pusiau ritualinių, paprastųjų, 
papildančiųjų transakcijų, sutelktų ties viena tema, seka, kuria 
visų pirma siekiama sustruktūrinti laiko intervalą. Intervalo pra- 
džia ir pabaiga paprastai pažymima procedūromis arba ritualais. 
Transakcijos planuojamos taip, kad kiekviena šalis per šį laiką 
sulauktų kuo daugiau naudos (arba atlygio). Kuo geriau transak- 
cijos dalyvis prisitaikęs, tuo daugiau laimi. Neįpareigojantis ben- 
dravimas paprastai vyksta vakarėliuose arba tuomet, kai laukia- 
ma formalaus susirinkimo pradžios. Laukimui būdinga tokia pati 
struktūra bei dinamika kaip ir „vakarėliams“. Neįpareigojantis 
bendravimas gali virsti „paplepėjimu“, arba laukiantieji gali pra- 
dėti rimtai kalbėtis, net ginčytis. Kokteilių vakarėlis tampa pana- 
šus į galeriją, kurioje daugybė svečių demonstruoja įvairias neįpa- 
reigojančio bendravimo formas. Viename kambario gale keletas 
žmonių žais „Tėvų susirinkimą“, kitame vyks „Psichiatrijos“ foru- 
mas, trečiame - spektaklis „Ar kada buvote...“ arba „Kur dingo?“, 
ketvirtame - „General Motors“, dar kitur rinksis moterys, kurios 
nori žaisti „Virtuvę“ arba „Drabužių spintą“. Visuose kampeliuo- 
se veiksmas rutuliojasi beveik identiškai, skiriasi tik vardai, ir toks 
pats veiksmas tuo pačiu metu vyksta kokiame tuzine tame rajone 
vykstančių vakarėlių. Tam tikriems socialiniams sluoksniams bū- 


dingas tam tikras tipiškas neįpareigojantis bendravimas. 

Neįpareigojantį bendravimą galima klasifikuoti įvairiai. 
Išoriniai veiksniai yra sociologiniai (lytis, amžius, šeimos padė- 
tis, kultūriniai, rasiniai ar ekonominiai veiksniai). Abi temos — 
„General Motors“ (automobilių palyginimas) ir „Kas laimėjo“ 
(sportas) — tai „Vyrų kalbos“. „Pirkiniai“, „Virtuvė“ ir „Drabu- 
žių spinta“ yra „Moterų kalbos“. „Kabinti“ labiau būdingas jau- 
niems žmonėms, o įžengę į brandesnį amžių paprastai jie kalbasi 
tema „Pajamos ir išlaidos“. Yra ir kitų „Trumpų mandagių po- 
kalbių“ variantų. „Kaip pagaminti?“ — puikiai tinka trumpoms 
kelionėms lėktuvu. Pokalbis „Kiek kainuoja?“ populiarus tarp 
žemesnio lygio barų lankytojų. „Ar kada buvote (kokioje nors 
nostalgiškoje vietoje)“ - vidurinio sluoksnio (dažniausiai pagy- 
venusių prekybininkų) žaidimas. „Ar pažįstate...“ - viengungių 
žaidimas. „Kas nutiko senajam gerajam Džou?“ dažnai žaidžia- 
mas aptariant verslo sėkmes bei nesėkmes. „Ryte po“ (kokios 
siaubingos pagirios) ir „Martini“ (o aš žinau dar geresnį būdą) — 
tipiški kai kurių ambicingų jaunų žmonių žaidimai. 

Struktūrinė transakcijų klasifikacija gerokai asmeniškesnė. 
„Tėvų susirinkimas“ gali būti žaidžiamas trimis lygmenimis. Vaiko 
ir Vaiko lygmeniu jis įgauna žaidimo „Kaip tu tvarkaisi su nepa- 
klusniais tėvais?“ formą. Suaugusiojo ir Suaugusiojo „Tėvų susirin- 
kimas“ populiarus tarp jaunų, gerai išsilavinusių mamų. Žaidžiant 
vyresniems žmonėms ši transakcija neretai įgyja dogmatišką Tėvo 
ir Tėvo formą „Nepilnamečių nusikalstamumas“. Susituokusios 
poros kartais žaidžia „Pasakyk jiems, brangusis...“, kai žmona atlie- 
ka Tėvo vaidmenį, o vyras elgiasi tarsi per anksti subrendęs vaikas. 
„Žiūrėk, mama, tik be rankų“ yra kita panaši Vaiko ir Tėvo neį- 
pareigojančio bendravimo forma, tinkama bet kurio amžiaus žmo- 


nėms, retsykiais droviai adaptuojama kaip „Po velnių, vaikinai“. 

Dar labiau įtikinama yra psichologinė neįpareigojančio 
bendravimo rūšių klasifikacija. Ir „Tėvų susirinkimas“, ir „Psi- 
chiatrija“ gali būti žaidžiami projekcine arba introjekcine forma. 
Projekcinio tipo „Tėvų susirinkimo“ analizė pateikta 6(a) pav., ji 
paremta Tėvo ir Tėvo paradigma: 

A: „Jei nebūtų iširusių šeimų, tai nebūtų ir nusikalstamu- 

mo.“ 

B: „Taip, bet priežastis ne vien ta. Net geruose namuose vai- 


kų nebemoko padoriai elgtis, kaip būdavo anksčiau.“ 


Introjekcinio tipo „Tėvų susirinkimo“ eiga maždaug tokia (Suau- 
gusysis ir Suaugusysis): 


Č: „Aš tiesiog negaliu būti gera mama.“ 
D: „Gali kiek nori stengtis, jie vis viena neužauga tokie, ko- 
kius norėtum matyti. Belieka tik svarstyti, ar teisingai au- 
klėjai, kokių klaidų padarei.“ 
„Psichiatrijos“ projekcinio tipo transakcija gali įgauti Suaugusio- 
jo ir Suaugusiojo formą: 
E: „Manau, kad tave taip elgtis verčia kažkokia nesuvokta 
oralinė frustracija.“ 
F: „Man atrodo, kad tavo agresija puikiai sublimuota.“ 
6(b) pav. vaizduojamas „Psichiatrijos“ žaidimo introjekcinis ti- 
pas, kitas Suaugusiojo ir Suaugusiojo neįpareigojančio bendra- 
vimo atvejis. 
G: „Šis paveikslas man reiškia tik terlionę.“ 


H: „Man tapyba tėra bandymas įtikti tėvui.“ 

Toks neįpareigojantis bendravimas ne tik suteikia laikui struk- 
tūrą ir pasiūlo abiem šalims tinkamą paglostymų sistemą, bet 
atlieka ir papildomą socialinės atrankos funkciją. Kol vyksta 
neįpareigojantis bendravimas, kiekvieno žaidėjo Vaikas budriai 
stebi kitų dalyvių galimybes. Vakarėliui pasibaigus, kiekvienas 
asmuo jau būna išsirinkęs žaidėjus, su kuriais norėtų žaisti, ir 


atstūmęs kitus, net jeigu jie buvo ir labai malonūs. 


Stimulas 
Atsakas 
Stimulas 
Atsakas 
Veikėjas Respondentas Veikėjas Respondentas 
a) projekcinio tipo b) „Psichiatrijos“ 
„Tėvų susirinkimo“ variantas introjekcinis tipas 
„Nepilnamečių nusikalstamumas“ „Psichoanalizė“ 


6 pav. 
Neįpareigojantis bendravimas 

Neįpareigojančio bendravimo dalyvis pasirenka tuos asmenis, 
kurie atrodo tinkami kandidatai plėtoti sudėtingesnį santykį — 
žaidimą. Tokia atrankos sistema iš esmės yra nesąmoninga ir 
intuityvi. 

Ypatingais atvejais atrankos procese Suaugusysis nugali 
Vaiką. Tai aiškiai rodo draudimo agento pavyzdys. Jis tobulai 

įvaldęs neįpareigojančio bendravimo formas. Žaidžiant jo Suau- 
gusysis atidžiai klausosi, įsidėmi potencialius klientus, pasirenka 
tuos, su kuriais norėtų ir vėl susitikti. Draudimo agento įgūdžiai 
žaisti ar sugebėjimas puikiai sutarti su žmonėmis atrankos pro- 
cesui visiškai nesvarbūs, nes dažniausiai jis remiasi šalutiniais 
veiksniais - pavyzdžiui, klientų mokumu. 

Neįpareigojančiam bendravimui būdingas specifinis as- 
pektas. Pavyzdžiui, žaidimai „Vyrų kalbos“ bei „Moterų kalbos“ 
kartu nežaidžiami. Tie, kas įsijautę nuoširdžiai žaidžia „Ar kada 
buvote...“, susierzins, jeigu koks nors įsibrovėlis užsimanys žaisti 
„Kiek kainuoja avokadai?“ arba „Ryte po“. Asmenys, žaidžian- 
tys projekcinį „Tėvų susirinkimą“ pasipiktins, jeigu įsiverš intro- 
jekcinio „Tėvų susirinkimo“ žaidėjai, nors atvirkštinis variantas 
paprastai sukelia daugiau pasipiktinimo. 

Neįpareigojantis bendravimas padeda susipažinti. Kartais 
pažintis gali peraugti į draugystę. Grupelė moterų, kurios kiek- 
vieną rytą susirenka išgerti kavos ir neįpareigojančiai paben- 
drauti tema „Nusižengėlis vyras“, veikiausiai šaltai sutiks nau- 
ją kaimynę, kuri mieliau žaistų „Pažvelkime į vyrus iš gerosios 
pusės“. Jei jos susirenka pasiskųsti savo vyrais, jų bendravimą 
sutrikdys naujokė, girianti savo vyrą. Ši atvykėlė ilgai jų drau- 
gijoje neišbus. Jei kokteilių vakarėlyje kas nors nori pereiti iš 
vieno kampo į kitą, jam teks arba prisidėti prie neįpareigojančio 
bendravimo, kuris vyksta naujoje vietoje, arba meistriškai „per- 
jungti“ visą pokalbį į naują kanalą. Suprantama, gera šeimininkė 
iškart ima vadovauti situacijai ir naujai pasirodžiusiajam patei- 
kia programą: „Mes kaip tik žaidėme projekcinį „Tėvų susirin- 
kimą“, ką jūs apie tai manote?“ arba „Na, merginos, užteks, jūs 


jau taip ilgai žaidžiate „Drabužių spintą“, ponas J yra rašytojas 

(politikas, chirurgas), ir neabejoju, kad jis norėtų pažaisti „Žiū- 
rėk, mama, be rankų.“ Tiesa, pone J?“ 

Neįpareigojantis bendravimas sutvirtina pasirinktą vaid- 
menį ir gyvenimo poziciją. Vaidmens samprata panaši į tai, ką 
C. G. Jungas vadino persona, tik šiuo atveju vaidmuo giliai įsi- 
šaknijęs individo fantazijoje. Projekciniame „Tėvų susirinkime“ 
vienas žaidėjas gali atlikti griežto Tėvo vaidmenį, kitas - teisingo 
Tėvo, trečias - pataikaujančio Tėvo, o ketvirtas - paslaugaus Tėvo. 
Visi keturi patiria Tėvo ego būseną, tačiau kiekvienas skirtingai. 
Kiekvieno žaidėjo vaidmuo patvirtinamas, jeigu jį pripažįsta kiti 
žmonės, vaidmuo nesukelia jų priešiškumo arba bet koks kylan- 
tis priešiškumas jį tik labiau sustiprina, arba jam pritaria (pasi- 
keičia „paglostymais“) tam tikro tipo žmonės. 

Vaidmens patvirtinimas sutvirtina individo poziciją, ir tai 
vadinama neįpareigojančio bendravimo teikiamu egzistenciniu 
atlygiu. Pozicija remiasi nuostatomis, kurios veikia visas indivi- 
do transakcijas. Be to, ji nulemia ir žmogaus ateitį. Pozicija gali 
būti daugiau ar mažiau absoliuti. Tipiškos gyvenimo pozicijos, 
leidžiančios žaisti projekcinius „Tėvų susirinkimo“ variantus -— 
„Visi vaikai blogi!“, „Visi kiti vaikai blogi!“, „Visi vaikai liūdni!“, 


17 


„Visi vaikai persekiojami!“ Šios pozicijos nulemia griežto, tei- 
singo, pataikaujančio arba paslaugaus Tėvo vaidmenį. Pozicija 
pirmiausia atsiskleidžia per mentalinę nuostatą, kurią ji ir sufor- 
muoja, kaip tik šia nuostata individas remiasi atlikdamas jo vaid- 
menį sudarančias transakcijas. 

Pasirinktos pozicijos įtvirtinamos labai anksti - nuo pirmų- 
jų ar antrųjų iki septintųjų gyvenimo metų, t. y. gerokai anks- 
čiau nei individas yra pajėgus ar pakankamai patyręs, kad galė- 


tų rimtai įsipareigoti. Iš individo pozicijos galima spręsti apie jo 

vaikystę. Jei neįsikiša kiti asmenys ar nesukliudo netikėti įvykiai, 
visą likusį gyvenimą jis stengiasi sutvirtinti savo poziciją ir įveik- 
ti grėsmingas situacijas arba jų išvengti, arba manipuliuoja tam 
tikrais elementais tam, kad grėsmės virstų naudingomis aplin- 
kybėmis. Neįpareigojantis bendravimas yra stereotipinis, nes 
ir tikslai stereotipiniai. Žmonės entuziastingai pasineria į jį, nes 
neįpareigojantis bendravimas teikia ypatingą atlygį, juk malonu 
bendrauti su žmonėmis, kurie suinteresuoti konstruktyviai ir ge- 
ranoriškai apsaugoti savo poziciją. 

Neįpareigojantį bendravimą kartais sunku atskirti nuo vei- 
klos, gana dažnas jų derinys. Daugelį neįpareigojančio bendravi- 
mo formų, pvz., „General Motors“ variantą, sudaro pokalbis, kai 


tereikia užbaigti sakinius pasirinkus vieną iš kelių atsakymų: 


A: „Man patinka „Ford“ („Chevrolet“, „Plymouth“) labiau 
nei „Chevrolet“ („Ford“, „Plymouth“), nes...“ 
B: „Na, matai. Aš pirkčiau „Ford“ („Chevrolet“, „Ply- 


mouth“), o ne „Chevrolet“ („Ford“, „Plymouth“), nes...“ 


Akivaizdu, tokiais stereotipiniais sakiniais gali būti perduodama 
ir naudinga informacija. Dar galima paminėti kelis kitus įprastus 
neįpareigojančio bendravimo variantus. „Ir aš“ dažnai yra „Argi 
tai ne siaubinga?“ variantas. „Kodėl jie ne...“ mėgstama namų 
šeimininkių bendravimo forma. „Na, tada...“ yra Vaiko ir Vaiko 
neįpareigojančio bendravimo variantas. „Nagi sugalvokime“ (ką 
veikti) žaidžia nusikalsti linkę nepilnamečiai arba paišdykauti 


sumanę suaugusieji. 

Penktas skyrius 


ZAIDIMAI 


1. Apibrėžtis 

Žaidimas yra nenutrūkstanti papildančiųjų transakcijų serija, tu- 
rinti aiškiai apibrėžtą ir numatomą baigtį. Tai periodiškai pasikar- 
tojančių transakcijų seka, dažnai išoriškai tarsi ir įtikinama, tačiau 
turinti slaptą motyvaciją, arba paprasčiau, tai - „žabangų“ ar „gud- 
rybių“ seka. Žaidimus galima atskirti nuo procedūrų, ritualų ir 
neįpareigojančio bendravimo pagal du požymius: 1) slaptą po- 
būdį; 2) teikiamą atlygį. Procedūros gali būti sėkmingos, ritualai 
paveikūs, neįpareigojantis bendravimas naudingas, tačiau visi jie 
pagal apibrėžtį atviri, jiems būdingas varžymosi elementas, tačiau 
ne konfliktas. Jų pabaiga gali būti sensacinga, tačiau ne dramatiš- 
ka. Kita vertus, kiekvienas žaidimas iš esmės yra negarbingas ir 
jo padariniai dramatiški, sukeliantys ne tik jaudulį. 

Be žaidimų, yra dar vienas neaptartas socialinės veiklos ti- 
pas - operacijos. Operacija yra paprasta transakcija ar seka tran- 
sakcijų, kurių imamasi siekiant konkretaus tikslo. Jei žmogus 
atvirai prašo patarimo ir jo sulaukia, tai vadinama operacija. Jei 
žmogus, paprašęs patarimo, panaudoja jį prieš jam patarusį as- 
menį, tai jau yra žaidimas. Išoriškai žaidimas atrodo tarsi opera- 
cijų seka, tačiau atlygis įrodo, kad šios „operacijos“ iš tiesų tebu- 
vo manevrai, žaidimo ėjimai, o ne nuoširdūs prašymai. | 

Pavyzdžiui, „draudimo“ žaidimas. Jei draudimo agentas 
yra užkietėjęs žaidėjas, tai nesvarbu, kur ir apie ką jis kalba, iš 
tiesų jam terūpi nauji klientai. Jis nuolat ieško naujos aukos. Tas 


pat būdinga ir „nekilnojamojo turto“ žaidimui, „pižamų žaidi- 

mui“ ir kitiems panašiems užsiėmimams. Nors paprasto pašne- 
kesio metu draudimo agentui būdingas neįpareigojantis bendra- 
vimas (artimiausias variantas yra „Pajamos ir išlaidos“), už jo 
draugiškumo dažniausiai slypi daug profesionalių manevrų. Jis 
siekia išgauti profesiniu požiūriu svarbios informacijos. Tuzinai 
žurnalų rašo apie komercinius manevrus, sėkmingus žaidimus 
ir žaidėjus (dėmesio vertus veikėjus, sudarančius ypač stambius 
sandėrius). Transakcinės analizės požiūriu tai tėra Sports Illustra- 
ted, Chess World ir kitų sporto žurnalų atmainos. 

Trikampės transakcijos yra sąmoningai suplanuoti žaidi- 
mai, kuriuos profesionaliai kontroliuoja Suaugusysis, siekdamas 
maksimalios naudos. Tai „stambių profesionalų“ žaidimas, kles- 
tėjęs XX amžiaus pradžioje, jų gebėjimą suplanuoti detales ir psi- 
chologinį virtuoziškumą sunku pralenkti. 

Žmonės, dalyvaujantys dvigubose transakcijose ir iki galo 
jų nesuvokiantys, žaidžia nesąmoningus žaidimus. Būtent jie su- 
daro svarbiausią socialinio gyvenimo dalį. Žaidimai dinamiški, 
todėl juos lengva atskirti nuo paprastų pastovių nuostatų, kurios 
susiformuoja dėl vienokios ar kitokios pozicijos. Žodžio „žaidi- 
mas“ vartojimas neturėtų klaidinti. Jis nebūtinai reiškia pramogą 
ar pasimėgavimą. Daugumai pardavėjų jų darbas nėra pramo- 
ga, kaip vaizduojama ir Arthuro Millerio pjesėje Komivojažieriaus 
mirtis. Žaidimai kartais gali būti ypač sudėtingi. Pavyzdžiui, fut- 
bolo rungtynės itin svarbios, bet ne mažiau svarbūs transakciniai 
žaidimai „Alkoholikas“ arba trečiojo laipsnio „Rapo“ ir kiti. 

Tą patį galima pasakyti ir apie žodžius „žaidimas“, „Žais- 
mas“, kurių svarbą gali paliudyti tas, kas „žaidė“ azartinius žai- 
dimus, pavyzdžiui, ilgesnį laiką lošė pokerį iš pinigų ar prekiavo 


* Maurer, D. W. The Big Con. The Bobbs-Merrill Co., New York, 1940. 

fondų biržoje. Kokie rimti gali būti žaidimai ir žaismas, kokie 
svarbūs gali būti jų rezultatai, antropologams gerai žinoma. Patį 
sudėtingiausią iš kada nors egzistavusių žaidimų - „Dvariškį“ — 
puikiai aprašė Stendhalis Parmos vienuolyne. Na, o nuožmiausias 


iš visų žaidimų yra karas. 


2. Tipiškas žaidimas 
„Jeigu ne tu“ yra tipiškas sutuoktinių žaidimas. Jis geriausiai at- 
skleidžia bendruosius žaidimo požymius. 

Ponia Vait skundėsi, kad vyras visada ribojo jos veiklą, to- 
dėlji taip ir neturėjo galimybės išmokti šokti. Psichiatras gerokai 
pakeitė ir jos, ir sutuoktinio nuostatas. Sutuoktinis tapo ne toks 
savimi pasitikintis, nuolaidesnis. Ponia Vait įgijo daugiau lais- 
vės. Užsirašė į šokių pamokas, bet labai nusivylė. Ji suprato, kad 
mirtinai bijo šokių aikštelės, taigi šio sumanymo teko atsisakyti. 

Ši nesėkmė ir kai kurie kiti įvykiai atskleidė tam tikrus svar- 
bius jų santuokos struktūros aspektus. Iš daugelio mergintojų ji 
pasirinko dominuoti linkusį vyrą. Tai suteikė jai galimybę skųs- 
tis, kad ji daug ką galėtų nuveikti, „jeigu nejis“. Jos draugių vyrai 
taip pat buvo linkę dominuoti, tad susitikusios ryte išgerti kavos, 
jos daug laiko praleisdavo žaisdamos žaidimą „Jeigu ne jis“. 

Vėliau paaiškėjo, kad vyras jai labai padėjo, drausdamas 
daryti tai, ko širdies gilumoje ji bijojo. Ji net nesuvokdavo savo 
baimių. Tai buvo vienintelė priežastis, kodėl jos Vaikas pasirinko 
būtent tokį vyrą. 

Tai dar ne viskas. Dėl jo draudimų ir jos skundų dažnai 
kildavo ginčų, kurie labai kenkė seksualiniam jų gyvenimui. Jis 


jausdavosi kaltas, tad dažnai pirkdavo jai dovanų, kurių šiaip ji 

nebūtų taip dažnai sulaukusi. Kai jis suteikė jai daugiau laisvės, 
jo dovanos tapo retesnės. Šią moterį ir jos sutuoktinį mažai kas 
siejo, daugiausia juos vienijo namų rūpesčiai ir vaikai, tad ginčai 
tapdavo reikšmingais įvykiais. Kaip tik tokiomis aplinkybėmis 
tarp jų įvykdavo kažkas daugiau nei vien tik kasdieniški pokal- 
biai. Bet kokiu atveju santuokinis gyvenimas patvirtino tiesą, ku- 
rią įrodyti ji siekė, - kad visi vyrai yra tironai. Ši nuostata kilo iš 
jos jaunystės vizijų, kad ji neva patyrusi seksualinį smurtą. 

Šį žaidimą galima analizuoti įvairiais būdais. Jis priklauso 
plačiam socialinės dinamikos laukui. Esminis faktas yra tas, kad 
susituokdami ponas ir ponia Vait įgyja galimybę bendrauti vie- 
nas su kitu, ir tokią galimybę galima pavadinti socialiniu kontaktu. 
Jų namuose susikuria „socialinė grupė“. Niujorko metro trauki- 
nio vagone atsiduria daug žmonių, juos sieja erdvinis kontaktas, 
bet jie nesukuria socialinės grupės ir retai kada pasinaudoja ga- 
limybe pabendrauti. Vaitai veikia vienas kito elgesį ir reakcijas, 
ir ši įtaka sudaro socialinį veiksmą. Įvairios disciplinos socialinį 
veiksmą analizuoja skirtingais požiūriais. Mus domina indivi- 
dų asmeninis gyvenimas ir jų psichodinamika, tai vienas socia- 
linės psichiatrijos aspektų. Todėl netiesiogiai įvertinamas žaidimų 
„sveikumas“. Šis požiūris šiek tiek skiriasi nuo neutralių ir ma- 
žiau įpareigojančių sociologijos bei socialinės psichologijos nuos- 
tatų. Psichiatrai pasilieka teisę šūktelėti: „Nagi, palūkėkite!“, o 
kitų mokslų atstovai to negali. Transakcinė analizė yra socialinės 
psichiatrijos šaka, o žaidimų analizė yra ypatinga transakcinės 
analizės dalis. 

Praktinė žaidimų analizė tiria konkrečius atvejus ir konkre- 
čias situacijas. Teorinė žaidimų analizė padeda apibendrinti įvai- 


rius žaidimus, kad galima būtų juos atpažinti nepriklausomai 

nuo žodinio konteksto ir kultūrinės aplinkos. Pavyzdžiui, žai- 
dimo „Jeigu ne tu“ santuokinio varianto teorinė analizė turėtų 
nurodyti tokius žaidimo požymius, kad jį be vargo atpažintume 
ir Naujosios Gvinėjos džiunglių kaimelyje, ir prabangioje Man- 
hattano mansardoje. Nesvarbu, ar jis žaidžiamas per sužadėtu- 
vių pobūvį, ar aptarinėjant finansinę situaciją, pavyzdžiui, kiek 
kainuos nupirkti vaikaičiams meškerę. Nesvarbu, ar veiksmų 
atvirumas ir subtilumas priklauso nuo vyro ir žmonos atvirumo 
lygio. Žaidimo dažnumas konkrečioje visuomenėje yra sociologi- 
jos ir antropologijos klausimas. Žaidimų analizei, kaip socialinės 
psichiatrijos šakai, rūpi žaidimo aprašymas, o ne jo dažnumas. 
Tai panašu į visuomenės sveikatinimo ir vidaus ligų medicinos 
sritis. Pirmoji tiria maliarijos paplitimą, o antroji gydo maliarija 
susirgusius ligonius. 

Pateikiama schema labiausiai tiko teorinei žaidimų analizei. 
Be abejo, ji bus tobulinama sukaupus daugiau žinių. Pirmiau- 
sia reikia nustatyti, ar tam tikra manevrų seka atitinka žaidimo 
kriterijus. Tada surenkama kuo daugiau žaidimo pavyzdžių. 
Išskiriami reikšmingiausi šių pavyzdžių požymiai ir esminiai 
aspektai. Jie klasifikuojami, grupuojami pagal antraštes, kurios 
parinktos kuo prasmingesnės. Analizė pateikiama iš pagrindinio 
veikėjo pozicijos, šiuo atveju tai ponia Vait. 

Tezė. Apibendrintai aprašomas žaidimas, išdėstoma tiesio- 
ginė įvykių seka (socialinis lygmuo), psichologinis kontekstas, 
raida ir reikšmingumas (psichologinis lygmuo). Jau buvo pateik- 
tas žaidimo „Jeigu ne tu“ santuokinis variantas. Sutrumpintai 
žaidimas žymimas JNT. 

Antitezė. Galima numanyti, kad tam tikra įvykių seka su- 
daro žaidimą, bet tuo įsitikinti - tik tada, kai ji yra egzistenciškai 

reikšminga žaidėjui. Žaidimo svarbą įrodo atsisakymas jį žaisti 
arba menkas atlygis. Pagrindinis veikėjas tada dar labiau sten- 
giasi tęsti žaidimą. Jeigu antrajam veikėjui pavyksta nebežaisti 
arba jei jis sėkmingai sukliudo gauti atlygį, tai pagrindinis vei- 
kėjas nugrimzta į neviltį. Jo būsena kai kuriais aspektais prime- 
na depresiją, bet iš esmės ir skiriasi nuo jos. Ji aštresnė, jai bū- 
dingi frustracijos ir nuostabos elementai. Kartais asmuo staiga 
ima dėl nepaaiškinamos priežasties raudoti. Vykstant sėkmingai 
terapijai tokią reakciją gali pakeisti humoristinis pasišaipymas 
iš savęs, kai Suaugusysis staiga suvokia: „Na štai, aš ir vėl!“ Tai- 
gi neviltis yra Suaugusiojo būsena, o į depresiją puola Vaikas, 
jam tuo metu priklauso visos galios. Depresijos priešingybė yra 
optimizmas, entuziazmas ir gyvas susidomėjimas savo aplinka, 
o juokas priešingas nevilčiai. Todėl žaidimo analizės terapinis 
efektas teikia tiek malonumo. „Jeigu ne tu“ antitezė — nuolai- 
dumas. Žaidimas vyksta tol, kol vyras ką nors draudžia. Užuot 


177 


sušukęs „Nedrįsk!“, jis tarsteli „Daryk, kaip nori“, tada atsisklei- 
džia giliai slypėjusios žmonos fobijos, ir ji nebegali kaltinti vyro, 
kaip tai darė ponia Vait. 

Norint suprasti žaidimą, reikia rasti antitezę ir įrodyti jos 
veiksmingumą. 

Tikslas. Nustatomas pagrindinis žaidimo tikslas. Kartais 
būna ir alternatyvų. JNT tikslas - arba nusiraminti („Ne, aš to 
nebijau, bet jis man neleidžia“), arba pasiteisinti („Na, juk nepa- 
sakysi, kad aš nesistengiu, bet jis mane stabdo“). Pirmąjį tikslą 
paaiškinti lengviau, ir jis labiau atitinka žmonos saugumo porei- 
kius. Tad JNT žaidžiamas siekiant nusiraminti. 

Vaidmenys. Ego būsenos - tai ne vaidmenys, bet psichiniai 


reiškiniai. Todėl reikia formaliai atskirti ego būsenas ir vaidme- 

nis. Žaidimus galima apibūdinti pagal veikėjų skaičių - „dviejų 
žaidėjų“, „trijų žaidėjų“, „daugelio žaidėjų“ ir kt. Kartais žaidėjo 
ego būsena atitinka jo vaidmenį, kartais ne. 

JNT žaidžia du žaidėjai - suvaržyta žmona ir dominuoti 
linkęs vyras. Žmona gali imtis arba atsargaus Suaugusiojo („Jau 
geriau darysiu, kaip jis liepia“), arba aikštingo Vaiko vaidmens. 
Dominuoti linkęs vyras gali arba išlaikyti Suaugusiojo ego būse- 
ną („Jau verčiau daryk, kaip aš sakau“), arba pereiti į Tėvo būse- 
ną („Daryk, kaip sakau“). 

Dinamika. Nurodomos kiekvieno žaidimo varomosios psi- 
chologinės jėgos ir galimos jų alternatyvos. Paprastai pasirenka- 
ma viena psichodinaminė samprata, kuri labai vykusiai ir pras- 
mingai atspindi situaciją. Tinkamiausias JNT žaidimo paaiškini- 
mas tas, kad jis kilęs iš patologinių baimių. 

Pavyzdžiai. Analizuojant labiausiai praverčia individo vai- 
kystės žaidimų pavyzdžiai arba jų prototipai kūdikystėje. Prieš 
pradedant formalų žaidimo aprašymą reikia paieškoti vaikystėje 
giminingų epizodų. JNT žaidžia ir maži vaikai, ne tik suaugusie- 
ji. Šio žaidimo suaugusiųjų variantas yra toks pat kaip ir vaikų, 
tik tikrą tėvą pakeičia ką nors draudžiantis sutuoktinis. 

Transakcinė paradigma. Tipiškos situacijos transakcinė ana- 
lizė pateikiama atskleidžiant socialinį ir psichologinį lygmenį — 
slaptosios transakcijos esmę. Dramatiškiausia JNT forma sociali- 


niu lygmeniu yra Vaiko ir Tėvo žaidimas. 


Vyras: „Tu būk namie ir rūpinkis namais.“ 
Žmona: „Jei ne tu, aš nesėdėčiau namie ir daug įdomiau 


gyvenčiau.“ 

Psichologiniu lygmeniu (slapta santuokos sutartis) santykis 
yra visai kitoks — Vaiko ir Vaiko. 


Vyras: „Privalai būti namuose, kai grįžtu. Negaliu pakęsti, 
kai mane palieki.“ 
Žmona: „Būsiu namuose, jei padėsi man apsisaugoti nuo 


fobijų.“ 


Šie du lygmenys pavaizduoti 7 pav. 


Vyras Žmona 
„Būk namie“ „Jeigu ne tu“ 
(„Aš bijau“) („Apsaugok mane“) 
7 pav. 
Žaidimas „Jeigu ne tu“ 


Ėjimai. Žaidimo ėjimai maždaug atitinka ritualo paglostymus. 
Kaip ir bet kokiame žaidime, kuo daugiau žaidžiama, tuo dau- 
giau įgūdžių įgyjama. Atsisakoma ėjimų, kurie gaišina, ir visas 
dėmesys sutelkiamas į tikslą. „Ištikimiausios draugystės“ žaidė- 


jai papildo vienas kitą tiek, kiek reikia, ir suteikia vienas kitam 

malonumo, jie gauna maksimalios naudos įdėję labai mažai pa- 
stangų. Kai kurie tarpiniai, išankstiniai ar įspėjamieji ėjimai gali 
pasiekti ypatingą santykių elegancijos laipsnį. Kai nebereikia 
eikvoti jėgų gynybiniams manevrams, daugiau dėmesio galima 
skirti žaidimo „puošybiniams“ elementams ir abiejų žaidėjų bei 
stebėtojų nuostabai. Analitikai teigia, kad žaidimą sudaro mi- 
nimalus tam tikrų ėjimų skaičius. Konkretūs žaidėjai ištobulina 
šiuos ėjimus arba padidina jų skaičių, atsižvelgdami į savo porei- 


kius, sugebėjimus ar norus. JNT struktūra: 


1. Nurodymas - paklusnumas („Lik namuose“ - „Gerai“). 
2. Nurodymas - protestas („Ir šiandien būk namuose“ - „Jeigu 
ne tu“). 


Žaidimo atlygis. Žaidimo teikiamas atlygis išplaukia iš jo stabili- 
zuojančios (homeostatinės) funkcijos. Biologinė homeostazė pa- 
siekiama paglostymais, o psichologinis stabilumas užtikrinamas 
sutvirtinta pozicija. Kaip jau sakėme, paglostymai gali būti įvai- 
rių formų, todėl biologinis žaidimo teikiamas atlygis galėtų būti api- 
būdinamas taktilinio pobūdžio sąvokomis. Vyro vaidmuo JNT 
žaidime primena antausį atbula ranka (jis gerokai skiriasi nuo 
pliaukštelėjimo delnu, tai jau tiesioginis pažeminimas), o žmo- 
nos atsakas šiek tiek primena nekantrų spyrį į blauzdą. Taigi JNT 
biologinis atlygis kyla iš karingo (vyro) ir nekantraus (žmonos) 
bendravimo. Tai kankinantis, bet, matyt, efektyvus būdas išsau- 
goti sveiką nervų sistemą. 

Žmonos pozicijos „Visi vyrai tironai“ patvirtinimas yra eg- 
zistencinis atlygis. Tokia pozicija yra reakcija į poreikį pasiduo- 
ti, tai būdinga esant fobijoms. Taip išryškėja nuosekli žaidimo 


struktūra: „Jeigu atsidurčiau minioje viena, mane įveiktų pagun- 

da pasiduoti, namuose aš nepasiduodu, jis mane priverčia, tai ir 
rodo, kad visi vyrai yra tironai.“ Šį žaidimą dažniausiai žaidžia 
moterys, kurios atitrūkusios nuo realybės. Jų Suaugusiajai sun- 
ku kontroliuoti situaciją, ypač kai pagunda labai stipri. Išsami 
šių mechanizmų analizė labiau rūpi psichoanalizei nei žaidimų 
analizei, pastarajai svarbesnis galutinis rezultatas. 

Vidinis psichologinis žaidimo atlygis yra tiesiogiai susijęs su 
psichine energija (libido). JNT žaidime socialiai priimtinu būdu 
paklūstama vyro autoritetui, tai gelbsti moterį nuo neurotinių 
baimių. Tuo pat metu patenkinami jos mazochistiniai poreikiai, 
jei tokių turi. Sąvoka „mazochizmas“ vartojama ne savęs panei- 
gimo, bet klasikine prasme, kai seksualiai susijaudinama pati- 
riant deprivaciją, pažeminimą ar skausmą. Kitaip tariant, mote- 
ris susijaudina, kai iš jos kažką atima, kai ją valdo. 

Išorinis psichologinis atlygis yra galimybė išvengti situacijos, 
kuri kelia baimę. JNT motyvacija ypač aiški - paklusdama vyro 
reikalavimams, žmona išvengia situacijų, kurių ji bijo. 

Vidinį socialinį atlygį nurodo žaidimo pavadinimas, nes jį žai- 
džia artimi asmenys. Paklusdama žmona įgyja teisę pasakyti „Jeigu 
ne tu.“ Tai padeda jai sustruktūrinti laiką, kurį ji turi praleisti su 
vyru. Poniai Vait struktūros poreikis buvo ypač stiprus, nes jos ir 
vyro nesiejo bendri interesai iki vaikų gimimo ir po to, kai vaikai 
jau užaugo. Susilaukę vaikų jie žaidė ne taip intensyviai ir ne taip 
dažnai, nes vaikai atliko įprastą tėvų laiko struktūrinimo funkciją. 
Motinai buvo suteikta galimybė žaisti labiau priimtiną JNT (užsi- 
ėmusios namų šeimininkės) variantą. Jaunos mamos Amerikoje iš 
tiesų dažnai būna labai užimtos, bet tai neturi įtakos šio žaidimo va- 
rianto analizei. Žaidimų analizei rūpi atsakyti į klausimą - jei jauna 


moteris yra labai užimta, kaip ji pasinaudoja savo užimtumu? 

Išorinis socialinis atlygis - tai nauda, kurią teikia konkretūs 
išoriniai socialiniai santykiai. Žaidimas JNT „Jeigu ne tu“ (žmo- 
nos žodžiai vyrui) transformuojamas į neįpareigojančio bendra- 
vimo formą „Jeigu ne jis“, kurią ji žaidžia su draugėmis susiti- 
kusi išgerti kavos. Žaidimas lemia bičiulių pasirinkimą. Nauja 
kaimynė pakviečiama kavos ir jai pasiūloma žaisti „Jeigu ne jis“. 
Jei ji žaidžia kaip pridera, netrukus tampa nuoširdžia užkietėju- 
sių žaidėjų bičiule. Jei ji atsisako Žaisti ir atkakliai giria savo vyrą, 
ilgai šioje draugijoje neužsibūna. Jos situacija panaši į tą, kurią 
žmogus patiria atsisakydamas gerti per vakarėlius, dauguma bi- 
čiulių gana greitai jį išbraukia iš svečių sąrašo. 

Apžvelgti formalūs JNT požymiai. Norint geriau suprasti 
procedūrą, reikia patyrinėti „Kodėl tau ne?.. - Taip, bet...“. Šis 
žaidimas žaidžiamas įvairiose socialinėse grupėse, per komitetų 


susirinkimus, psichoterapinėse grupėse visame pasaulyje. 


3. Žaidimų genezė 


Vaiko augimas - tai procesas, per kurį jis mokomas, kokius žaidi- 
mus žaisti ir kaip juos žaisti. Jis mokomas ir jo padėtį konkrečioje 
socialinėje situacijoje atitinkančių procedūrų, ritualų, neįpareigo- 
jančio bendravimo. Procedūrų, ritualų ir neįpareigojančio ben- 
dravimo formų išmanymas bei įgūdžiai nulemia jo galimybes. 
Išmokti žaidimai nulemia tai, kaip jis pasinaudoja jam suteikto- 
mis galimybėmis. Nuo žaidimų taip pat priklauso ir situacijų, į 
kurias jis paklius, pasekmės. Vaiko likimui turi įtakos mėgstami 
žaidimai, kurie tampa jo gyvenimo scenarijaus (arba nesąmonin- 
go plano) elementais. Jų teikiamas atlygis susijęs su santuoka, 


karjera ir net mirties aplinkybėmis. Kai tėvai skiria daug dėme- 

sio mokyti savo vaikus jų padėtį gyvenime atitinkančių procedū- 
rų, ritualų bei neįpareigojančio bendravimo, stropiai parinkdami 
mokyklas, koledžus bei bažnyčias, kur bus įtvirtintos jų žinios, 
neretai jie praleidžia pro akis žaidimų sritį, sudarančią pamatinę 
kiekvienos šeimos emocinės dinamikos struktūrą. Vaikai jos mo- 
kosi per reikšmingą kasdienę gyvenimo patirtį (nuo ankstyviau- 
sių savo gyvenimo mėnesių). Su tuo susiję klausimai aptariami 
gana bendru ir nesusistemintu būdu jau tūkstančius metų. Mo- 
dernioje ortopsichiatrijos literatūroje bandyta taikyti ir metodi- 
nį požiūrį, tačiau be žaidimų koncepcijos nuoseklus tyrinėjimas 
menkai teįmanomas. Vidinės individualiosios psichodinamikos 
teorijos iki šiol nepajėgė tinkamai paaiškinti žmogiškųjų santy- 
kių problemų. Aprašant transakcines situacijas reikia remtis so- 
cialinės dinamikos teorija, kuriai nepakanka vien individualios 
motyvacijos analizės. 

Tėra vos vienas kitas vaikų psichologas, išmanantis žaidimų 
analizę, tad žaidimų kilmė retai analizuojama. Laimei, šį epizodą 
stebėjo gerai išsilavinęs transakcinės analizės specialistas. 

Per vakarienę septynerių metų Tandžiui suskaudo pilvą ir 
jis paprašė, kad jam leistų nevalgyti. Tėvai pasiūlė sūnui prigulti. 
Jo trimetis broliukas Mikas irgi ėmė skųstis skausmu, tikėdama- 
sis, kad ir jis galės nevalgyti. Tėvas žvilgtelėjo į jį ir paklausė: „Tu 

“ juk nenori žaisti šio žaidimo, tiesa?“ Mikas prapliupo juoktis ir 
atsakė, kad ne. 

Jei tėvai būtų maisto ar tobulo virškinimo fanatikai, tai su- 
nerimtų ir iškart paguldytų Miką į lovą. Jei tai pasikartotų kelis 
kartus, šis žaidimas taptų Miko charakterio dalimi. Taip dažnai 
ir atsitinka, kai tėvai sutinka Žaisti šį žaidimą. Kai vaikas pavy- 


dėdavo kokios nors jo varžovui (broliui) suteiktos privilegijos, jis 

skųsdavosi sergąs, kad ir jam būtų suteikta tokia pati privilegija. 
Tuomet slaptąją transakciją sudarydavo socialinis lygmuo („Aš 
prastai jaučiuosi“) ir psichologinis lygmuo („Man irgi privalote 
suteikti privilegijų“). Tačiau Mikas išvengė hipochondriko liki- 
mo. Gal jo laukia dar liūdnesnė lemtis, bet to negalima žinoti iš 
anksto. Šiuo atveju svarbiausia, kad vos beprasidedantį žaidimą 
(in statu nascendi) savo klausimu užgniaužė tėvas, o berniukas 
atvirai prisipažino, kad jis norėjo žaisti. 

Šis pavyzdys įrodo, kad maži vaikai gali žaisti visiškai sąmo- 
ningai. Jų žaidimų motyvaciją ir kilmę išdildo laikas, ir jie tampa 
pastovia stimulų ir atsakų seka. Tik tam tikros procedūros gali 
padėti sąmoningai suvokti žaidimą. Žaidimo kilmę gali paaiškin- 
ti analitinė terapija, o slaptus motyvus - antitezė. Klinikinė prak- 
tika atskleidė, kad žaidimų prigimtis yra imitacinio pobūdžio ir 
kad pirmiausia pradeda žaisti vaiko Suaugusysis (neopsichinis 
aspektas). Jei pavyksta sužadinti suaugusio žaidėjo Vaiko ego 
būseną, tai atsiskleidžia neįtikėtini psichologiniai asmenybės su- 
gebėjimai (Suaugusysis Vaiko ego būsenoje), jo įgūdžiai manipu- 
liuoti žmonėmis kelia tokį pavydą, kad psichiatrai tai pavadino 
„Profesoriaus“ reiškiniu. Psichoterapinėse grupėse, kurios dau- 
giausia dėmesio skiria žaidimų analizei, viena iš sudėtingiausių 
procedūrų yra surasti kiekvieno paciento mažąjį „Profesorių“. 
Visi susižavėję, net klykdami iš juoko klauso apie 2-8 metų vai- 
ko nuotykius žaidžiant žaidimus, išskyrus tuos, kurie baigdavosi 
tragiškai. Kartais ir pats pacientas žavisi savo paties sugebėjimais. 
Jei jam tai pavyko, vadinasi, jis gali atsikratyti netikusio elgesio 
stereotipų, be kurių jo gyvenimas tampa daug lengvesnis. 

Paprastai dėl šių priežasčių stengiamasi apibūdinti kūdi- 


kystėje ar vaikystėje žaisto žaidimo prototipą. 

4. Žaidimų funkcijos 


Kasdieniame gyvenime mažai artimumo galimybių. Kai kurios 
artimumo formos daugumai žmonių nepriimtinos, todėl dau- 
giausia laiko socialiniame gyvenime skiriama žaidimams žaisti. 
Žmonėms reikia žaidimų ir jie nori juos žaisti, tik reikia atkreipti 
dėmesį į tai, ar jis renkasi tą žaidimą, kuris jam teikia daugiausiai 
naudos. Svarbiausia žaidimo ypatybė yra jo kulminacija (arba at- 
lygis). Parengiamųjų veiksmų pagrindinė funkcija yra paruošti 
situaciją atlygiui gauti. Šie veiksmai visuomet sukonstruojami 
taip, kad kiekvienas žingsnis teiktų visą įmanomą pasitenkini- 
mą. Tad žaidime „Nevykėlis“ (kai pasielgiama kaip nors nevy- 
kusiai, o po to atsiprašinėjama) ir atlygis, ir žaidimo tikslas yra 
gauti atleidimą, kurio reikalaujama atsiprašinėjant. Išpilta kava 
ir cigaretėmis pradeginti baldai tėra tarpiniai ėjimai, tačiau kiek- 
vienas toks veiksmas teikia savotiško malonumo. Pasitenkini- 
mas, kuris jaučiamas išpylus kavą, dar nepadaro kavos išpylimo 
žaidimu. Lemiamas stimulas yra atsiprašymas, kuris ir veda į 
atomazgą. Kitaip kavos išpylimas tebūtų destruktyvi procedūra, 
gal paprasčiausiai pasimėgavimo teikiantis nusižengimas. 
Panašiai žaidžiamas ir „Alkoholikas“. Nepaisant to, kokia 
galėtų būti fiziologinė girtavimo priežastis, jei tokia iš viso yra, 
žaidimų analizė remiasi požiūriu, kad piktnaudžiavimas alko- 
holiu tėra žaidimo ėjimas, skirtas asmens aplinkoje esantiems 
žmonėms. Girtuoklystė gali teikti ir malonumų, tačiau žaidimo 
esmė ne čia. Tai atskleidžia šio žaidimo variantas „Sausasis al- 
koholikas“, kurį sudaro tie patys ėjimai ir kuris teikia tokį patį 
atlygį, kaip ir įprastas šio žaidimo variantas, tik žaidžiamas jis 


be butelių. 

Be sėkmingos laiko struktūrinimo funkcijos, kai kurie žai- 
dimai reikalingi individų sveikatai užtikrinti. Šių žmonių psichi- 
nė būklė nestabili, pozicijos menkai įtvirtintos. Nustoję žaisti, jie 
gali pulti į neįveikiamą depresiją, net psichozę. Tokie žmonės iš 
visų jėgų priešinsis bet kokiems mėginimams nutraukti žaidimą. 
Dažnai tai būdinga sutuoktiniams, kai vieno iš jų psichinė būklė 
pagerėja (atsisakius destruktyvių žaidimų), o kito staiga pablo- 
gėja, nes vidinę jo pusiausvyrą lėmė žaidimai. Tad itin svarbu 
apdairiai analizuoti žaidimus. 

Laimei, artimumo be žaidimų - tokia yra ar turėtų būti tobu- 
liausia žmonių gyvenimo forma - teikiamas atlygis toks didelis, 
kad net pačią nepatvariausią pusiausvyrą išgyvenančios asmeny- 
bės gali saugiai ir su džiaugsmu atsisakyti savo žaistų žaidimų, 
jeigu tik su tinkamu partneriu randa kelią į geresnius santykius. 

Platesniu mastu žaidimai yra kiekvieno individo nesąmo- 
ningo gyvenimo scenarijaus integralus ir dinaminis komponen- 
tas. Jie užpildo laiką, kol individas laukia visiškos scenarijaus 
baigties ir pagreitina ją. Paskutinis scenarijaus veiksmas papras- 
tai reikalauja arba stebuklo, arba katastrofos, priklausomai nuo 
to, ar scenarijus konstruktyvus ar destruktyvus. Tad ir scenarijų 
atitinkantys žaidimai būna arba konstruktyvūs, arba destrukty- 
vūs. Kalbant šnekamosios kalbos posakiais, individas, kurio scė- 
narijus yra „Kalėdų Senelio belaukiant“, tikriausiai bus malonus 
partneris kituose žaidimuose, pvz., „Jūs nuostabus, pone Mer- 
gatroidai“, o tas, kurio scenarijus „Belaukiant, kol surakins rigor 
mortis“ tragiškas, turbūt žais ne pačius maloniausiūs žaidimus, 
pvz., „Pričiupau tave, kalės vaike“. 

Tokie posakiai yra sudėtinė žaidimų analizės dalis, jie lais- 


vai vartojami transakcinės psichoterapijos grupėse ir per semi- 

narus. Posakis „Belaukiant, kol surakins rigor mortis“ atėjo iš 


pacientės sapno, kuriame ji nusprendė dar šį tą nuveikti, kol jos 


„nesurakino rigor mortis“. Viena pacientė pastebėjo tai, ką pralei- 


do terapeutas: stebuklo (Kalėdų Senelio) laukimas ir mirties lau- 


kimas yra sinonimiški. Žaidimų analizėje posakiai turi lemiamą 


reikšmę, todėl juos aptarsime išsamiau. 


5. Žaidimų klasifikacija 


Klasifikuoti galima analizuojant ir žaidimus, ir neįpareigojantį 


bendravimą. Klasifikacijos: 


1. 


Pagal žaidėjų skaičių: žaidimas dviem asmenims („Frigidiška 
moteris“), trijų asmenų žaidimas („Nagi susipeškite“), pen- 
kių asmenų žaidimas („Alkoholikas“) ir žaidimai, kuriuose 


dalyvauja daug žaidėjų („Kodėl tau ne?.. - Taip, bet...“). 


„ Pagal „valiutą“ - žodžius („Psichiatrija“), pinigus („Skolinin- 


kas“), kūno dalis („Man reikia operacijos“). 
vus („Nevykėlis“), paranoidinis („Kodėl tai visada nutinka 


man?“), depresyvus („Na, štai aš ir vėl“). 


„ Tipai pagal zonas: oralinis („Alkoholikas“), analinis („Nevy- 


kėlis“), falinis („Nagi susipeškite“). 


„ Psichodinaminiai tipai: nukreiptas prieš fobijas („Jeigu ne 


tu“), projekcinis („Tėvų susirinkimas“), introjekcinis („Psichi- 


atrija“). 


„ Pagal instinktyvius potraukius: mazochistinis („Jeigu ne tu“), 


sadistinis („Nevykėlis“), fetišistinis („Frigidiškas vyras“). 

Be dalyvaujančių žaidime žaidėjų skaičiaus, dar svarbūs šie trys 


rodikliai: 


1. Lankstumas. Kai kuriuos žaidimus, pvz., „Skolininkas“ arba „ 
Man reikia operacijos“, galima žaisti tik su vienos rūšies „va- 
liuta“, kiti žaidimai, pvz., ekshibicionistiniai, būna lankstesni. 

2. Atkaklumas. Vieni žmonės atsisako savo žaidimų gana len- 
gvai, kiti būna atkaklūs. 

3. Intensyvumas. Vieni žaidžia žaidimus atsipalaidavę, kiti la- 
biau įsitempę, agresyviau. Tad žaidimai dar skirstomi į len- 


gvus ir sudėtingus. 


Šių trijų rodiklių derinys nulemia, ar žaidimai švelnūs, ar smur- 
tiniai. Psichinių sutrikimų turinčių asmenų Žaidimai turi pako- 
pas. Asmuo, sergantis paranoidine šizofrenija, gali pradėti žaisti 
lankstų ir laisvą pirmos pakopos žaidimą „Argi tai ne siaubin- 
ga?“, o po to pereiti prie atkaklaus ir sudėtingo trečios pakopos 


žaidimo. Žaidimų pakopos gali būti: 


a) pirmoji pakopa - socialiai priimtinas pagrindinio veikėjo žai- 
dimas; 

b) antroji pakopa - žaidimas nesukelia jokios ilgalaikės, neatitai- 
somos žalos, bet žaidėjai mielai nuslėptų jį nuo aplinkinių; 

<) trečioji pakopa - žaidžiamas iki galo ir gali baigtis operacinė- 


je, teisme arba morge. 


Žaidimus dar galima klasifikuoti pagal bet kurį iš veiksnių, nu- 
rodytų analizuojant žaidimą „Jeigu ne tu“ (tikslas, vaidmenys, 
teikiamas atlygis). Sisteminei mokslinei klasifikacijai sudaryti 
labiausiai tiktų egzistencinis veiksnys, bet jis per menkai išanali- 


zuotas. Šiuo metu remiamasi sociologine klasifikacija. 

PASTABOS 


Ypač vertinu S. Potterio indėlį už jo įžvalgiai ir humoristiškai 
aprašytus manevrus arba „taktines gudrybes“, naudojamas kas- 
dienėse socialinėse situacijose? taip pat G. H. Meadą už jo inicia- 
tyvą aptarti žaidimų reikšmę socialiniame gyvenime.“ Žaidimai, 
lemiantys psichinę negalią, sistemingai analizuojami San Fran- 
cisko socialinės psichiatrijos seminaruose nuo 1958 metų, pasta- 
ruoju metu į šią žaidimų analizės sritį ėmė gilintis ir T. Szaszas7 
Mano knyga apie grupės dinamiką ypač naudinga analizuojant 
žaidimų vaidmenį grupės procese.š 


5 Potter, S. Theory and Practice of Gamemanship. Henry Holt ėz Company, New York, n.d. 

* Mead, G. H. Mind, Self, and Society. University of Chicago Press, Chicago, 1934. 

" Szasz, T. The Myth of Mental Illness. Harper and Brothers, New York, 1961. 

* Berne, E. The Structure and Dynamies of Organizations and Groups. J. B. Lippincott Company, 
Philadelphia and Montreal, 1963. 

II 
ŽAIDIMŲ SĄRAŠAS 


ĮŽANGA 


Pateiktas žaidimų sąrašas šiuo metu (1962) yra išsamus, tačiau 
nuolat nustatoma naujų žaidimų. Kartais atidžiau išanalizavus 
žaidimo variantą išryškėja, kad tai visiškai naujas žaidimas. Kar- 
tais naujas žaidimas pasirodo besąs jau žinomo žaidimo varian- 
tas. Tam tikri analizės elementai taip pat gali keistis, nes sukau- 
piama vis naujų žinių. Pavyzdžiui, jei žaidimo eigą galima apra- 
šyti keliais būdais, vėliau paaiškėja, kad pateiktas apibūdinimas 
nėra pats įtikinamiausias. Tačiau ir žaidimų sąrašas, ir jų analizė 
būtini praktiniam darbui. 

Kai kurie žaidimai aptarti ir išanalizuoti gana išsamiai. Kiti, 
kurie mažai tyrinėti arba yra gana reti, tik trumpai apibūdinti. 
Asmuo, kuris pradeda žaidimą, paprastai vadinamas „veikėju“ 
arba „Vaitu“, o antrasis žaidimo dalyvis - „Bleku“. 

Žaidimai klasifikuojami į grupes pagal situaciją, kurioje jie 
paprastai žaidžiami: gyvenimo žaidimai, sutuoktinių žaidimai, 
vakarėlio žaidimai, seksualiniai žaidimai ir nusikaltėlių pasaulio 
žaidimai. Aptariamas ir profesionalų žaidimų pogrupis — psi- 
choterapijos kabineto žaidimai. Pateikta ir gerų (konstruktyvių) 
žaidimų pavyzdžių. 

1. Analizės planas 


Žaidimo analizė pateikiama pagal planą. 

Pavadinimas. Jei žaidimo pavadinimas ilgas, tekste vartoja- 
ma santrumpa. Nurodomi žaidimo variantai. Žaidimų pavadini- 
mai pateikiami Rodyklėje. Analizuojant žodžiu patartina vartoti 
visą žaidimo pavadinimą, o ne jo santrumpą. 

Tezė. Suformuluojama kuo įtikinamiau. 

Tikslas. Remiantis autoriaus patirtimi, nurodomas reikš- 
mingiausias tikslas. 

Vaidmenys. Pirmiausia nurodomas (ir pažymimas kursyvu) 
pagrindinis veikėjas, kurio požiūriu aptariamas žaidimas. 

Dinamika. Kaip ir tikslas. 

Pavyzdžiai: 1) pateikiamas žaidimo, kaip jis būdavo žaidžia- 
mas vaikystėje, pavyzdys bei lengviausiai atpažįstamas su juo 
susijęs prototipas; 2) pavyzdys iš suaugusiojo gyvenimo. 

Paradigma. Kiek įmanoma trumpiau iliustruojamos reikš- 
mingiausios transakcijos arba socialinio ir psichologinio lygmens 
transakcijos. 

Ėjimai. Pateikiamas mažiausias skaičius praktikoje nustatytų 
transakcinių stimulų ir atsakų. Skirtingose situacijose ėjimai gali 
būti išplėtoti, tapti retesni arba gali būti dailinami be pabaigos. 

Atlygio rūšys: 1) vidinis psichologinis — nurodoma, kaip 
žaidimas sustiprina vidinį psichinį stabilumą; 2) išorinis psicho- 
loginis - mėginama nurodyti, kokių nerimą keliančių situacijų 
ar artimumo vengiama; 3) vidinis socialinis - pateikiamas šne- 
kamosios kalbos posakis, kuris dažniausiai vartojamas žaidime, 
kai jį žaidžia artimi asmenys; 4) išorinis socialinis - pateikiamas 


raktinis posakis, vartojamas išvestiniame žaidime arba neįparei- 

gojančio bendravimo situacijoje, kai žaidžiama ne tokių artimų 
asmenų rate; 5) biologinis - apibūdinami paglostymai, kuriuos 
žaidimas gali suteikti žaidėjams; 6) egzistencinis - nusakoma po- 
zicija, kurios paprastai laikomasi žaidžiant žaidimą. 

Susiję žaidimai. Pateikiami papildančių, giminingų ir prie- 
šingų žaidimų pavadinimai. 

Tik psichoterapinė situacija suteikia galimybę adekvačiai 
išsiaiškinti žaidimą. Žmonės, žaidžiantys destruktyvius žaidi- 
mus, kreipiasi į terapeutą kur kas dažniau negu tie, kurie žaidžia 
konstruktyvius žaidimus. Todėl dauguma tyrinėtų žaidimų yra 
destruktyvūs, tačiau skaitytojas neturėtų užmiršti, kad kons- 
truktyvius žaidimus žaidžia laimingesni žmonės. Nenorėdami 
suvulgarinti žaidimų idėjos, kaip nutiko daugeliui psichiatrijos 
sąvokų, dar kartą pabrėžiame šią itin konkrečią idėją - pagal jau 
anksčiau nurodytus kriterijus būtina žaidimus aiškiai atskirti 
nuo procedūrų, ritualų, neįpareigojančio bendravimo, operaci- 
jų, manevrų ir nuostatų, kylančių iš įvairių pozicijų. Žaidžiama 
laikantis tam tikros pozicijos, tačiau pozicija arba ją atitinkanti 


nuostata nėra žaidimas. 


2. Šnekamosios kalbos posakiai 


Daugelį čia vartojamų šnekamosios kalbos posakių žaidimams 
apibūdinti pasiūlė pacientai. Visus juos, jei vartojame deramu 
metu bei atsižvelgdami į žmonių jautrias vietas, žaidėjai vertina, 
supranta ir priima palankiai. Gal kai kurie iš šių posakių ir atro- 
do nepagarbūs, bet juose slypinti ironija ar pašaipa nukreipiama 
į žaidimus, o ne į juos žaidžiančius žmones. Svarbiausias reika- 


lavimas ieškant posakio žaidimui apibūdinti yra jo taiklumas. 

Kartais jie skamba šiek tiek juokingai, bet tik todėl, kad patai- 
koma kaip pirštu į akį. Visas puslapis mokslinių sąvokų neper- 
teiks to, ką galima atskleisti frazėmis, kad „ana moteris yra kalė“ 
arba kad „koks nors vyriškis yra bukagalvis.“'! Akademiniuo- 
se sluoksniuose psichologinės tiesos formuluojamos moksline 
kalba, bet realybėje prireikia kitokio požiūrio, norint iki galo ir 
greitai suprasti konkrečios situacijos emocinius tikslus. Tad žai- 
dimą geriau pavadinti „Argi tai ne siaubinga?“, vietoj „projek- 
tuojamos analinės agresijos verbalizacija“. Šnekamosios kalbos 
posakis ne tik dinamiškesnis ir įtaigesnis, bet iš tikrųjų ir tiksles- 
nis. Juk žmogus daug greičiau pasveiks gyvendamas saulėtame 


kambaryje, o ne niūrioje pilkoje menėje. 


' Berne, E. “Intuition IV: Primal Images ė< Primal Judgments.“ Psychiatric Ouarterly. 
29: 634-658, 1955. 

Šeštas skyrius 


GYVENIMO ŽAIDIMAI 


Visi žaidimai turi svarbią, kartais ir lemiamą įtaką žaidėjų liki- 
mams. Kai kurie iš jų tampa viso gyvenimo žaidimais, kartais į 
žaidimą įtraukiami palyginti nekalti stebėtojai. Šią žaidimų gru- 
pę galima vadinti gyvenimo žaidimais. Tai „Alkoholikas“, „Sko- 
lininkas“, „Įspirk man“, „Pričiupau tave, kalės vaike“, „Žiūrėk, 
ką per tave pridirbau“ ir pagrindiniai jų variantai. Iš dalies jie 


susiję ir su sutuoktinių, ir su nusikaltėlių žaidimais. 


1. Alkoholikas 


Tezė. Žaidimų analizė nenagrinėja sąvokų — „alkoholizmas“ ir 
„alkoholikas“, tačiau analizuoja alkoholiko vaidmenį. Jei pikt- 
naudžiavimo alkoholiu priežastys būtų biocheminiai ar fizio- 
loginiai sutrikimai (tai dar nėra iki galo ištirta), tai šį reiškinį 
turėtų analizuoti vidaus ligų specialistai. Žaidimų analizei rūpi 
visai kas kita — socialinės transakcijos, kai žmogus perlenkia 
lazdą. 

Geriausiai žaidimas atsiskleidžia, kai jį žaidžia penki žaidė- 
jai. Vaidmenys gali susilieti, tada žaidimas prasideda ir baigiasi 
kaip dviejų žaidimas. Pagrindinį vaidmenį atlieka Alkoholikas 
(Vaitas). Svarbiausias antraplanis vaidmuo yra Persekiotojo, 
kuris paprastai tenka priešingos lyties asmeniui, dažniausiai 
sutuoktiniui. Trečiasis vaidmuo - Gelbėtojo, paprastai jį atlieka 
tos pačios lyties asmuo, dažnai gerasis šeimos gydytojas, kuriam 
rūpi pacientas ir jo girtuoklystės problema. Paprastai gydytojui 
iš pradžių pavyksta padėti alkoholikui įveikti šį įprotį. Per še- 

šis mėnesius Vaitas neparagauja nė lašo. Jie sveikina vienas kitą. 
Kitą dieną Vaitą randa griovyje girtą. 

Ketvirtasis vaidmuo Liurbio, arba Kvailelio. Literatūros kū- 
riniuose jį vaidina užkandinės savininkas, kuris pasitiki Vaitu, 
skolon jam duoda sumuštinį ir gal net puodelį kavos, nepersekio- 
ja jo ir nesistengia išgelbėti. Gyvenime šį vaidmenį dažniausiai 
atlieka Vaito motina, kuri duoda jam pinigų, užjaučia dėl to, kad 
jo nesupranta žmona. Žaidimas reikalauja, kad Vaitas įtikinamai 
paaiškintų, kodėl jam reikia pinigų. Tad jis papasakoja kokį nors 
sumanymą, kuriuo jie abudu lyg ir patiki, nors supranta, kam iš 
tikrųjų reikalingi pinigai. Kartais Kvailelis imasi kito vaidmens — 
Agitatoriaus, „šaunaus vaikino“. Tai ne esminis, bet realią situa- 
ciją atitinkantis vaidmuo. „Šaunus vaikinas“ neprašytas pasiūlo: 
„Užeik, išgersime kartu (ir dar sparčiau riedėsi žemyn).“ 

Visuose šios grupės žaidimuose barmenas arba alkoholio 
pardavėjas yra profesionalas pagalbininkas. Žaidime „Alkoholi- 
kas“ jis vaidina penktąjį vaidmenį - Tarpininko. Jis - tiesioginis tie- 
kėjas, kuris dar ir moka bendrauti su alkoholikais. Tam tikra pras- 
me jis reikšmingiausias asmuo bet kurio užkietėjusio alkoholiko 
gyvenime. Tarpininkas nuo kitų žaidėjų skiriasi taip, kaip mėgėjas 
skiriasi nuo profesionalo. Profesionalas žino, kada sustoti. Ateina 
metas, kai barmenas atsisako aptarnauti Alkoholiką, ir jis netenka 
tiekėjo, jei, žinoma, neranda kito nuolankesnio Tarpininko. 

Pradiniuose „Alkoholiko“ žaidimo etapuose žmona gali 
vaidinti tris antraplanius vaidmenis: vidurnaktį - Kvailelę, kuri 
girtuoklį nurengia, išverda jam kavos, leidžia jam save mušti; 
ryte - Persekiotojos, kuri plūsta alkoholiką už jo įpročius; vaka- 
re — Gelbėtoją, maldaujančią atsisakyti savo įpročių. Vėlesnėse 


stadijose degradavęs Alkoholikas jau gali išsiversti be Persekio- 

tojo ir Gelbėtojo. Jis gali juos pakęsti, jeigu jie nori juo rūpintis. 
Vaitas eina į misionierių valgyklą ir jaučiasi išgelbėtas gavęs ten 
pavalgyti. Jis pakęs bet kokį ujimą, ir mėgėjų, ir profesionalų, jei 
tik paskui galės gauti išmaldos. 

Iš patirties galima teigti, kad žaidžiant „Alkoholiką“ (tai 
apskritai būdinga žaidimams) „atlygį“ suteikia tai, kam tyrinėto- 
jai skiria mažiausiai dėmesio. Analizuojant šį žaidimą paaiškėja, 
kad gėrimas tėra antrinis malonumas, tikroji kulminacija - pagi- 
rios. Lygiai toks pat ir „Nevykėlio“ mechanizmas. Nevykęs po- 
elgis, atkreipiantis dėmesį, tėra Vaitui malonus būdas prisikasti 
iki esmės, o esmė yra sulaukti Bleko atleidimo. 

Alkoholikui pagirios yra ne tik fizinis skausmas, bet ir psi- 
chologinė kančia. Du maloniausi geriančių žmonių žaidimėliai 
yra „Martini“ (kiek gėrimų ir kaip jie buvo sumaišyti) ir „Ryte 
po“ („Jūs tik paklausykite, kokios mano pagirios“). „Martini“ 
dažniausiai žaidžia tie alkoholikai, kurie geria kompanijoje. Ta- 
čiau dauguma alkoholikų mieliau renkasi niūrų psichologinį 
žaidimą „Ryte po“. Ir jiems ypač padeda įvairios organizacijos, 
pvz., „Anoniminiai alkoholikai“. 

Vienas pacientas, atvykdavęs pas psichiatrą po audrin- 
gų išgertuvių, iš visų jėgų dėdavo save į šuns dienas, o psichi- 
atras tylėdavo. Vėliau terapinėje grupėje prisimindamas šiuos 
apsilankymus Vaitas, patenkintas savimi, tvirtino, kad būtent 
psichiatras jį koneveikęs. Daugelio psichoterapinėje situacijoje 
atsidūrusių alkoholikų svarbiausia pokalbio tema yra ne jų gir- 
tuokliavimas, - šia tema jie atsainiai pašneka, kad įsiteiktų savo 
persekiotojams, - bet jų kančia kitą rytą. Be malonumo, kurį tei- 
kia girtuoklystė, dar siekiama, kad Vaiką negailestingai bartų ne 
tik paties alkoholiko vidinis Tėvas, bet ir visos kitos jo aplinkoje 

esančios tėviškos figūros. Taigi šio žaidimo terapija turėtų susi- 
telkti ne į gėrimą, bet į pagirių rytą, į mėgavimąsi saviplaka. Yra 
užkietėjusių girtuoklių, kurių nekankina pagirios, tokie asmenys 
mūsų aptariamai kategorijai nepriklauso. 

Panašus žaidimas ir „Sausasis alkoholikas“, kuriame Vai- 
tas patiria finansinę arba socialinę degradaciją be butelio, tačiau 
žengdamas tuos pačius žingsnius ir reikalaudamas tos pačios 
pagalbinių žaidėjų sudėties. Ir čia svarbiausia yra rytas, kaip 
ir po išgertuvių. „Sausojo alkoholiko“ ir „Alkoholiko“ panašu- 
mas kaip tik ir pabrėžia, kad ir vienas, ir kitas yra žaidimai. 
Pavyzdžiui, abiem atvejais žmogus iš darbo atleidžiamas labai 
panašiai. „Narkomanas“ panašus į „Alkoholiką“, tačiau grės- 
mingesnis, dramatiškesnis, labiau pritrenkiantis ir greitesnis 
žaidimas. Žaidėjas labiau pasikliauja jau iš anksto numatytu 
Persekiotoju, tuo tarpu Kvailelių ir Gelbėtojų susilaukia daug 
mažiau, o Tarpininko vaidmuo šiuo atveju yra kur kas lemtin- 
gesnis. 

Veikia įvairiausios organizacijos (ir nacionalinės, ir tarptau- 
tinės), kurios prisideda prie „Alkoholiko“ žaidimo. Daugelis jų 
yra paskelbusios savo žaidimo taisykles. Beveik visos paaiškina, 
kaip vaidinti Alkoholiko vaidmenį: išgerk prieš pusryčius, išleisk 
pinigus, skirtus kitiems reikalams ir t. t. Komentuoja ir Gelbėtojo 
vaidmenį. Pavyzdžiui, „Anoniminių alkoholikų“ organizacija ir 
toliau užsiima žaidimo žaidimu. Ten daugiausia dėmesio skiria- 
ma tam, kad sugundytų Alkoholiką imtis Gelbėtojo vaidmens. 
Mielai dirbama su buvusiais alkoholikais, nes šie išmano žaidi- 
mą ir antraplanį vaidmenį gali atlikti tinkamiau negu tie, kurie 
šio žaidimo niekada nėra žaidę. Žinoma atvejų, kai „Anoniminių 


alkoholikų“ nariai vėl imdavo gerti, nes skyriuose pritrūkdavo 

alkoholikų perauklėti, o nesant tų, kuriuos reikėtų gelbėti, toliau 
žaisti tapdavo neįmanoma.2 

Esama ir tokių organizacijų, kurių paskirtis - pakeisti kitų 
šio žaidimo žaidėjų dalią. Vienos jų stengiasi daryti spaudimą 
sutuoktinėms, kad jos imtųsi naujo vaidmens, iš Persekiotojų 
taptų Gelbėtojomis. Labiausiai prie teorinio gydymo idealo pri- 
artėjusi organizacija dirba su paaugliais, kurių tėvai - alkoholi- 
kai. Šie jauni žmonės skatinami ir mokomi nedalyvauti žaidime, 
one vien tik pakeisti vaidmenis. 

Alkoholiko psichologinio gydymo esmė - visiškai jį atpra- 
tinti nuo „Alkoholiko“ žaidimo, o ne vien tik išmokyti pakeisti 
vieną vaidmenį kitu. Kartais tai pavyksta, nors rasti tokį užsiė- 
mimą, kuris Alkoholikui būtų toks pat įdomus kaip ir jo žaidi- 
mas, užduotis ne iš lengvųjų. Jis bijo artimumo, tad žaidimą gali 
pakeisti kitas žaidimas, o ne santykiai be jokių žaidimų. Dažnai 
vadinamieji išgydyti alkoholikai socialiai nėra labai įkvepianti 
draugija, tikriausiai jie jaučia, kad jų gyvenimui trūksta jaudu- 
lio, tikriausiai trokšta grįžti prie savo senų įpročių. Iš tikrųjų al- 
koholikas pasveiksta tada, kai gali išgerti tiek, kad nepakenktų 
sau ir kitiems. Žaidimų analitikas niekada nepavadins išgijusiu 
asmens, kuris tapo „visišku abstinentu“. 

Iš šio žaidimo matyti, kad Gelbėtojas jaučia didelę pagundą 
žaisti „Aš tik noriu padėti“, Persekiotojas nori žaisti „Žiūrėk, ką 
tu man padarei“, o Kvailelis - „Gerąjį Džou“. Ėmus kurtis gelbė- 
jimo organizacijoms, kurios vis entuziastingiau pritaria minčiai, 
kad alkoholizmas yra liga, alkoholikai išmokomi žaisti „Medi- 
nę koją“. Dėmesys perkeliamas nuo Persekiotojo prie Gelbėtojo, 


* Berne, E. A Layman's Guide to Psychiatry 6 Psychoanalysis. Simon ė Schuster, New York, 
1957, P. 191. 

nuo „aš nusidėjėlis“ prie „ko tikėtis iš ligonio?“ (ši nuostata — 
dalis moderniosios mąstysenos, nusigręžusios nuo religijos ir 
artėjančios prie mokslo). Egzistenciniu požiūriu toks dėmesio 
perkėlimas nėra iki galo įtikinamas, o realiai tai tik šiek tiek 
sumažino alkoholio pardavimo užkietėjusiems alkoholikams 
mastą. Nepaisant visko, „Anoniminiai alkoholikai“ daugumai 
žmonių vis dar yra geriausias būdas pradėti gydytis nuo perdėto 
nuolaidžiavimo savo silpnybėms. 

Antitezė (žaidimo nutraukimas). „Alkoholikas“ žaidžiamas 
rimtai ir jo atsisakyti sunku. Viena terapinės grupės pacientė al- 
koholikė nuolat buvo nuošalyje, beveik visai nedalyvavo grupės 
veikloje. Kai suprato, kad jau pakankamai žino apie kitas nares, 
pradėjo savo žaidimą. Ji kreipėsi į jas prašydama pasakyti, ką iš 
tiesų jos apie ją galvoja. Ji buvo visoms gana maloni, todėl dau- 
guma grupės narių apibūdino ją palankiai, bet ji nesiliovė pro- 
testavusi: „Ne, aš noriu ne to. Noriu žinoti, ką iš tiesų apie mane 
manote.“ Ji aiškiai pasakė, kad tikisi paniekinamų pastabų. Kitos 
moterys atsisakė ją persekioti, tad ji parėjusi namo savo vyrui 
pareiškė, kad jeigu dar sykį išgers, jis privaląs arba su ja išsiskir- 
ti, arba nugabenti į ligoninę. Jis pažadėjo tai padaryti, ir kai ji 
vakare vėl prisigėrė, nugabeno ją į reabilitacijos ligoninę. Kitos 
grupės narės atsisakė vaidinti Persekiotojas — vaidmenį, kurį 
joms priskyrė Vait. Tokio žaidimą nutraukiančio elgesio mote- 
ris nepajėgė pakelti, nepaisant visų pastangų padėti jai įtvirtinti 
įžvalgas, kurias iki šiol jau galėjo būti įgijusi. Tad asmenį, kuris 
sutiko atlikti jai reikalingą vaidmenį, ji rado namie. 

Kai kuriais atvejais pavyksta pacientą parengti tiek, kad 
žaidimo būtų galima nebežaisti ir pabandyti taikyti socialinį gy- 
dymą, kai terapeutas atsisako vaidinti ir Persekiotoją, ir Gelbė- 

toją. Terapiniu požiūriu lygiai taip jam nedera imtis ir Kvailelio 
vaidmens, t. y. jis privalo nesitaikstyti, jei pacientas nebevykdo 
savo finansinių įsipareigojimų arba neatvyksta į seansus laiku. 
Atlikus parengiamąjį darbą, reikia imtis tinkamos terapinės 
procedūros — siekti tokios padėties, kai Suaugusieji susitaria, ir 
atsisakyti vaidinti bet kurį iš vaidmenų, viliantis, kad pacientas 
įstengs negerti ir nebežaisti įprasto savo žaidimo. Jei jis to nepa- 
jėgia padaryti, geriausia nukreipti jį pas Gelbėtoją. 

Antitezė (atsisakymas žaisti žaidimą) yra ypač sunkus žings- 
nis dėl to, kad daug geriantis asmuo daugelyje Vakarų šalių su- 
laukia ypatingo dėmesio, juo paranku rūpintis, demonstruoti jam 
dosnumą. Atsisakius atlikti kurį nors iš paminėtų vaidmenų, grei- 
čiausiai bus sulaukta visuomenės pasipiktinimo. Racionalus po- 
žiūris dar daugiau nerimo gali sukelti Gelbėtojams negu pačiam 
Alkoholikui. Grupė darbuotojų susidomėjo žaidimu „Alkoholi- 
kas“ ir rimtai stengėsi padėti pacientams pasveikti. Jie stengėsi nu- 
traukti žaidimą, o ne vien tik juos „išgelbėti“. Jų darbui sutrukdė 
kliniką rėmęs neprofesionalų komitetas. Nė vienas iš darbuotojų 
daugiau nebuvo pakviestas padėti gydyti geriančių pacientų. 

Susiję žaidimai. Įdomus „Alkoholiko“ epizodas vadinamas 
„Išgerk taurelę“. Jį pastebėjo psichiatrijos studentas. Vaitas su 
žmona (negerianti Persekiotoja) vyksta iškylauti su Bleku ir jo 
žmona (abu Kvaileliai). Vaitas paragina Blekus: „Išgerkite po 


1 


taurelę!“ Jei šie išgeria po vieną, tai Vaitas leidžia sau išlenkti ke- 
turias ar penkias. Žaidimas nutrūksta, jei Blekai atsisako. Pagal 
gėrimo taisykles Vaitas jaučiasi turįs teisę įsižeisti, ir kitą kartą 
jis pasikvies sukalbamesnių iškylautojų. Socialiniu lygmeniu tai 
panašu į Suaugusiojo dosnumą, psichologiniu lygmeniu - tai 
įžūlumo aktas. Vaito Vaikas iš Bleko Tėvo gauna leidimą atvirai 


ŽAIDIMAI | 79 


jam kyšininkaudamas. Čia pat yra ponia Vait, bet ji bejėgė protes- 
tuoti. Būtent todėl ji ir sutinka su tokiu susitarimu. Ji lygiai taip 
pat, kaip ir ponas Vaitas vaidindamas Alkoholiką, trokšta tęsti 
žaidimą atlikdama Persekiotojos vaidmenį. Galima įsivaizduoti, 
kaip ji kaltins vyrą ryte po iškylos. Papildomų komplikacijų gali 
iškilti, jeigu Vaitas yra Bleko viršininkas. 

Apskritai Kvailelis nėra toks beviltiškas kaip sako vardas. 
Kvaileliais dažnai būna vienišiai, kurie daug pasiekia gražiai elg- 
damiesi su Alkoholiku. Užkandinės savininkas, vaidinantis „Ge- 
rąjį Džou“, tokiu būdu susiranda daug pažįstamų ir savo socia- 
linėje aplinkoje pelno ne tik geraširdžio dosniojo, bet ir puikaus 
istorijų pasakotojo reputaciją. 

Tiesa, vienas iš „Gerojo Džou“ variantų yra nuolat klausi- 
nėti patarimų, kaip geriau padėti žmonėms. Tai linksmo ir kons- 
truktyvaus žaidimo pavyzdys, kurį verta skatinti. Jo priešingybė 
yra „Kietas vyrukas“, kuris mokosi smurto arba prašo patarimų, 
kaip sėkmingiau įskaudinti žmones. Nors iki tyčinių kūno sužalo- 
jimų neprieinama, šis žaidėjas įgyja privilegijų bendrauti su tikrai 
„kietais“ vyrukais, kurie lošia iš svarbaus ir negrąžinamo grobio, 
tad jis gali maudytis jų šlovės spinduliuose. Tai vienas variantų, 


kurį prancūzai vadina un fanfaron de vice - savos šlovės skelbėju. 


Analizė 


Tezė. Kaip aš baisiai elgiausi, pabandyk, gal tau pavyks 
mane sustabdyti. 

Tikslas. Saviplaka. 

Vaidmenys: Alkoholikas, Persekiotojas, Gelbėtojas, Kvailelis, 
Tarpininkas. 

Dinamika. Oralinė deprivacija. 

Pavyzdžiai: 1. Pažiūrėk, ar tau pavyks mane pagauti. Šio 
žaidimo prototipus sunku nustatyti dėl jo sudėtingumo. Tačiau 
vaikai, ypač alkoholikų, dažnai perima daugelį patiems alkoholi- 
kams būdingų manevrų. Pagal „Pabandyk, gal tau pavyks mane 
sustabdyti“ modelį jie meluoja, slepia daiktus, tikisi smerkiančių 
pastabų, ieško naudingų žmonių, susiranda kilnų kaimyną, ku- 
ris nuolat materialiai paremia. Saviplaka dažnai atidedama vė- 


lesniam laikui. 2. Alkoholikas ir jo aplinka. 


Socialinė paradigma. Suaugusysis ir Suaugusysis. 
Suaugusysis: „Pasakyk man, ką iš tiesų apie mane galvoji“ arba 
„Padėk man liautis gerti.“ 


Suaugusysis: „Būsiu tau atviras.“ 


Psichologinė paradigma. Vaikas ir Tėvas. 
Vaikas: „Pabandyk, gal tau pavyks mane sustabdyti.“ 


Tėvas: „Privalai liautis girtuokliauti, nes...“ 


Ėjimai: 1) provokacija - kaltinimas arba atleidimas; 2) nuo- 
laidžiavimas - pyktis arba nusivylimas. 

Atlygis: 1) vidinis psichologinis: a) gėrimas kaip procedū- 
ra - maištas, nusiraminimas ir potraukio patenkinimas; b) „Al- 
koholikas“ kaip žaidimas - (galima) saviplaka; 2) išorinis psi- 
chologinis - seksualinio ir kitokių formų artimumo vengimas; 3) 
vidinis socialinis - „Pabandyk, gal tau pavyks mane sustabdyti“; 
4) išorinis socialinis - „Ryte po“, „Martini“ ir kitos neįpareigo- 
jančio bendravimo formos; 5) biologinis - meilės ir pykčio reak- 


cijų kaita; 6) egzistencinis - visi nori apriboti mane. 

2. Skolininkas 


Tezė. „Skolininkas“ — daugiau nei žaidimas. Amerikoje tai jau 
tampa scenarijumi, viso gyvenimo planu, nors panašus reiškinys 
vyksta Afrikos ir Naujosios Gvinėjos džiunglėse? Ten jauno vyro 
giminaičiai nuperka jam nuotaką už didžiulę kainą ir įstumia jį 
skolon daugeliui metų. Amerikiečių visuomenėje, bent labiau ci- 
vilizuotose šalies dalyse, vyrauja toks pats paprotys, skirtumas tik 
tas, kad nuotakos kainą čia pakeičia būsto kaina, ir jei giminaičiai 
nesuteikia jokios paramos, tai rėmėjo vaidmenį perima bankas. 

Taigi jaunas vyras Naujojoje Gvinėjoje, sėkmei prie au- 
sies prisirišęs seną rankinį laikrodį, ir jaunas vyras Amerikoje, 
sėkmei rankinį laikrodį užsisegęs ant riešo, - abu įsitikinę, jog 
gyvenime turi „tikslą“. Didžioji šventė - tuoktuvės arba įkurtu- 
vės švenčiamos ne tada, kai išsivaduojama iš skolos, bet tada, 
kai pasiskolinama: Ir dažniausiai, tarkime, kad ir per televiziją, 
matome ne vidutinio amžiaus vyrą, kuris pagaliau susimokėjo 
skolas, bet jauną vyrą, kuris su šeima įsikrausto į naujus namus, 
išdidžiai mojuoja popieriais, kuriuos jis ką tik pasirašė ir kurie 
susaisto ilgiems produktyvaus jo gyvenimo metams. Kol jis su- 
simokės savo skolas - būsto paskolą, koledžo išlaidas vaikams 
bei draudimą, jis jau bus spėjęs tapti problema, „pagyvenusiu vi- 
suomenės nariu“, kuriam visuomenė privalo suteikti ne tik ma- 
terialias privilegijas, bet ir naują tikslą. Ir Naujojoje Gvinėjoje, ir 
čia, būdamas pakankamai suktas, iš kiauro skolininko gali tapti 
stambiu skolintojų, tačiau tai atsitinka palyginti retai. 

Berašant per stalą nurėplioja vėžiagyvis vėdarėlis. Apver- 


tus jį ant nugaros, galima matyti, kokių milžiniškų pastangų jam 
* Mead, Margaret. Growing Up in New Guinea. William Morrow 6 Company, New York, 1951. 

prireikia vėl atsistoti ant kojų. Tuo momentu, kai vėdarėlis sten- 
giasi apsiversti, jis turi „gyvenimo tikslą“. Jei jam pavyksta, tai 
jau pergalė. Na, ir keliauja jis toliau. Pafantazuokime - kitame 
vėdarėlių susirinkime jis pasakos savo istoriją, į jį su pagarba 
žvelgs jaunesnė karta, nes jis pasiekė tikslą. Tačiau yra ir šiokio 
tokio nusivylimo. Dabar užkopus į viršūnę, gyvenimas jam atro- 
do beprasmis. Gal jis net grįš, tikėdamasis pakartoti savo trium- 
fą. Vertėtų jo nugarą paženklinti rašalu, kad pažintume jį, jei vėl 
išdrįstų rizikuoti. Drąsus tas vėdarėlis. Nenuostabu, kad išgyve- 
no per milijonus metų. 

Dauguma jaunų amerikiečių į būsto paskolos reikalus žiūri 
itin rimtai tik atsidūrę stresinėje situacijoje. Jeigu jie prislėgti arba 
finansinė situacija prasta, įsipareigojimai verčia juos judėti į prie- 
kį, o vieną ar kitą gali net apsaugoti nuo savižudybės. Daugiau- 
sia laiko jie praleidžia žaisdami vidutiniškai sudėtingą žaidimą 
„Jeigu ne skolos“, tačiau šiaip jau visai maloniai gyvena. Tik vie- 
netai laimi iš to, kad rimtai žaidžia žaidimą „Skolininkas“. 

„Pabandyk atgauti skolą“ (PAS) paprastai žaidžia jaunos 
sutuoktinių poros. Žaidimas yra tokios struktūros, jog nepri- 
klausomai nuo to, kas vyksta, žaidėjas vis viena „laimi“. Vaitai 
kreditan įsigyja įvairiausių prekių ir paslaugų, kuklesnių ir pra- 
bangesnių, priklausomai nuo savo socialinės padėties bei nuo to, 
kaip žaisti juos išmokė tėvai ir seneliai. Jei kreditorius po kelių 
gana negriežtų bandymų numoja ranka į galimybę atgauti skolą, 
tai Vaitai gali mėgautis savo laimikiu be jokios bausmės, ir taip jie 
laimi. Jei kreditorius būna griežtesnis, tai Vaitai mėgaujasi per- 
sekiojimo malonumu bei tuo, ką yra įsigiję. Rimtai šis žaidimas 
imamas žaisti tada, kai kreditorius tvirtai pasiryžta atgauti sko- 


lą. Norėdamas susigrąžinti pinigus, jis turi griebtis kraštutinių 

priemonių - susitikti su Vaitų darbdaviais arba nuvykti į namus 
triukšmingai dardančiu ryškiu didžiuliu automobiliu, ant kurio 
didelėmis raidėmis užrašyta Skolų išieškojimo agentūra. 

Tada viskas pasikeičia. Vaitas supranta, kad jam gali tekti 
mokėti. Atsiradus prievartos elementui (dažniausiai trečiajame 
kreditoriaus laiške: „Jeigu per 48 valandas neatvyksite į mūsų 
biurą...“), Vaitas pasijunta turįs kategorišką pateisinimą savo 
pykčiui. Jis pradeda žaisti: „Pričiupau tave, kalės vaike.“ Vaitas 
laimi skelbdamas, kad kreditorius yra godus, negailestingas ir 
nepatikimas. Du akivaizdžiausi tokios situacijos pranašumai: 1) ji 
sustiprina Vaito egzistencinę poziciją, kuri užmaskuojama forma 
„Visi kreditoriai besočiai“; 2) situacija teikia didžiulį išorinį socia- 
linį atlygį, nes Vaitas gali atvirai juodinti kreditorius, neprarasda- 
mas savo paties - „Gerojo Džou“ statuso. Toliau vidinio sociali- 
nio atlygio jis gali siekti susitikdamas su kreditoriumi akis į akį. 
Be to, jis pateisina savo piktnaudžiavimą kredito sistema - jeigu 
kreditoriai yra tokie kaip šis, kodėl jis iš viso turėtų mokėti? 

Smulkūs žemvaldžiai kartais žaidžia „Kreditoriaus“ vari- 
antą - „Pabandyk man negrąžinti“ (PMN). PAS ir PMN žaidėjai 
greitai vieni kitus identifikuoja ir slapta džiūgaudami dėl žaidimo 
teikiamo transakcinio atlygio bei numatomos pramogos greitai 
vienas kitu susidomi. Nepriklausomai nuo to, kam atitenka pini- 
gai, jie sutvirtina vienas kito poziciją, kuri visai šiai situacijai pasi- 
baigus bus reikalinga žaidžiant „Kodėl tai visada nutinka man?“ 

Žaidimai, susiję su pinigais, gali turėti ypač rimtų padari- 
nių. Žaidimai papasakoti lengvai, tarsi juokaujant. Kai kuriems 
žmonėms taip ir atrodo, nes kalbama apie itin paprastus daly- 
kus. Bet nereikia apsigauti, šie žaidimai atskleidžia lėkštą moty- 


vaciją, slypinčią už piniginių reikalų. 

Antitezė. Akivaizdi PAS antitezė — iškart pareikalauti su- 
mokėti skolą grynaisiais. Tačiau geras PAS žaidėjas tikrai sugal- 
vos, kaip išsisukti, ir apmaus beveik visus, išskyrus labiausiai 
užkietėjusius kreditorius. PMN antitezė yra greitumas ir gar- 
bingumas. Patyrę PAS ir PMN žaidėjai yra profesionalai viso- 
mis šio žodžio prasmėmis, tad mėgėjas turi ne daugiau šansų 
sužaisti su jais lygiosiomis, negu tas, kuris lošia su profesio- 
naliais lošėjais. Nors mėgėjas laimi retai, jis gali bent pasimė- 
gauti turėdamas galimybę dalyvauti viename iš šių žaidimų. 
Abu žaidimai žaidžiami negailestingai, labiausiai profesionalą 
sunervina tai, kad kartais mėgėjui pasitaiko galimybė pasišai- 
pyti iš žaidimo baigties. Finansininkų sluoksniuose toks elge- 
sys visiškai nepriimtinas. Teko išgirsti istorijų, kai skolininkas, 
pasišaipius iš jo gatvėje, suglumsta, susierzina ir sunerimsta, jis 
jaučiasi panašiai kaip Nevykėlis, kai su juo žaidžia priešingas 


nevykėliui asmuo. 


3. Įspirk man 


Tezė. Žaidžia žmonės, kurių socialinę elgseną galima apibūdin- 
ti: „Prašau, nespardykit manęs.“ Pagundai įspirti kone neįma- 
noma atsispirti, tad kai jam, savaime suprantama, įspiriama, 
Vaitas gailiai sušunka: „Juk visi ženklai rodo, kad prašau manęs 
nespardyti.“ Tuomet sunkiai patikėdamas priduria: „Kodėl tai 
visada nutinka man?“ (KTVNM). KTVNM gali tapti vidinis ir 
užmaskuotas kaip „Psichiatrijos“ klišė: „Jei patiriu stresą, esu 
sukrėstas.“ Vienas KTVNM žaidimo elementas kyla iš atvirkšti- 
nio pasitenkinimo: „Mano nelaimės didesnės nei kitų.“ Ši savybė 


būdinga į paranoją linkusiems asmenims. 

Jeigu aplinkiniai dėl savo geraširdiškumo, dėl to, kad žai- 
džia žaidimą „Aš tik noriu padėti“, dėl socialinių, visuomeninių 
taisyklių nekumščiuoja tokio asmens, jis elgiasi vis labiau provo- 
kuojamai, kol pagaliau peržengęs ribą priverčia aplinkinius pa- 
klusti. Taip dažniausiai elgiasi visuomenės atstumti, apkvailinti, 
praradę darbą žmonės. 

Panašų žaidimo variantą „Palaikė suknelė“ žaidžia mote- 
rys. Neretai tikros aristokratės, nors elgiasi lyg būtų nuskurdėlės. 
Jos daro viską, kad jų pajamos dėl kokių nors „rimtų“ priežasčių 
niekuomet neviršytų minimalių pajamų. Jei netikėtai praturtėja, 
paprastai visuomet atsiranda koks nors miklus jaunas vyrukas, 
kuris padeda joms šių pinigų atsikratyti įsiūlydamas bevertės 
bendrovės akcijų ir pan. Šnekamąja kalba tokia dama vadinama 
„mamos bičiule“, ji visuomet pasiruošusi duoti protingą Tėvo pa- 
tarimą kitiems ir gyventi kitų gyvenimus. Tokių moterų KTVNM 
nebylus, ir tik iš jų laikysenos, primenančios drąsios kovotojos 
pozą, galima įžvelgti: „Kodėl tai visada nutinka man?“ 

Įdomi šio žaidimo forma būdinga gerai prisitaikiusiems 
žmonėms, kurie susilaukia tokio didelio atlygio ir tiek daug sėk- 
mės, kad tai neretai pranoksta jų pačių lūkesčius. Šiuo atveju 
KTVNM gali paskatinti rimtą, konstruktyvų mąstymą ir pozi- 
tyvų asmenybės augimą, tada žaidimas įgauna formą „Ką aš iš 


tiesų padariau, kad šito nusipelnyčiau?“ 


4. Pričiupau tave, kalės vaike 


Tezė. Klasikinė šio žaidimo forma - pokeris. Vaitas įgyja neį- 
veikiamo pranašumo, tarkime, jo rankose keturi tūzai. Jeigu jis 


„Pričiupau tave, kalės vaike“ (PTKV) žaidėjas, tai jam kur kas 

svarbiau ne tai, kad jis puikiai lošia pokerį ir laimi pinigų, o tai, 
kad Blekas atsidūrė jo malonėje. 

Vaitui reikėjo santechniko paslaugų. Prieš pradedant dar- 
bus, jie kruopščiai aptarė visas išlaidas. Nustatė kainą ir susitarė, 
kad nebus jokių papildomų išlaidų. Baigęs remontą santechni- 
kas pateikė sąskaitą, į kurią įtraukė kelis papildomus dolerius 
už sklendę (ją netikėtai teko pakeisti), tad keturių šimtų dolerių 
sąskaita padidėjo gal keturiais doleriais. Vaitas įsiuto, paskambi- 
no santechnikui ir pareikalavo pasiaiškinti. Tačiau santechnikas 
nenusileido. Vaitas parašė jam ilgą laišką, kuriame kritikavo jo 
elgesį, pabrėžė nesąžiningumą. Jis atsisakė apmokėti sąskaitą, 
kol iš jos nebus išbrauktos papildomos išlaidos. Pagaliau san- 
technikas nusileido. 

Netrukus paaiškėjo, kad ir Vaitas, ir santechnikas žaidė žai- 
dimus. Vienas kito galimybes jie įžvelgė per derybas. Pateikdamas 
sąskaitą su papildomomis išlaidomis santechnikas išprovokavo 
Vaitą. Vaitas ir santechnikas buvo susitarę, tad pastarasis buvo 
neteisus. Vaitui atrodė, kad turi teisę ant jo išlieti susikaupusį 
kone beribį įniršį. Užuot derėjęsis oriai, kaip Suaugusysis, galbūt 
šiek tiek pasipiktinęs, Vaitas, pasinaudojęs proga, ėmė iš esmės 
kritikuoti santechniko gyvenimo būdą. Išoriškai jų ginčas atrodė 
kaip Suaugusiojo su Suaugusiuoju, tarsi teisėta dalykiška disku- 
sija dėl sutartos pinigų sumos. Psichologiniu lygmeniu tai Tėvo ir 
Suaugusiojo pokalbis. Vaitas pasinaudojo lėkšta, tačiau socialiai 
pateisinama padėtimi - išlieti per daugelį metų susikaupusį įniršį 
ant mulkinamo priešininko, lygiai kaip panašioje situacijoje būtų 
padariusi jo motina. Jis greitai įžvelgė šioje situacijoje slypinčią 
savo nuostatą PTKV ir pajuto, kaip jį nudžiugino santechniko 


provokacija. Jis prisiminė, kad ir ankstyvoje vaikystėje ieškodavo 

panašių situacijų, džiugiai į jas įsitraukdavo ir jomis pasinaudo- 
davo. Dažnai užmiršdavo, kas iš tikrųjų jį išprovokuodavo, ta- 
čiau smulkiai prisimindavo po to vykusio mūšio eigą. Akivaizdu, 
jog santechnikas žaidė vieną iš KTVNM žaidimo variantų. 
PTKV yra dviejų žmonių žaidimas. Jis skiriasi nuo žaidimo 
„Argi tai ne siaubinga?“ (ATNS). Žaidžiant ATNS pagrindinis 
žaidėjas godžiai trokšta neteisybės, kad galėtų kitiems skųstis 
trečiuoju dalyviu. Taip atsiranda trijų dalyvių žaidimas „Agreso- 
rius, auka, patikėtinis“. ATNS žaidėjus įkvepia šūkis - „Nelaimė 
viena nevaikšto“. Patikėtinis paprastai yra tas, kuris irgi žaidžia 
ATNS. KTVNM taip pat trijų žaidimas, tačiau čia pagrindinis vei- 
kėjas stengiasi įsitvirtinti kaip labiausiai nukentėjęs asmuo ir pik- 
tinasi bet kokia kitų nukentėjusiųjų konkurencija. „Šantažas“ -tai 
komercinio pobūdžio PTKV forma, jį žaidžia trys profesionalai. 
Kiek subtilesne forma gali jį žaisti ir du žaidėjai - sutuoktiniai. 
Antitezė. Geriausia antitezė - tinkamas elgesys. Sutarties su 
PTKV žaidėju struktūra turėtų būti išdėstyta ypač detaliai pir- 
mai progai pasitaikius, ir šio susitarimo būtina griežtai laikytis. 
Pavyzdžiui, gydytojui būtina tiksliai susitarti su pacientu, kad jis 
turės susimokėti už priėmimą, jeigu neatvyks. Ypač griežtai turi 
būti registruojamos visos detalės, kad būtų išvengta buhalterinių 
klaidų. Jei iškyla nenumatytų kliūčių, tai žaidimo antiteze būtų 
mandagiai ir nesiginčijant palaukti, kol žaidėjas bus pasirengęs 
tinkamai reaguoti į žaidimą. Kasdieniame gyvenime turint vers- 
lo reikalų su PTKV žaidėju visuomet reikia atsižvelgti į tam tikrą 
riziką. Su tokio individo žmona būtina elgtis pabrėžtinai korek- 
tiškai, patariama vengti net menkiausio flirto, nerodyti galantiš- 
kumo ar nepagarbos, ypač tais atvejais, kai atrodo, jog vyras pats 


skatina taip elgtis. 

Analizė 


Tezė. Pričiupau tave, kalės vaike. 

Tikslas. Pateisinimas. 

Vaidmenys: Auka, Agresorius. 

Dinamika. Pavydus pyktis. 

Pavyzdžiai: 1. Šį sykį tave pričiupau; 2. Pavydus vyras. 


Socialinė paradigma. Suaugusysis ir Suaugusysis. 
Suaugusysis: „Tu blogai pasielgei.“ 
Suaugusysis: „Dabar, kai atkreipei į tai mano dėmesį, matau, 


kad pasielgiau blogai.“ 


Psichologinė paradigma. Tėvas ir Vaikas. 
Tėvas: „Stebėjau ir laukiau, kol tu suklysi.“ 
Vaikas: „Šįkart tu mane pričiupai.“ 


Tėvas: „Taip, ir dabar tu patirsi visą mano įniršį.“ 


Ėjimai: 1) provokacija - kaltinimas; 2) gynyba - kaltinimas; 
3) gynyba - bausmė. 

Atlygis: 1) vidinis psichologinis - pateisinamas pyktis; 2) 
išorinis psichologinis — išvengiama susidūrimo su savo paties 
trūkumais; 3) vidinis socialinis - PTKV; 4) išorinis socialinis - jie 
nuolat tavęs tyko; 5) biologinis - pasikeitimas kovinėmis tran- 
sakcijomis, dažniausiai tarp tos pačios lyties asmenų; 6) egzisten- 


cinis - žmonėmis negalima pasitikėti. 


5. Žiūrėk, ką per tave pridirbau 


Tezė. Klasikinis sutuoktinių žaidimas, išardęs rekordiškai daug 


santuokų. Tačiau žaisti jį gali ir tėvai su vaikais bei kolegos darbe. 

1. Pirmojo laipsnio ŽKPTP, Vaitas, nenorėdamas su niekuo ben- 
drauti, įsigilina į kokią nors veiklą, kuri padeda jam atsiriboti 
nuo žmonių. Veikiausiai tuo metu jis nori, kad visi paliktų 
jį ramybėje. Tarkime, jo žmona arba kuris nors iš vaikų atei- 
na arba norėdami paglostymo, arba ko nors paklausti: „Kur 
galėčiau rasti reples?“ Tai „priverčia“ jo kaltą, teptuką, rašo- 
mąją mašinėlę arba lituoklį slystelėti, ir jis įsiutęs sušunka: 
„Žiūrėk, ką per tave pridirbau!“ Jei taip nutinka vis dažniau, 
šeima stengiasi jam netrukdyti, kai jis įsigilinęs į kokią nors 
veiklą. Žinoma, jo instrumentai „šokinėja“ ne dėl to, kad kaž- 
kas įėjo ir paklausė, bet dėl jo paties susierzinimo. Jis džiau- 
giasi, kad nutinka būtent taip, nes tai suteikia jam priežastį 
išvaryti įsibrovėlį. Nelaimei, šį žaidimą ypač greitai išmoksta 
maži vaikai, todėl jis taip lengvai keliauja iš kartos į kartą. Jo 
teikiamas pasitenkinimas ir atlygis matomi kur kas aiškiau, 
kai žaidžiant panaudojama daugiau vilionių. 

2. Antrojo laipsnio ŽKPTP. Šis laipsnis pasiekiamas tada, kai 
ŽKPTP yra gyvensenos pagrindas, o ne vien tik retsykiais 
panaudojamas gynybinis mechanizmas. Vaitas veda moterį, 
kuri linkusi žaisti „Aš tik noriu padėti“ ar kurį kitą giminingą 
žaidimą. Tad jam lengva visus sprendimus palikti jai. Daž- 
nai tai daroma prisidengus tariama pagarba ar galantišku- 
mu. Jis gali pagarbiai ir mandagiai leisti jai nutarti, kur eiti 
vakarieniauti, kokį filmą pažiūrėti. Jei viskas klostosi gerai, 
jis mielai visu tuo mėgaujasi. Jei ne, gali imti ją kaltinti: „Juk 
tu mane čia atitempei.“ Tai tėra paprastesnis ŽKPTP žaidimo 
variantas. Pavyzdžiui, visus sprendimus, susijusius su vaikų 
auklėjimu, jis gali suversti ant jos pečių, o pats elgtis vien tik 
kaip vykdantysis pareigūnas. Jei vaikai nepatenkinti, tai jis 

be užuolankų griebiasi žaidimo ŽKPTP, Per ilgus metus tai 
parengia dirvą tam, kad galima būtų kaltinti motiną, jei vaikų 
gyvenimai nesusiklosto. Tuomet ŽKPTP nėra tikslas savaime, 
jis tik suteikia laikino pasitenkinimo pakeliui į žaidimus „Aš 
tau juk sakiau“ ir „Pasigėrėk, ką tu pridirbai.“ 

Profesionalus žaidėjas, kuris psichologine prasme skina- 

si sau kelią žaisdamas ŽKPTP, pasitelks jį ir darbe. Profesinėje 
aplinkoje žodžius pakeičia kupinas pasipiktinimo nukentėju- 
siojo žvilgsnis. Žaidėjas „demokratiškai“ arba norėdamas būti 
„geras vadovas“ paprašo, kad jo pavaldiniai pateiktų pasiūly- 
mų. Tokiu būdu jis gali sutvirtinti savo poziciją ir terorizuoti 
pavaldinius. Bet kokią paties padarytą klaidą gali nukreipti 
prieš juos ir juos apkaltinti. Jeigu šis metodas nukreipiamas 
prieš vadovus (kaltinant juos už savo klaidas), jis tampa des- 
truktyvus, žaidėjas gali prarasti darbą, pvz., kariuomenėje jį 
perkels į kitą dalinį. Tada šis žaidimas virsta sudedamąja da- 
limi „Kodėl tai visada nutinka man?“, kai žaidžia pykti linkę 
žmonės, ir „Na, štai aš ir vėl“, kai žaidžia į depresiją linkę as- 
menys (abu žaidimai priklauso grupei „Įspirk man“). 
. Trečiojo laipsnio ŽKPTP. Nuožmią ŽKPTP formą gali žaisti 
paranojikai, kurie nukreipia jį prieš asmenis, pasielgusius 
gana neatsargiai ir davusius jiems patarimų („Aš tik noriu 
padėti“). Patarimai gali tapti pavojingi, kartais net lemtingi. 

ŽKPTP ir „Juk tu mane čia atitempei“ (JTMČA) vienas 
kitą puikiai papildo, todėl ŽKPTP ir JTMČA žaidimų derinys 
yra daugelio santuokų užmaskuotos žaidimų sutarties klasi- 
kinis pagrindas. Šią sutartį iliustruoja tokia įvykių seka. 

Abipusiu susitarimu ponia Vait tvarkydavo šeimos sąs- 


kaitas, nes ponas Vaitas „vargdavo su skaičiais“. Kas kelis 

mėnesius bankas jiems pranešdavo apie kredito viršijimą, ir 
ponui Vaitui tekdavo aiškintis su banku. Kai jie pasigilindavo, 
kas nutiko, paaiškėdavo, kad ponia Vait, nepasitarusi su ponu 
Vaitu, nusipirko kokį nors brangų daiktą. Ponas Vaitas įsiutęs 
žaisdavo savo JTMČA, o ji su ašaromis išklausydavo jo prie- 
kaištų ir pažadėdavo, kad daugiau tai nepasikartos. Kurį laiką 
viskas klostydavosi sklandžiai, o paskui staiga pasirodydavo 
banko tarnautojas ir reikalaudavo apmokėti seną sąskaitą. Po- 
nas Vaitas pasiteiraudavo žmonos. Tuomet ponia Vait imdavo 
žaisti savo ŽKPTP tvirtindama, kad tai jo kaltė, nes jis buvo 
uždraudęs jai viršyti banko kreditą. Sudurti galą su galu ji te- 
galėjo vieninteliu būdu - nemokėdama šios didžiulės skolos 


ir slėpdama nuo vyro reikalavimą apmokėti sąskaitą. 


Šiuos žaidimus jie žaidė gal dešimtį metų įsitikinę, kad kiekvie- 
nas kartas bus paskutinis ir kad viskas bus kitaip. Ir iš tiesų kelis 
mėnesius viskas klostydavosi gerai. Terapijos metu ponas Vaitas 
itin išmintingai išanalizavo šį žaidimą, be jokios terapeuto pagal- 
bos. Jis pasiūlė ir gana veiksmingą išeitį. Jie paliko banko sąskaitą 
vyro vardu. Ponia Vait ir toliau rūpinosi sąskaitomis ir išrašinėjo 
čekius, bet ponas Vaitas pirmasis pamatydavo sąskaitas ir kon- 
troliuodavo mokėjimus. Tokiu būdu nei reikalavimai apmokėti 
sąskaitas, nei kredito viršijimas negalėjo praslysti pro jo akis. 
Nuo šiol šeimos biudžeto reikalus jie tvarkydavo kartu. Netekę 
pasitenkinimo atlygio, kurį teikdavo ŽKPTP ir JTMČA, iš pra- 
džių Vaitai jautėsi sutrikę, tačiau paskui buvo priversti susirasti 
atviresnių ir konstruktyvesnių būdų vienam kitą patenkinti. 
Antitezė. Nutraukti pirmojo laipsnio ŽKPTP reikštų palik- 
ti žaidėją vieną, o antrojo laipsnio ŽKPTP - suversti sprendimų 

priėmimą vienam ponui Vaitui. Pirmojo laipsnio žaidimo žaidė- 
jas gali pasijausti apleistas, tačiau retai kada supyksta, antrojo 
laipsnio — tikriausiai susierzins, jei bus priverstas imtis iniciaty- 
vos. Taigi nuoseklus ŽKPTP nutraukimas sukelia nemalonių pa- 
sekmių. Trečiojo laipsnio ŽKPTP antitezę reikėtų patikėti kom- 


petentingam profesionalui. 


Dalinė analizė 


Šio žaidimo tikslas yra pasiteisinimas. Dinaminiu požiūriu 
švelnesnės jo formos gali būti susijusios su priešlaikine eja- 
kuliacija, o sudėtingesnės - su „kastracijos nerimo“ sukeltu 
įniršiu. Šį žaidimą lengvai išmoksta vaikai. Išorinis psicho- 
loginis atlygis (atsakomybės vengimas) nenuginčijamas. 
Žaidimą dažnai paskatina baimė, kylanti nujaučiant artė- 
jantį intymumą, nes „pateisinamas“ pyktis tampa tinkama 
priežastimi išvengti seksualinių santykių. Egzistencinė po- 


zicija: „Aš nekaltas.“ 


PASTABA 


Dėkoju dr. Rodney'iui Nurse'ui ir Francesai Matson iš Alkoholiz- 
mo gydymo ir švietimo centro Ouklende, Kalifornijoje, dr. Ken- 
nethui Evertsui, dr. R. J. Starrelsui, dr. Robertui Gouldingui ir 
kitiems, ypač besidomintiems šia problema, už nenuilstamas jų 
pastangas analizuojant žaidimą „Alkoholikas“, už taiklias pasta- 
bas ir kritiką. 

Septintas skyrius 


SUTUOKTINIŲ ŽAIDIMAI 


Beveik bet kuris žaidimas gali tapti santuokos bei šeimos gyve- 
nimo ešafotu. Kai kurie, pvz., „Jeigu ne tu“, klesti kur kas labiau, 
kiti, pvz., „Frigidiška moteris“, žaidžiami ilgiau, nes šiuo atveju 
sutuoktinius susaisto vedybų sutarties teisinė galia bei jos užti- 
krinamas artimumas. Sutuoktinių žaidimus tik sąlygiškai galima 
atskirti nuo seksualinių žaidimų, kurie nagrinėjami devintame 
skyriuje. Pačiomis ryškiausiomis spalvomis sutuoktinių gyveni- 
me sužydi žaidimai: „Kampas“, „Teismas“, „Frigidiška moteris“ 
ir „Frigidiškas vyras“, taip pat „Užguitoji“, „Jeigu ne tu“, „Pa- 


žiūrėk, kaip aš stengiausi“ ir „Širdelė“. 


1. Kampas 


Tezė. „Kampas“ aiškiau nei kuris kitas žaidimas iliustruoja mani- 

puliacijas ir tai, kaip jos trukdo artimumui. Paradoksalu, tačiau 

šio žaidimo esmė yra nenuoširdus atsisakymas žaisti sutuoktinio 

žaidimą. Ponia Vait pasiūlo vyrui kartu eiti į kiną, jis sutinka. 

2a. Poniai Vait „nesąmoningai“ išsprūsta mintis, kad reikėtų per- 
dažyti namą. Tai brangu, o ponas Vaitas neseniai jai sakė, 
kad jų finansinė padėtis sudėtinga. Jis pareikalavo, kad ji ne- 
stumtų jo į nepatogią padėtį ir neįkyrėtų jam dėl nenumatytų 
išlaidų bent jau iki mėnesio pabaigos. Tad žmona pasirin- 
ko netinkamą momentą namo reikalams aptarti, ir vyras jai 
šiurkščiai atrėžė. 

2b. Aprašytosios situacijos alternatyva - Vaitas pakreipia pokalbį 
taip, kad poniai Vait būtų sunku atsispirti pagundai nepami- 

nėti, kad namą reikia perdažyti. Kaip ir pirma, Vaitas atsako 
šiurkščiai. 

3. Ponia Vait įsižeidžia ir pareiškia, kad jeigu jis ir vėl prastai 
nusiteikęs, ji neisianti su juo į kiną, tegu eina vienas. Jis at- 
sako, kad jeigu ji taip mananti, tai gal tikrai geriau jam eiti 
vienam. 

4. Ponas Vaitas išeina į kiną vienas (arba su bičiuliais), palikda- 


mas ponią Vait namuose, įskaudintą ir nelaimingą. 


Šiame žaidime matyti dvi galimos gudrybės. 

Žmona iš ankstesnės patirties gerai žino, kad į vyro susi- 
erzinimą nereikėtų rimtai reaguoti. Vyras tenori vieno — kad ji 
parodytų, jog vertina sunkų jo darbą ir jo pastangas uždirbti pi- 
nigų. Jei žmona tai padarytų, jie laimingi galėtų eiti į kiną kartu. 
Tačiau ji atsisako žaisti, ir jis pasijunta labai nuviltas. Tad Vaitas 
išeina nusivylęs ir pasipiktinęs. Ji lieka namuose dėdamasi nu- 
skriausta, tačiau slapta triumfuodama. 

Ponas Vaitas irgi žino, kad į žmonos įžeistą savimeilę netu- 
rėtų reaguoti rimtai. Iš tiesų ji tenori, kad jis būtų meilus. Tada 
jie laimingi galėtų eiti į kiną. Tačiau jis atsisako žaisti žinodamas, 
kad tai nesąžininga. Jis supranta, kad ji norinti, jog jos paprašytų, 
tačiau apsimeta to nesuvokiantis. Jis išeina iš namų linksmas ir 
jausdamas palengvėjimą, bet dėdamasis įskaudintas. Ji lieka na- 
muose nusivylusi ir pasipiktinusi. 

Naivaus stebėtojo požiūriu abiem atvejais laimėtojo po- 
zicija atrodo nepriekaištinga. Viskas, ką jie padarė, tai reagavo 
pažodžiui. Tai akivaizdu B situacijoje, kai ponas Vaitas žmonos 
atsisakymą priima už gryną pinigą. Abu žino, kad sukčiauja, bet 


eiti atsisakė Žmona, tad ji ir įstumiama į kampą. 

Akivaizdus atlygis - išorinis psichologinis. Ir vyrą, ir žmoną 
filmai sujaudina seksualiai, tad grįžę iš kino teatro jie tikriausiai 
būtų pasimylėję. Taigi tas, kuris siekia išvengti intymumo, pra- 
deda žaisti šį žaidimą (2a) arba (2b). Tai gali tapti ypač nepaken- 
čiamu žaidimo „Maištas“ variantu (žr. 9 skyrių). „Įžeista“ šalis, 
suprantama, jaučiasi įpykusi, todėl atsisako mylėtis. Sutuoktinis 
užspeistas į kampą neturi jokios išeities. 

Antitezė. Poniai Vait viskas gana paprasta. Jai tereikia ap- 
sigalvoti, paimti vyrą už parankės, nusišypsoti ir žingsniuoti 
drauge su juo į kiną (pereiti iš Vaiko į Suaugusiojo ego būseną). 
Šiek tiek sunkiau ponui Vaitui, nes iniciatyva priklauso žmonai. 
Jei jis iš naujo peržvelgtų visą situaciją, jam tikriausiai pavyktų 
įkalbėti ją eiti kartu arba kaip suirzusį Vaiką, arba, kur kas ge- 
riau, kaip Suaugusiąją. 

Kitokios formos „Kampas“ yra šeimos žaidimas, kuriame 
dalyvauja ir vaikai. Tai primena dvigubo ryšio teoriją, apibūdin- 
tą G. Batesono ir jo bendraminčių.4 Šiame žaidime į kampą įstu- 
miamas vaikas. Ką jis bedarytų, viskas blogai. Anot G. Batesono, 
tokia situacija gali tapti svarbiu etiologiniu šizofrenijos veiksniu. 
Remiantis žaidimų analize galima teigti, kad šizofrenija gali tapti 
vaiko antiteze „Kampui“, t. y. jo bandymu nutraukti šį žaidimą. 
Tai atskleidžia suaugusių pacientų šizofrenikų gydymas taikant 
žaidimų analizę. Jei tinkamai parengtam pacientui padedama 
išanalizuoti „Kampą“ kaip šeimos žaidimą ir parodoma, kad ši- 
zofrenijos jis griebėsi tam, kad pasipriešintų žaidimui, jis patiria 
dalinę arba visišką remisiją. 

Kasdienis „Kampo“ variantas, kurį žaidžia visa šeima ir ku- 
ris veikiausiai lems mažesnių vaikų charakterio raidą, žaidžia- 


* Bateson, G. et al. “Toward a Theory of Schizophrenia.“ Behavioral Science. I: 251-264, 1956. 

mas tada, kai „Tėviški“ tėvai per daug įkyrūs. Vaiką ragina dau- 
giau padėti namuose, bet vos tik jis ką nors nuveikia, tėvai iškart 
ima jį kritikuoti. Kitaip tariant - blogai, jei padeda, ir blogai, jei 
nepadeda. Šią prieštaringą situaciją galima pavadinti dvigubo 
ryšio „Kampu“. 

„Kampas“ kartais tampa vaiko astmos etiologiniu veiksniu. 


Mergaitė: „Mamyte, ar tu mane myli?“ 


Mama: „O kas ta meilė?“ 


Po tokio atsakymo vaikas pasijunta bejėgis. Ji nori pasikalbėti su 
mama, bet mama perkelia pokalbį į filosofijos sferą, kuri mergai- 
tei neįveikiama. Ji ima sunkiai alsuoti, motina suirzta, mergaitei 
prasideda astmos priepuolis, motina atsiprašinėja, įsisiūbuoja 
„Astmos“ žaidimas. Šį „Kampo“ variantą dar teks išanalizuoti 
smulkiau. 

Terapinėse grupėse kartais žaidžiamas elegantiškas „Kam- 


po“ variantas - „Raselo ir Vaithedo tipas“. 


Blekas: „Na, bent jau kai mes tylime, niekas nežaidžia žai- 
dimų.“ 

Vaitas: „Tyla taip pat gali būti žaidimas.“ 

Redas: „Šiandien niekas nežaidė žaidimų.“ 

Vaitas: „Tačiau nežaisti žaidimų jau irgi gali būti žaidi- 


" 


mas. 


Terapinė antitezė lygiai tokia pat elegantiška. Loginiai paradok- 
sai uždrausti. Kai iš Vaito atimama galimybė manevruoti, iškyla 
jo nerimas. 

Su „Kampu“ ir su „Palaike suknele“ glaudžiai susijęs su- 


tuoktinių žaidimas „Priešpiečių krepšelis“. Vyras, kuris tikrai 

galėtų leisti sau pavalgyti gerame restorane, kiekvieną rytą su- 
sitepa kelis sumuštinius ir nešasi juos į kontorą popieriniame 
maišelyje. Jis suvalgo duonos kriaukšles, vakarienės likučius ir 
panaudoja popierinius krepšelius, kurių jam prikaupia žmona. 
Jis visiškai kontroliuoja šeimos finansus, nes kuri žmona tokio 
pasiaukojimo akivaizdoje išdrįstų nusipirkti audinės boa? Be 
to, jis sulaukia ir kitokio atlygio - mėgaujasi malonumu valgyti 
priešpiečius vienas, padirbėti per priešpiečius. Daugeliu aspek- 
tų tai konstruktyvus žaidimas, kuriam Benjaminas Franklinas 
būtų pritaręs, nes jis ugdo dorybes - taupumą, darbštumą ir 
punktualumą. 


2. Teismas 


Tezė. Šis žaidimas ryškiausiai atsiskleidžia teisinėje sferoje. Šiai 
grupei priklauso ir „Medinė koja“ (pasiteisinimas pamišimu) bei 
„Skolininkas“ (civilinė byla). Jis dažnai išryškėja per sutuoktinių 
konsultacijas ir sutuoktinių psichoterapinėse grupėse. Kai kurios 
grupės užsiima vien tik nenutrūkstamu „Teismo“ žaidimu. Pro- 
blemos neišsprendžiamos, nes žaidimas niekada nesibaigia. Va- 
dinasi, konsultantas arba terapeutas irgi įsitraukė į žaidimą pats 
to nesuvokdamas. 

„Teismą“ gali žaisti daug asmenų, bet dažniausiai tai trijų 
žaidėjų žaidimas, kuriame dalyvauja ieškovas, atsakovas ir tei- 
sėjas, juos vaidina vyras, žmona ir terapeutas. Jeigu jis vyksta 
terapinėje grupėje, per radiją ar televiziją, kiti auditorijos nariai 
įtraukiami kaip prisiekusieji. Vyras pradeda skųstis: „Jūs tik pa- 
klausykite, ką (žmonos vardas) padarė vakar. Ji ėmė...“ ir t. t. 


Tada žmona gindamasi atsako: „Bet iš tiesų viskas buvo taip... ir, 

be to, ... kaip tik prieš tai jis..., be to, vis viena... tuo metu... mes 
abu...“, taip be galo ir be krašto. Vyras galantiškai priduria: „Na, 
džiaugiuosi, kad šie ponai turi galimybę išgirsti abi šalis, tačiau 
aš tik norėčiau būti sąžiningas.“ Tuo metu terapeutas išmintin- 
gai tarsteli: „Man atrodo, jeigu mes atsižvelgtume...“ Terapeu- 
tas gali paklausti ir auditorijos (jei ši yra): „Na, paklausykime, 
ką apie tai pasakys kiti“. Jei grupė jau pakankamai pasirengusi, 
jos nariai gali atlikti prisiekusiųjų vaidmenį ir be terapeuto nu- 
rodymų. 

Antitezė. Terapeutas vyrui pasako: „Jūs absoliučiai teisus!“ 
Jeigu vyras tokiu atsakymu patenkintas, jei jis džiūgaudamas 
atsipalaiduoja, terapeutas paklausia: „Na, ir ką jūs manote apie 
šį mano teiginį?“ Vyras atsako: „Visiškai pritariu.“ Tuomet tera- 
peutas vėl pareiškia: „Iš tiesų man atrodo, kad jūs neteisus.“ Jei- 
gu vyras sąžiningas, jis pasakys: „Aš visą laiką tai žinojau.“ Jeigu 
jis nėra sąžiningas, iš jo reakcijos turėtų paaiškėti, kad jis toliau 
tebežaidžia. Tada jau galima leistis į šį reikalą toliau. Žaidimo 
elementą rodo tas faktas, kad nors išoriškai ieškovas reikalauja 
pergalės, iš esmės jis neabejoja esąs neteisus. 

Kai surinkta pakankamai praktinės medžiagos situacijai 
paaiškinti, tada žaidimą galima sugriauti manevru, kuris turbūt 
yra pats elegantiškiausias visame antitezės mene. Terapeutas 
nustato taisyklę, pagal kurią grupėje draudžiama vartoti trečiąjį 
asmenį (gramatikos prasme). Tad nuo šiol nariai tegali kreiptis 
vienas į kitą tik tiesiogiai „tu“ („jūs“) arba kalbėti apie save „aš“, 
tačiau jie negali sakyti: „Leiskite man papasakoti apie jį“ arba 
„Leiskite man pasakyti apie ją.“ Tuo momentu pora arba iš viso 
liausis žaidusi grupėje žaidimus, arba pradės žaisti „Širdelę“, tai 


yra šioks toks situacijos pagerėjimas. Dar jie gali imtis žaidimo 

„Negana to“, kuris, tiesą sakant, visai nepadeda. „Širdelė“ apra- 
šyta 7 skirsnyje. Kai žaidžiamas „Negana to“, ieškovas nesusto- 
damas pila vieną kaltinimą po kito. Atsakovas į visus juos atsa- 
ko: „Galiu paaiškinti.“ Ieškovas į paaiškinimus nekreipia jokio 
dėmesio, bet vos atsakovas stabteli, jis ima dėstyti kitą savo kalti- 
nimą, kiekvieną pradėdamas žodžiais „Negana to“. Tai tipiškas 
Tėvo ir Vaiko bendravimas. 

Intensyviausiai „Negana to“ žaidžia paranojiškų polinkių 
turintys atsakovai. Dėl jų tiesmukumo jiems gana lengva nuvil- 
ti kaltintojus, kurie linkę kalbėti humoristiškai arba metaforo- 
mis. Apskritai metaforos yra akivaizdžios pinklės, kurių reikėtų 
vengti „Negana to“ žaidime. 

Kasdienė „Teismo“ forma atsiskleidžia, kai žaidžia du vai- 
kai ir kuris nors iš tėvų: „Mamyte, ji paėmė mano saldainį“, 
„Taip, bet juk jis paėmė mano lėlę, o prieš tai dar jis man sudavė 


ir, be to, juk buvome susitarę, kad saldainius pasidalysime.“ 


Analizė 


Tezė: Jiems teks pripažinti, kad aš teisus. 

Tikslas. Įtikinėjimas. 

Vaidmenys: Ieškovas, Atsakovas, Teisėjas (ir /arba Prisiekusieji) 
Dinamika. Tos pačios šeimos vaikų konkurencija. 
Pavyzdžiai: 1. Vaikai ginčijasi, įsikiša tėvai. 2. Susituokusios 


poros, prašančios „pagalbos“. 


Socialinė paradigma. Suaugusysis ir Suaugusysis. 
Suaugusysis: „Štai ką ji man padarė.“ 


Suaugusysis: „Faktai yra tokie.“ 


100 | ŽAIDIMAI 


Psichologinė paradigma. Vaikas ir Tėvas. 
Vaikas: „Pasakyk, kad aš teisus.“ 
Tėvas: „Jis teisus“ arba „Abu teisūs.“ 


Ėjimai: 1) pateikiamas skundas - pasiūloma gynyba; 2) ieš- 
kovas ketina paneigti kaltinimą, nusileisti arba parodyti savo 
geranoriškumą; 3) teisėjo sprendimas arba nurodymai prisieku- 
siesiems; 4) paskelbiamas galutinis sprendimas. 

Atlygis: 1) vidinis psichologinis — kaltės projektavimas; 2) 
išorinis psichologinis — atleidžiama nuo kaltės; 3) vidinis soci- 
alinis - „Širdelė“, „Negana to“, „Maištas“ ir kiti; 4) išorinis so- 
cialinis - „Teismas“; 5) biologinis — teisėjo ir prisiekusiųjų pa- 
glostymas; 6) egzistencinis — depresijos pozicija: „Aš visuomet 


neteisus“. 


3. Frigidiška moteris 
Tezė. Dažniausiai šį žaidimą žaidžia sutuoktiniai, nes sunku įsi- 
vaizduoti, kad neformalus ryšys leistų taip žaisti, ir tai galėtų 
ilgai tęstis. 

Vyras bando meilintis žmonai, ši jį atstumia. Po kelių to- 
kių bandymų iš žmonos išgirsta, kad visi vyrai galvijai, kad jis 
iš tiesų jos nemyli ir kad jam terūpi seksas. Jis trumpam liaujasi, 
po kurio laiko vėl pabando, rezultatai tokie patys. Pagaliau jis 
pasitraukia ir nebebando meilintis. Slenka savaitės ar mėnesiai. 
Žmona tampa vis laisvesnė, kartais visai užsimiršta. Ji vaikšto po 
miegamąjį pusnuogė, pamiršta rankšluostį maudydamasi vonio- 
je, tad jam tenka jį nunešti. Jei ji rimta lošėja ar stipriai išgerianti, 


kartais gali imti flirtuoti su kitais vyrais per vakarėlius. Pagaliau 

jis sureaguoja į tokias provokacijas ir vėl pabando. Jis atstumia- 
mas dar kartą. Žaidžiamas žaidimas „Maištas“, prisimenamas 
visas pastarojo meto jų elgesys, kitos poros, jų uošviai, jų finan- 
siniai reikalai ir nesėkmės, ir visas šis siautėjimas baigiasi durų 
trankymu. 

Šį sykį vyras nusprendžia, kad jam pakaks, kad jie suras 
modus vivendi be sekso. Praeina mėnesiai. Jis nekreipia dėmesio į 
plevėsuojantį chalatą ir pamiršto rankšluosčio manevrus. Žmona 
tampa vis laisvesnė, vis labiau užmaršesnė, tačiau jis atsispiria. 
Tada vieną vakarą ji prieina prie jo ir pabučiuoja. Iš pradžių jis 
nereaguoja, prisimindamas savo apsisprendimą, tačiau netrukus 
po ilgo badavimo prigimtis ima viršų. Dabar jam atrodo, kad jis 
tikrai pasieks, ko geidžia. Pirmieji nedrąsūs judesiai. Jis vis la- 
biau įsidrąsina. Lemiamu momentu jo žmona pašoka ir sušunka: 
„Na, argi aš nesakiau! Visi vyrai galvijai, aš tenorėjau švelnumo, 
o tau rūpi tik seksas!“ Iškart prasidedantis „Maišto“ žaidimas 
šiuo atveju gali ir peršokti įžangines fazes, kai baramasi dėl da- 
bartinio judviejų elgesio ir uošvių, ir pereiti tiesiai prie finansinių 
problemų. 

Nors ir neprisipažįsta, vyras lygiai taip pat kaip ir žmona 
bijo seksualinių santykių. Todėl ir žmoną pasirenka tokią, kuri 
nekeltų grėsmės jo sutrikusiai potencijai. Be to, ir kaltę gali su- 
versti žmonai. 

Kasdienę šio žaidimo formą žaidžia įvairaus amžiaus netekė- 
jusios damos, taip jos gavo žargonišką pravardę. Joms žaidžiant 
šis žaidimas neretai susilieja su pasipiktinimą išreiškiančiu žai- 
dimu (arba „Rapo“). 

Antitezė. Tai pavojingas žaidimas ir galimos jo antitezės 


taip pat pavojingos. Vyras gali susirasti meilužę. Tokios akty- 

vinančios konkurencijos paskatinta žmona galbūt liausis žaisti 
ir pabandys pradėti normalų vedybinį gyvenimą, bet gali būti 
per vėlu. Antra vertus, ji gali pasinaudoti vyro romanu, kreiptis 
į advokatą ir pradėti žaisti: „Pričiupau tave, kalės vaike.“ Pa- 
sekmės lygiai taip pat neprognozuojamos, jei vyras kreipiasi į 
psichoterapeutą, o žmona ne. Žmonos žaidimas gali sužlųgti, 
jei vyras sustiprėja. Jei ji užkietėjusi žaidėja, tai pagerėjus jo psi- 
chinei būklei, situacija gali baigtis skyrybomis. Geriausia išeitis 
būtų, jeigu abu patektų į sutuoktinių transakcinės analizės gru- 
pę, kur suvoktų, kokie yra žaidimo teikiami atlygiai, ir sužinotų 
seksualinės patologijos pagrindus. Gal abu sutuoktiniai susido- 
mės ir intensyvia individualia psichoterapija. Ji padėtų sukurti 
psichologiškai naują santuoką. Jeigu tokios santuokos nepavyk- 
tų sukurti, abi šalys bent jau išmoktų protingiau prisitaikyti prie 
situacijos. 

Kasdienės šio žaidimo formos antitezė - tai susirasti kitą so- 
cialinį partnerį. Kai kurias suktesnes ar žiauresnes antitezes gali- 
ma pavadinti iškrypimu arba net nusikaltimu. 

Susiję žaidimai. „Frigidiškas vyras“ ne toks populiarus, ta- 
čiau jis rutuliojasi ta pačia tvarka, tik skiriasi kai kurios detalės. 
„Frigidiškos moters“ kulminacija pereina į paskutinę „Maišto“ 
stadiją. Kai žaidimas žaidžiamas, apie jokį seksualinį ryšį negali 
būti nė kalbos, nes abi šalys patiria „Maišto“ teikiamą iškrypėliš- 
ką pasitenkinimą ir jokio seksualinio sujaudinimo vienas iš kito 
daugiau nė nenori. Taigi svarbiausia „Frigidiškos moters“ anti- 
tezėje nesileisti įtraukiamam į „Maišto“ žaidimą. Tai neleidžia 
moteriai seksualiai pasitenkinti, ir ši būsena gali būti tokia skau- 
di, kad ji taps paklusnesnė. Tas faktas, kad griebiamasi „Maišto“, 


skiria „Frigidišką moterį“ nuo „Mušk mane, tėti“, kur „Maištas“ 

yra priežaismio dalis. „Frigidiškoje moteryje“ „Maištas“ atstoja 
seksualinį aktą. Žaidžiant „Mušk mane, tėti“, „Maištas“ yra sek- 
sualinio akto sąlyga, savotiškas fetišas, kuris padidina susijaudi- 
nimą. „Frigidiškoje moteryje“ pasibaigus „Maištui“, baigiasi ir 
visas epizodas. 

Ch. Dickensas Didžiuosiuose lūkesčiuose aprašė „Frigidiškos 
moters“ ankstyvąjį prototipą. Maža dailutė mergytė pasirodo su 
krakmolyta suknele ir prašo, kad berniukas iškeptų jai bandelę 
iš molio. Po to ji šaiposi iš purvinų jo rankų ir aiškina, kokia ji 


švari. 


Analizė 

Tezė. Pričiupau tave, kalės vaike. 

Tikslas. Pateisinimas. 

Vaidmenys: Teisinga žmona, nedėmesingas vyras. 

Dinamika. Penio pavydas. 

Pavyzdžiai: 1. Ačiū už purvo bandelę, tu purvinas berniūkš- 


ti. 2. Provokuojanti vyrą frigidiška žmona. 


Socialinė paradigma. Tėvas ir Vaikas. 

Tėvas: „Leidžiu tau iškepti man purvo bandelę“ (mane pabu- 
čiuoti). 

Vaikas: „Mielai.“ 


Tėvas: „Matai, koks tu dabar purvinas.“ 


Psichologinė paradigma. Vaikas ir Tėvas. 
Vaikas: „Nagi, pabandyk mane sugundyti.“ 
Tėvas: „Pabandysiu, jei laiku mane sustabdysi.“ 


Vaikas: „Na, matai, bet argi ne tu visa tai pradėjai?“ 

Ėjimai: 1) sugundymas - reakcija; 2) atstūmimas - nuolan- 
kumas; 3) provokacija - atsakas; 4) atstūmimas - maištas. 

Atlygis: 1) vidinis psichologinis - išsilaisvinimas nuo kal- 
tės dėl sadistinių fantazijų; 2) išorinis psichologinis — išvengia- 
ma gąsdinančio pasirodymo bei įsiskverbimo; 3) vidinis socia- 
linis —- „Maištas“; 4) išorinis socialinis - „Ką daryti su purvinais 
berniūkščiais (vyrais)?“; 5) biologinis - nuslopintas seksualinis 
žaidimas bei pasikeitimas agresyviomis replikomis; 6) egzisten- 


cinis — esu tyras. 


4. Užguitoji 

Tezė. Šį žaidimą žaidžia užguita namų šeimininkė. Ji turi būti 
įgudusi atlikti bent dešimtį ar dvylika darbų arba vaidmenų. 
Apie juos pusiau juokaujant rašoma sekmadienio laikraščių prie- 
duose: mylimoji, motina, slaugė, valytoja ir kt. Šie vaidmenys pa- 
prastai prieštaringi ir sekinantys, nes daugelį metų atliekami per 
prievartą. Moteris išgyvena būklę, kuri vadinama „Namų šeimi- 
ninkės kelis“ (jos kelis vargsta ir supant vaikus, ir šveičiant, ir 
keliant sunkumus, ir vairuojant, ir dirbant daug kitų darbų). Šios 
būsenos požymius glaustai apibūdina skundas: „Aš pavargusi.“ 

Jeigu namų šeimininkė įstengia prisitaikyti, atlaiko tokį gy- 
venimo tempą ir jaučiasi gana laiminga (pasitenkinimo jai tei- 
kia meilė vyrui ir vaikams), tai ji ne tik tarnaus, bet ir mėgausis 
tais dvidešimt penkeriais metais, kol išlydės į koledžą jauniau- 
siąjį vaiką suspausta iš vienatvės širdimi. Viena vertus, veikti ją 
skatina vidinis Tėvas ir atsiskaityti ragina kritiškas sutuoktinis, 
kurį pati ir pasirinko. Kita vertus, jei ji neįstengia apsiriboti tuo 


pasitenkinimu, kurį jai teikia meilė šeimai, ji gali jaustis vis ne- 

laimingesnė. Iš pradžių ją gali guosti atlygis, kurį teikia žaidimai 
„Jeigu ne tu“ ir „Trūkumas“. Iš tiesų šių žaidimų gali griebtis ne 
viena namų šeimininkė, kai jos našta tampa vis labiau nepakelia- 
ma ir jų teikiamos paguodos nebepakanka. Tada jai tenka rasti 
kitą išeitį, ja tampa žaidimas „Užguitoji“. 

Šio žaidimo tezė paprasta. Ji priima viską, kas ant jos už- 
griūva, ir prašo dar daugiau. Ji sutinka su vyro kritika, nusilei- 
džia visiems vaikų reikalavimams. Jei tenka surengti pietus, jai 
atrodo, kad ji privalo būti ne tik tobula pašnekovė, bet ir namų 
bei tarnų globėja, interjero dekoratorė, maisto ir gėrimų tiekė- 
ja, žavingiausia moteris, karalienė ir diplomatė. Negana to, tos 
pačios dienos rytą ji puls kepti pyragą ir nutemps vaikus pas 
stomatologą. Jei jau ir iki tol jautėsi pavargusi, tai tą dieną bus 
peržengtos visos ribos. Ir apie vidudienį ji susmuks be jėgų, taip 
nieko ir nepadariusi. Ji pasijunta nuvylusi vyrą, vaikus, savo sve- 
čius, jos sielvartą dar labiau padidina priekaištai sau. Kai taip 
nutinka du ar tris kartus. Jos santuoka atsiduria pavojuje. Vaikai 
jaučiasi sutrikę. Ji pasikeičia išoriškai - netvarkinga šukuosena, 
ištįsęs veidas, nuklypę batai. Netrukus ji pasibeldžia į psichiatro 
kabineto duris, pasirengusi vykti į ligoninę. 

Antitezė. Loginė tokio žaidimo antitezė paprasta - ponia 
Vait gali atlikti kiekvieną iš savo vaidmenų paeiliui per visą sa- 
vaitę, bet ne du, tris ar daugiau vaidmenų vienu metu. Tarkime, 
jei ji rengia kokteilių vakarėlį, turėtų pasirūpinti tik valgiais ir 
gėrimais arba imtis tik auklės vaidmens ir nesistengti atlikti abie- 
jų darbų vienu metu. Jeigu ji kenčia tik nuo „Namų šeimininkės 
kelio“ sindromo, tai apriboti vaidmenų skaičių jai nebus sunku. 
Bet bus sunku, jei ji įsijautusi žaidžia žaidimą „Užguitoji“. Ji itin 


apdairiai pasirinko vyrą. Iš pažiūros vyras protingas, bet jis nuo- 

lat kritikuoja žmoną, kad ji ne tokia darbšti, kokia, jo manymu, 
buvo jo motina. Ją vesdamas jis vedė savo motinos įvaizdį, kurį 
saugojo Tėvas. Moteriai Užguitosios įvaizdis primena jos motiną 
ar senelę. Kai moters Vaikas randa tinkamą partnerį, tai ji gali 
imtis Užguitosios vaidmens, būtino jos psichinei pusiausvyrai 
palaikyti. Šio vaidmens ji taip lengvai neatsisakys. Kuo atsakin- 
gesnes pareigas eina jos vyras, tuo lengviau vyrui ir žmonai kaip 
Suaugusiesiems rasti priežasčių išsaugoti šiuos nesveikus san- 
tykius. 

Kai tokia pozicija tampa nebepakenčiama, oficialiai įsikiša 
mokykla (dėl vaikų būklės), ir kreipiamasi į psichiatrą. Jis tampa 
trečiuoju žaidėju. Arba vyras pageidauja, kad jis išgydytų žmo- 
ną, arba žmona nori, kad jis taptų jos sąjungininku prieš vyrą. 
Toliau psichiatro darbas priklauso nuo jo įgūdžių ir budrumo. 
Paprastai per pirmąjį etapą žmonos depresija gana greitai sušvel- 
nėja. Lemiamu tampa antrasis etapas, kai žmona atsisako žaidi- 
mo „Užguitoji“ ir ima žaisti „Psichiatriją“. Šiuo etapu sulaukia- 
ma vis didesnio abiejų sutuoktinių pasipriešinimo. Kartais jiems 
pavyksta jį nuslėpti, kartais jis prasiveržia staiga, nors ir ne visai 
netikėtai. Jeigu sutuoktiniai ištveria šį etapą, tada galima pradėti 
tikrąją žaidimų analizę. 

Tikrasis kaltininkas yra žmonos Tėvas - jos motina ar sene- 
lė. Jos vyras tėra mėgėjas, parinktas šiam žaidimo vaidmeniui. 
Tad terapeutui tenka susikauti ne tik su šiuo Tėvu ir vyru, kuris 
vaidindamas savo vaidmenį jau įdėjo nemažai pastangų ir laiko, 
bet ir su socialine aplinka, kuri skatina žmoną būti paklusnią. Iš 
pradžių paskelbiamas straipsnis apie daugelį namų šeimininkės 
pareigų, o po savaitės išspausdinamas dešimties punktų testas 


„Ar esate pakankamai gera šeimininkė (žmona, motina, namų 

ar biudžeto tvarkytoja)? Įvertinkite save.“ Namų šeimininkei, 
žaidžiančiai „Užguitąją“, šis testas prilygsta lapeliui su sportinio 
žaidimo taisyklėmis, kurį jos vaikai parsineša namo. Toks testas 
gali pagreitinti „Užguitosios“ raidą. Nenutraukus šio žaidimo 
viskas gali baigtis žaidimu „Psichiatrijos ligoninė“ („Mažiausiai 
aš noriu atsidurti ligoninėje“). 

Praktikoje iškyla vienas sunkumas dirbant su tokiomis po- 
romis — vyras stengiasi išvengti gydymo, išskyrus žaidimą „Pa- 
žiūrėk, kaip aš stengiuosi“. Paprastai jis yra labiau sutrikęs, nei 
nori prisipažinti. Užuot aktyviau dalyvavęs gydant žmoną, jis 
gali netiesiogiai siųsti užuominas terapeutui. Dažniausiai tai pa- 
sireiškia pykčio priepuoliais, jis žino, kad apie juos žmona papa- 
sakos terapeutui. Tad žaidimas „Užguitoji“ gana greitai perauga 
į trečiojo laipsnio žaidimą, jis virsta žūtbūtine kova ir dažnai bai- 
giasi skyrybomis. Šiuo atveju psichiatras lieka vos ne vieninteliu 
santuokos išsaugojimo šalininku, jam padeda tik užguita paci- 
entės Suaugusioji, įstrigusi kovoje, kuri greičiausiai bus lemtin- 
ga, nes į mūšį įsitraukia visos trys vyro būsenos, be to, jo sąjun- 
gininkais tampa jos Tėvas ir Vaikas. Tokia dramatiška kova, kai 
jėgų santykis du prieš penkis, rimtai patikrina ir labiausiai nuo 
žaidimų nepriklausomo bei profesionalaus terapeuto įgūdžius. 
Jei jis pabūgs, gali pasirinkti lengviausią kelią ir „paaukoti savo 
pacientę ant skyrybų teismo altoriaus“, tai prilygsta prisipažini- 


mui: „Aš pasiduodu. Kovokite vieni.“ 


5. Jeigu ne tu 


Tezė. Šio žaidimo detali analizė pateikta penktame skyriuje. 


Žaidimų analizės teorijoje tai antrasis paaiškintas žaidimas po 

„Kodėl tau ne?.. - Taip, bet...“, kuris iki tol laikytas tik įdomiu 
reiškiniu. Ištyrus dar ir JNT („Jeigu ne tu“) paaiškėjo, kad turėtų 
egzistuoti tokia socialinės veiklos sritis, kuri remiasi slaptomis 
transakcijomis. Tai paskatino aktyviau ieškoti panašių reiškinių. 

Moteris išteka už dominuoti linkusio vyro. Jis riboja jos vei- 
klą, ir ji tokiu būdu išvengia baimę keliančių situacijų. Jei tai būtų 
paprasta operacija, ji jam padėkotų už panašią paslaugą. Tačiau 
žaidžiant JNT jos reakcija visiškai priešinga. Ji pasinaudoja šia si- 
tuacija. Pasiskundžia, kad ją varžo. Sutuoktinis jaučiasi nejaukiai 
ir stengiasi įvairiausiais būdais „atsilyginti“. Toks žaidimas tei- 
kia jai vidinio socialinio atlygio. Išorinis socialinis atlygis yra iš 
žaidimo kilęs neįpareigojančio bendravimo variantas „Jeigu ne 


jis“, ir jį moteris žaidžia su bendramintėmis savo draugužėmis. 


6. Pažiūrėk, kaip aš stengiausi 


Tezė. Įprasta klinikinė forma - tai yra trijų žaidėjų žaidimas. Žai- 
džia sutuoktinių pora ir psichiatras. Paprastai vyras reikalauja 
skyrybų, nors balsu jis tvirtina priešingai, sutuoktinė daug nuo- 
širdžiau trokšta išsaugoti santuoką. Jis atvyksta pas terapeutą 
prieš savo valią ir kalba tik tiek, kad žmona matytų jį linkusį 
bendradarbiauti. Paprastai jis žaidžia lengvos formos „Psichia- 
triją“ arba „Teismą“. Laikui bėgant terapeutui jis rodo vis pik- 
tesnį tariamą paklusnumą arba kovingą norą ginčytis. Namuose 
iš pradžių jis būna „supratingesnis“, labiau susivaldantis, bet 
vėliau ima elgtis blogiau nei bet kada. Po penkių ar dešimties vi- 
zitų, priklausomai nuo terapeuto įgūdžių, vyras atsisako toliau 
lankytis ir išvyksta medžioti arba žvejoti. Tada žmona priversta 


pradėti skyrybų procesą. Vyras nekaltas, nes žmona ėmėsi ini- 

ciatyvos. Jis juk parodė teigiamą nuostatą atvykdamas pas te- 
rapeutą. Dabar situacija jam palankesnė, nes jis gali bet kokiam 
advokatui, teisėjui ar giminaičiui pasakyti: „Pažiūrėk, kaip aš 
stengiausi.“ 

Antitezė. Sutuoktiniai turi kartu atvykti pas psichoterapeu- 
tą. Jei vienas, tarkime, vyras, aiškiai žaidžia žaidimą, antrajai 
pusei paskiriamas individualus gydymas. Žaidėjui pasiūloma 
eiti savo keliu, jam paaiškinama, kad jis nepasirengęs terapijai. 
Jis vis viena gali siekti skyrybų, tačiau nebegali teigti, kad neva 
stengėsi išsaugoti santuoką. Jei būtina, skyrybų procesą gali pra- 
dėti žmona, ir jos padėtis kur kas geresnė, nes būtent ji stengėsi 
santuoką išsaugoti. Pageidautina žaidimo baigtis - vyras, sužlu- 
gus jo žaidimui, puola į neviltį ir vyksta kur nors gydytis, turė- 
damas nuoširdžią motyvaciją. 

Kasdienę šio žaidimo formą dažnai žaidžia vaikai. Tai dvie- 
jų žaidėjų žaidimas, kai žaidžia vaikas ir vienas iš tėvų. Jis žai- 
džiamas iš dviejų pozicijų - arba „Aš bejėgis“, arba „Aš nekal- 
tas“. Vaikas stengiasi, tačiau jis susipainioja, jam nepasiseka. Jei 
jis bejėgis, tai tėvui tenka atlikti už vaiką, ką šis pradėjęs. Jei jis 
nekaltas, tėvas neturi jokios svarbios priežasties jį bausti. Taip 
atsiskleidžia žaidimo elementai. Tėvai turėtų išsiaiškinti du da- 
lykus: kuris iš jų išmokė vaiką šio žaidimo ir ką jie daro, kad 
įtvirtintų jį. 

Įdomus, nors kartais ir grėsmingas šio žaidimo variantas 
yra „Pažiūrėk, kaip aš stengiausi“. Paprastai tai žiauresnis antro- 
jo ar trečiojo laipsnio žaidimas. Tinkamas pavyzdys būtų sunkiai 
dirbantis vyriškis, kuriam diagnozuota skrandžio opa. Daugybė 
žmonių su progresuojančia fizine negalia kaip įmanydami sten- 


giasi susidoroti su savo problemomis, ir visiškai teisėtai jie gali 

tikėtis savo šeimos paramos. Ir tokias aplinkybes, pasirodo, gali- 
ma panaudoti slaptiems tikslams. 

Pirmojo laipsnio žaidimas. Vyras praneša žmonai ir drau- 
gams, kad jam nustatė opą. Taip pat jis pareiškia, kad ketina dirb- 
ti toliau. Visi juo gėrisi. Galbūt žmogus, kenčiantis skausmus, ir 
turi teisę šiek tiek pasipuikuoti, nes juk tai tėra menkas atlygis 
už jo kančias. Jis vertas pagarbos, nes nepradeda žaisti „Medinės 
kojos“ ir yra pasirengęs toliau laikytis ankstesnių įsipareigojimų. 
Tad mandagus atsakas į „Pažiūrėk, kaip aš stengiuosi“ galėtų 
būti „Taip, mes visi gėrimės tavo stiprybe ir sąžiningumu.“ 

Antrojo laipsnio žaidimas. Vyrui diagnozuota opa, bet jis 
tai slepia nuo žmonos ir draugų. Jis ir toliau dirba, nervinasi 
ne mažiau nei anksčiau, kol vieną dieną darbe nualpsta. Žmo- 
nai pranešama apie tai, kas nutiko darbe. Kartu ji gauna ir kitą 
žinutę: „Pažiūrėk, kaip aš stengiausi.“ Dabar ji turėtų vertinti jį 
labiau nei bet kada anksčiau, apgailestauti dėl viso to, ką kada 
nors pasakė ar padarė. Ji privalo jį mylėti, net jei visi ankstesni 
jo meilinimosi būdai žlugo. Deja, vyro nelaimei, jos meilumas 
bei rūpestis kyla daugiau iš kaltės negu iš meilės. Giliai širdy- 
je ji piktinsis, nes jis pasielgė negarbingai, jis buvo nesąžiningas 
nuslėpdamas ligą. Deimantų apyrankė būtų kur kas garbinges- 
nė viliojimo priemonė nei skrandžio opa. Tada ji galėtų rinktis 
(pvz., sviesti jam atgal papuošalą), bet dabar ji negali taip pa- 
prastai nusigręžti nuo sergančio žmogaus. Staiga susidūrusi su 
sunkia vyro liga veikiausiai ji pasijus įkliuvusi į spąstus, ir tikrai 
nepajus jam didesnio palankumo. 

Šį žaidimą dažnai galima atskleisti iškart, vos pacientas pir- 
mą kartą išgirsta, kad jam nustatyta progresuojanti liga. Jeigu 


jis ketina žaisti, tai visas planas tikriausiai švystelės jo sąmonė- 


ŽAIDIMAI | 111 


je kaip tik šiuo momentu. Psichiatras gali atkurti planą atidžiai 
įvertinęs situaciją. Tai slaptas Vaiko džiūgavimas dėl to, kad į jo 
rankas papuolė toks ginklas. Šią piktdžiugą užmaskuoja Suau- 
gusiojo susirūpinimas ligos sukeltomis problemomis. 

Trečiojo laipsnio žaidimas. Dar grėsmingesnė ir piktavališ- 
kesnė yra staigi netikėta savižudybė, kurios priežastis - sunki 
liga. Skrandžio opa virsta vėžiu, ir vieną dieną žmona, kuri neži- 
nojo, kad vyras serga, įėjusi į vonios kambarį randa vyrą negyvą. 
Paliktame raštelyje norėta pasakyti: „Pažiūrėk, kaip aš stengiau- 
si.“ Jei panašiai nutinka dukart tai pačiai moteriai, metas jai išsi- 


aiškinti, kokius žaidimus žaidžia ji pati. 


Analizė 


Tezė. Jie manęs tikrai nepastumdys. 

Tikslas. Pateisinimas. 

Vaidmenys: Atkaklusis, Persekiotojas, Autoritetas. 

Dinamika. Analinis pasyvumas. 

Pavyzdžiai: 1. Vaiko rengimas. 2. Ištuokos reikalaujantis su- 
tuoktinis. 


Socialinė paradigma. Suaugusysis ir Suaugusysis. 
Suaugusysis: „Metas rengtis (vykti pas psichiatrą).“ 
Suaugusysis: „Gerai, pabandysiu.“ 


Psichologinė paradigma. Tėvas ir Vaikas. 
Tėvas: „Aš priversiu tave apsirengti (vykti pas psichiatrą). 
Vaikas: „Matai, nieko neišeina.“ 

Ėjimai: 1) pasiūlymas - pasipriešinimas; 2) spaudimas - pa- 
klusimas; 3) pritarimas - nesėkmė. 

Atlygis: 1) vidinis psichologinis - išsilaisvinimas nuo kaltės, 
kilusios dėl agresyvumo; 2) išorinis psichologinis - išvengiama 
įpareigojimų namuose; 3) vidinis socialinis - „Pažiūrėk, kaip aš 
stengiausi“; 4) išorinis socialinis - tas pat; 5) biologinis - pasikei- 
timas agresyviomis transakcijomis; 6) egzistencinis - „Aš bejėgis 
(nekalltas).“ 


7. Širdelė 


Tezė. Ypač ryškiai šis žaidimas atsiskleidžia per pirmąjį grupi- 
nės terapijos etapą, kai sutuoktiniai jaučia būtinybę gintis. Vaitas 
meta gudrią paniekinamą repliką apie savo žmoną ir anekdotiš- 
ką komentarą pabaigia: „Tiesa, širdele?“ Žmona linkusi pritarti 
jam dėl dviejų tariamai jos Suaugusiosios numanomų priežasčių: 
a) anekdotas iš esmės yra taiklus, ji pasirodytų esanti pedantiš- 
ka, jei nepritartų kuriai nors menkai detalei (ji ir yra transakcijos 
esmė); b) būtų nemandagu nesutikti su žmogumi, kuris viešai 
vadina ją „širdele“. Tačiau psichologinė jos nuolaidžiavimo prie- 
žastis yra depresijos būsena. Kai tekėjo už Vaito, ji žinojo, kad 
jis suteiks paslaugą - pasakos apie jos trūkumus viešai ir taip 
apsaugos ją nuo gėdos, kurią užsitrauktų pati juos atskleisdama. 
Lygiai taip pat elgėsi jos tėvai, kai ji buvo maža. 

Kaip ir „Teismas“, tai populiariausias žaidimas, kurį žai- 
džia sutuoktinių poros terapinėse grupėse. Kuo labiau įtemp- 
ta situacija, kuo daugiau atskleidžiama trūkumų, tuo karčiau 
skamba kreipinys „Širdele“. Atidžiai pasigilinus paaiškėja, kad 
šis žaidimas artimas „Nevykėliui“. Ponia Vait atleidžia vyrui jo 
susierzinimą, nors iš visų jėgų stengiasi jo nepastebėti. Taigi „Šir- 


delės“ antitezė analogiška „Nevykėlio“ antitezei: „Gali pasakoti 

apie mane paniekinamus anekdotus, bet prašau nevadinti manęs 
„Širdele“. Tokia antitezė lygiai taip pat rizikinga. Išradingesnė ir 
ne tokia pavojinga antitezė būtų atsakyti: „Taip, brangusis!“ 
Kitos formos žaidime žmona, užuot sutikusi, atsako pana- 
šiu „Širdelės“ tipo anekdotu apie vyrą. Iš tikrųjų ji atsikerta vy- 
rui: „Tu irgi ne ką geresnis, brangusis.“ 
Kartais švelnūs kreipiniai nevartojami, bet atidus klausyto- 


jas įstengs juos „išgirsti“. Tai „Širdelės“ tylusis tipas. 


Aštuntas skyrius 


VAKARĖLIŲ ŽAIDIMAI“. 


Vakarėliai skirti neįpareigojančiam bendravimui, o neįpareigo- 
jantis bendravimas užpildo vakarėlius (taip pat ir laiką belau- 
kiant kokio nors oficialaus susirinkimo pradžios). Užsimezga 
pažintys, ir ima rutuliotis žaidimai. Nevykėlis susipažįsta su 
savo aukomis — „Didžiuoju Tėčiu“ ir „Aš vargšelis“. Prasideda 
įprasti, bet dažniausiai nepastebimi atrankos procesai. Toliau 
pateikiami keturi žaidimai, kurie dažniausiai žaidžiami įprasto- 
se socialinėse situacijose: „Argi tai ne siaubinga?“, „Trūkumas“, 


„Nevykėlis“ ir „Kodėl tau ne?.. - Taip, bet...“. 


1. Argi tai ne siaubinga? 


Tezė. Skiriamos keturios pagrindinės šio žaidimo formos: Tėvų 
neįpareigojantis bendravimas, Suaugusiųjų neįpareigojantis 
bendravimas, Vaikų neįpareigojantis bendravimas ir žaidimas. 
Neįpareigojančio bendravimo atveju nesitikima jokios atomaz- 


gos ar atlygio, tačiau kyla daug piktų jausmų. 


1. „Šiais laikais“ — tai yra savo teisumu įsitikinusių Tėvų pa- 
giežinga neįpareigojančio bendravimo forma. Sociologiniu 
požiūriu šį žaidimą dažnai žaidžia vidutinio amžiaus finan- 
siškai nepriklausomos moterys, turinčios nedidelių pajamų. 
Viena moteris paliko terapinę grupę, kai jos pirmasis ėjimas 
buvo sutiktas nebyliai, be pakilaus pritarimo, kurio ji buvo 
įpratusi sulaukti savo socialinėje aplinkoje. Grupė, įgudusi 
analizuoti žaidimus, iškart parodė, kad nesileis į apibendrini- 


mus, kai Vait tarstelėjo: „Jei jau kalbame apie nepasitikėjimą 

žmonėmis, tai nenuostabu, kad šiais laikais niekuo negali pa- 
sitikėti. Aš neseniai perkračiau vieno savo nuomininko rašo- 
mojo stalo stalčius, tai nepatikėsite, ką ten radau.“ Ji žinojo, 
kaip spręsti kone visas šiuolaikinės visuomenės problemas: 
nepilnamečių nusikalstamumo (šiais laikais tėvai per daug 
nuolaidūs), skyrybų (žmonos šiandien per mažai užsiėmu- 
sios), nusikalstamumo (šiais laikais į baltųjų gyvenamuosius 
rajonus atsikrausto svetimšalių), didėjančių kainų (verslinin- 
kai šiais laikais per daug godūs). Moteris neslėpė, kad ji nėra 
itin nuolaidi nei sūnui, nei nusižengiantiems nuomininkams. 

Žaidimas „Šiais laikais“ nuo tuščių plepalų skiriasi šū- 
kiu - „Nekeista, kad...“ 

Pirmas ėjimas gali būti toks pat („Sako, kad...“), tačiau 
žaidime „Šiais laikais“ esama krypties ir pabaigos, gali būti 
pateiktas ir „paaiškinimas“. Tušti gandai tik pasklinda ir pa- 
simiršta. 

2. „Nudrėksta oda“ yra šiek tiek kilnesnis Suaugusiojo varian- 


14 
. 


tas, kurio šūkis - „Kaip gaila!“ Po juo slypi ne mažiau liguista 
motyvacija. Žaidžiant „Nudrėkstą odą“, visų pirma rūpi pra- 
lieti kraują, iš esmės tai tarsi neformalus praktinis seminaras. 
Visi turi teisę papasakoti savo istoriją, kuo ji baisesnė, tuo 
geriau, kiekviena detalė godžiai svarstoma. Smūgis į veidą, 
pilvo operacija, sunkus gimdymas - tinkamiausios temos. Šį 
žaidimą nuo tuščių paskalų skiria konkurencija ir medicinos 
išmanymas. Patologinė anatomija, diagnozė, prognozė ir tam 
tikrų atvejų palyginimas yra nuosekliai plėtojami motyvai. 
Kai pasakojami tušti gandai, tai džiaugiamasi gera prognoze, 
tačiau žaidžiant „Nudrėkstą odą“ dėl nuolat demonstruoja- 


mos vilties ir teigiamo požiūrio žaidėjas gali būti pašalintas iš 

žaidimo, nes nesilaiko taisyklių, jis tampa non particeps crimi- 
nis (jau nebe nusikaltimo bendrininku). | 

. „Vandens aušintuvas“ arba „Kavos pertrauka“ yra Vaikų ne- 
įpareigojančio bendravimo forma. Jos šūkis - „Žiūrėk, ką jie 
su mumis dabar daro!“ Tai organizacinis variantas. Sutemus 
gali būti žaidžiamas „Baro kėdutė“, kai švelnesne forma apta- 
riami politiniai ar ekonominiai klausimai. Iš tiesų tai trijų žai- 
dėjų žaidimas, kuriame svarbiausia yra neaiški figūra, turinti 
savo rankose kozirį - „Jie“. 

„ Dramatiškiausia žaidimo „Argi tai ne siaubinga?“ forma išryš- 
kėja per žmonių, kurie trokšta operacijų, pokalbius. Jų transak- 
cijos vykusiai atskleidžia žaidimo ypatybes. Šie žmonės nuolat 
ieško gydytojų, kurie atliktų operaciją, nors tam pagrįstai prie- 
šinasi kiti medikai. Patirtis, ligoninė ir operacija savaime teikia 
atlygį. Vidinį psichologinį atlygį teikia operuotas kūnas, išorinį 
psichologinį atlygį asmuo gauna išvengdamas bet kokio arti- 
mumo ir atsakomybės bei visiškai pasikliaudamas chirurgu. 
Biologinį atlygį teikia slauga. Vidinio socialinio atlygio sulau- 
kiama iš medicinos bei slaugos personalo, iš kitų pacientų. Išėjęs 
iš ligoninės pacientas išorinio socialinio atlygio pasiekia provo- 
kuodamas užuojautą ir pagarbią baimę. Kraštutinę žaidimo for- 
mą profesionaliai žaidžia buvę pacientai, kurie yra nesąžiningi 
ir atkakliai tvirtina, kad tapo gydymo klaidomis. Jie net kartais 
„užsidirba“ visam gyvenimui, nes sąmoningai siekia tapti ne- 
darbingi arba nesistengia išvengti tokios būklės. Jie reikalauja 
ne tik užuojautos (taip elgiasi žaidėjai mėgėjai), bet ir nuostolių 
atlyginimo. „Argi tai ne siaubinga?“ tampa žaidimu tada, kai 
žaidėjas atvirai reiškia sielvartą, bet slapta trina rankas mėgau- 


damasis iš malonumo, kurį galės išspausti iš savo nelaimės. 

Nuolat nesėkmes patiriančius asmenis galima suskirstyti į tris 

grupes. 

1. Tie, kurių kančia atsitiktinė ir nesąmoninga. Jie gali priimti 
arba ne jiems rodomą užuojautą. Gali būti šiokio tokio pikt- 
naudžiavimo savo padėtimi, bet tokiais atvejais tai natūralu, 
ir reikėtų į tai reaguoti tiesiog mandagiai. 

2. Tie, kurių kančia atsitiktinė, bet jie mielai ją priima dėl gali- 
mybės piktnaudžiauti šia padėtimi. Šiuo atveju žaidimas ne- 
planuojamas iš anksto, jis, anot S. Freudo, yra antrinė nauda. 

3. Tie, kurie siekia kančios. Jie eina nuo vieno chirurgo prie kito, 
kol suranda tokį, kuris sutinka operuoti. Šiuo atveju jų elge- 


sys iš pat pradžių yra žaidimas. 


2. Trūkumas 


Tezė. Šis žaidimas lemia daugumą kasdieniame gyvenime kylan- 
čių nesutarimų. 

Jis žaidžiamas iš depresyvaus Vaiko pozicijos „Aš nie- 
kam tikęs“, kurią gynybinis mechanizmas transformuoja į Tėvo 
poziciją „Jie niekam tikę“. Tad žaidėjo transakcinė problema 
yra įrodyti pastarąjį teiginį. „Trūkumo“ žaidėjai, sutikę naują 
žmogų, jaučiasi nejaukiai tol, kol neaptinka jo trūkumų. Pačią 
negailestingiausią formą įgyja politinis žaidimas, kurį žaidžia 
„autoritarinės asmenybės“. Tada galimos žiaurios istorinės pa- 
sekmės. Išryškėja šio žaidimo ryšys su žaidimu „Šiais laikais“. 
Priemiesčių bendruomenėse teigiamo pastiprinimo sulaukiama 
žaidžiant „Įvertinkite save“, o „Trūkumo“ teikiamas pastipri- 
nimas yra neigiamas. Toliau paaiškinami kai kurie šio žaidimo 


elementai. 

Prielaidos gali varijuoti - nuo visai nereikšmingų ir šalutinių 
(„Nebemadinga skrybėlė“) iki pačių ciniškiausių („Neturi banke 
septynių tūkstančių dolerių“), grėsmingų („Nėra tikras arijas“), 
mažai kam žinomų („Neskaitė Rilkės“), intymių („Turi erekcijos 
problemų“) ar sofistiškų („Kąjis stengiasi įrodyti?“). Psichodina- 
miniu požiūriu šio žaidimo esmė yra seksualinis nesaugumas, 
ojo tikslas - atgauti pasitikėjimą. Transakciniu požiūriu matyti 
kišimasis, liguistas smalsumas, kartais Tėvo arba Suaugusiojo 
rūpestis maskuoja Vaiko pasimėgavimą. Vidinis psichologinis 
žaidimo atlygis yra apsauga nuo depresijos, išorinis psichologi- 
nis atlygis - išvengiama artimumo, kuris gali iškelti į viešumą 
Vaito trūkumus. Vaitas, jausdamasis teisus, atstumia nemadingai 
apsirengusią moterį, nepasiturintį vyrą, ne arijų kilmės atstovą, 
neišsilavinusį žmogų, impotentą, nerimastingą asmenybę. Kartu 
toks kišimasis į kitų reikalus pateikia vidinį socialinį veiksmą ir 
biologinį atlygį. Išorinis socialinis atlygis panašus į tą, kurį sutei- 
kia „Argi tai ne siaubinga?“ žaidimas. 

Įdomu, kad pirminė Vaito prielaida nepriklauso nuo jo 
intelekto ar išsilavinimo. Štai vyras, ėjęs atsakingas pareigas 
diplomatinėje tarnyboje, auditorijai pasakojo, kad užsienio ša- 
lis menkesnė už jo gimtąją todėl, kad vyrai ten vilki švarkus, 
kurių rankovės per trumpos. Kaip Suaugusysis (ego būsena) 
šis vyriškis buvo visiškai kompetentingas. Tokius abejotinus 
teiginius pasakydavo tik tada, kai žaisdavo Tėvo žaidimą — 


„Trūkumas“. 


3. Nevykėlis 


Tezė. Sąvoka „nevykėlis“ nusako ne A. Chamisso romano? hero- 
jų - Žmogų be šešėlio. Ji susijusi su populiariu jidiš kalbos žodžiu, 
giminišku vokiečių ir olandų kalbos žodžiams, kuriais apibūdi- 
namas suktumas. Nevykėlio auka šiek tiek primena P. de Kocko“ 
„Geraširdį vyruką“. Tipiško „Nevykėlio“ ėjimai: 


1 V. Vaitas aplieja viskiu šeimininkės vakarinę suknelę. 

1 B. Blekas (šeimininkas) iš pradžių įniršta, bet nujaučia (daž- 
niausiai tik miglotai), kad jei parodys pyktį, Vaitas laimės. 
Tad Blekas susitvardo, ir jam atrodo, kad jis laimėjo. 

2 V. Vaitas sako: „Atsiprašau.“ 

2 B.Blekas sumurma ar šūkteli, kad atleidžia, dar labiau sutvir- 
tindamas savo laimėjimo iliuziją. 

3 V. Vaitas ir toliau niokoja Bleko turtą: laužo daiktus, apipila 
juos, sujaukia aplinką. Kai cigarete pradegina staltiesę, kėdės 
koja įplėšia nėriniuotą užuolaidą, riebiu padažu apipila kili- 
mą, Vaito Vaikas džiūgauja, nes visi šie veiksmai jam sutei- 
kė begalinio džiaugsmo, o Blekui suteikė galimybę pasimė- 
gauti demonstruojama kankinio savitvarda. Tad ši nelemta 
situacija naudinga abiem, ir Blekas gali norėti išsaugoti jų 


draugystę. 


Kaip ir žaidžiant daugelį kitų žaidimų, Vaitas, padaręs pirmąjį 
ėjimą, laimi bet kokiu atveju. Jei Blekas parodo pyktį, Vaitas taip 
pat gali pasipiktinti. Jei Blekas susitvardo, Vaitas toliau mėgau- 
jasi savo elgesiu. Tikrasis šio žaidimo atlygis yra ne destrukcijos 
* Von Chamisso, Adelbert. Peter Schlemih!. David Mckay 4 Company, Philadelphia, 1929. 


* De Kock, Paul. Vienas populiariausių XIX amžiaus libretų autoriaus ir romanisto darbų yra 
A Good-Natured Fellow - apie vaikiną, kuris kitiems atiduoda per daug. 

teikiamas malonumas, kuris tėra papildomas potyris Vaitui, bet 
tas faktas, kad jam atleidžiama.* Tai nulemia antitezę. 

Antitezė. „Nevykėlio“ antitezė - nesuteikti trokštamo atlei- 
dimo. Vaitas sako: „Atsiprašau.“ Blekas, užuot sumurmėjęs „Nie- 
ko, nieko“, pasako: „Aišku, tu gali sutrikdyti mano žmoną, suga- 
dinti baldus, apipilti kilimą, tačiau bent nesakyk, kad atsiprašai.“ 
Blekas liaujasi buvęs atlaidžiu Tėvu ir tampa objektyviu Suaugu- 
siuoju, kuris visų pirma atsakingas už tai, kad pakvietė Vaitą. 

Vaito žaidimo intensyvumą atskleidžia jo reakcija, ji gali 
būti panaši į sprogimą. Pasipriešinus „Nevykėlio“ žaidimui yra 
rizikos iškart sulaukti atsakomojo smūgio arba įgyti priešą. 

Vaikai žaidžia trumpesnį „Nevykėlio“ variantą. Jie nesiti- 
ki, kad visada sulauks atleidimo, bet keldami netvarką patiria 
malonumą. Mokydamiesi socialinio elgesio jie pasinaudoja šiuo 
žaidimu, kad gautų atleidimą, juk tai mandagių suaugusiųjų, 
žaidžiančių šį žaidimą, svarbiausias tikslas. 


Analizė 


Tezė. Galiu kelti netvarką, man vis vien atleis. 

Tikslas. Gauti atleidimą. 

Vaidmenys. Agresorius, Auka. 

Dinamika. Analinė agresija. 

Pavyzdžiai: 1. Netvarkingi, į destrukciją linkę vaikai. 2. Ne- 
rangūs svečiai. 
Socialinė paradigma. Suaugusysis ir Suaugusysis. 
Suaugusysis: „Aš esu mandagus, tu irgi privalai toks būti.“ 
Suaugusysis: „Viskas gerai. Atleidžiu tau.“ 


* Šio ir toliau pateikto žaidimo („Kodėl tau ne?.. - Taip, bet...“) pavyzdžiai papildo tuos, 
kuriuos autorius yra pateikęs knygoje Transactional Analysis in Psychotherapy. 

Psichologinė paradigma. Vaikas ir Tėvas. 
Vaikas: „Turi atleisti man, taip išėjo netyčia.“ 
Tėvas: „Tu teisus. Privalau parodyti tau, kas yra geros ma- 


nieros.“ 


Ėjimai: 1) provokacija - pasipiktinimas; 2) atsiprašymas - 
atleidimas; 

Atlygis: 1) vidinis psichologinis - malonumas kelti netvar- 
ką; 2) išorinis psichologinis - išvengiama bausmės; 3) vidinis 
socialinis - „Nevykėlis“; 4) išorinis socialinis - „Nevykėlis“; 5) 
biologinis - provokuojantis ir švelnus „paglostymas“; 6) egzis- 


tencinis - esu nekaltas. 


4. Kodėl tau ne?.. - Taip, bet... 


Tezė. „Kodėl tau ne?.. - Taip, bet...“ (KTNTB) užima ypatingą vie- 
tą Žaidimų analizėje, nes jis paskatino ieškoti žaidimų sampra- 
tos. Tai buvo pirmasis iš socialinio konteksto išskirtas žaidimas. 
Jis yra labiausiai ištirtas. Dažniausiai žaidžiamas vakarėliuose, 
mėgstamas įvairių socialinių grupių, tarp jų ir psichoterapinių. Jį 
iliustruoja šis pavyzdys. 


Vait: „Mano vyras visuomet nori viską suremontuoti pats, 
tačiau niekada nieko nepadaro tinkamai.“ 

Blek: „Kodėl jam nebaigus kokių nors staliaus kursų?“ 
Vait: „Taip, bet jis neturi laiko.“ 

Blek: „Kodėl tau nenupirkus gerų įrankių?“ 

Vait: „Taip, bet jis nemoka jais naudotis.“ 

Red: „Bet kodėl jums nepakvietus staliaus, kad sutvarkytų 


jūsų namą?“ 

Vait: „Taip, bet tai per daug kainuos.“ 
Braun: „Kodėl tau tiesiog nesutikus su tuo, kad gerai taip, 
kaip jis padaro?“ 


Vait: „Taip, bet viskas gali sugriūti.“ 


Pasikeitus tokiomis transakcijomis paprastai stoja tyla. Pagaliau 
ją nutraukia ponia Gryn, kuri gali pasakyti: „Tai jau taip, papras- 
tai vyrai stengiasi parodyti, kad jie viską gali.“ 

KTNTB žaidėjų skaičius neribotas. Pagrindinis žaidėjas 
apibūdina problemą. Kiti ima siūlyti sprendimus. Dažniausiai 
jie prasideda: „Kodėl tau ne...“ Kiekvienam iš teiginių Vait pa- 
prieštarauja: „Taip, bet...“ Geras žaidėjas gali ilgai atsilaikyti 
prieš kitus žaidėjus. Kai jie atsitraukia, ponia Vait laimi. Dauge- 
lyje situacijų jai gali tekti paprieštarauti kokį tuziną kartų, kad 
pagaliau sulauktų tos slegiančios tylos, reiškiančios jos pergalę 
ir kito žaidimo pradžią (taip ponia Gryn ėmėsi žaisti „Tėvų susi- 
rinkimą“ — žaidimo „Nusižengėlis vyras“ variantą). 

Problemos sprendimai su menkomis išimtimis yra atmeta- 
mi, tad akivaizdu, kad šis žaidimas turi slaptų motyvų. KTNTB 
neturi aiškaus tikslo (kai Suaugusysis ieško informacijos arba 
sprendimų), jis žaidžiamas Vaikui nuraminti ir jam įsiteikti. Pa- 
žodžiui pateiktas tekstas gali skambėti kaip Suaugusiosios, bet 
realybėje matyti, kad ponia Vait tėra Vaikas, nepajėgiantis susi- 
doroti su situacija. Kiti žaidimo dalyviai tampa išmintingais Tė- 
vais, kurie nori pasidalyti savo patirtimi ir jai padėti. 

Ši situacija pavaizduota 8 pav. Žaidimas gali vykti dėl to, 
kad socialiniu lygmeniu ir stimulas, ir atsakas yra Suaugusiojo 
Suaugusiajam, psichologiniu lygmeniu jie irgi vienas kitą pa- 


pildo, tai Tėvo Vaikui siunčiamas stimulas („Kodėl tau ne...“) 

ir Tėvui skirtas Vaiko atsakas („Taip, bet...“). Psichologinis ly- 
gmuo paprastai nesąmoningas, tačiau ego būsenos pokyčius 
(Suaugusysis pereina į „neadekvataus“ Vaiko būseną - ponia 
Vait; Suaugusysis pereina į išmintingo Tėvo vaidmenį - kitos 
žaidėjos) galima įžvelgti iš pozos, raumenų tonuso, balso ir 


žodžių. 


Vaitas Kiti 
Atsakas: „Taip, bet...“ Stimulas: „Kodėl tau ne...“ 


8 pav. 
„Kodėl tau ne?.. - Taip, bet...“ 


Suprasti potekstes padės pavyzdys. 


Terapeutas: „Ar kas nors pasiūlė tokį sprendimą, apie kurį 
pati nebuvote pagalvojusi?“ 

Ponia Vait: „Ne, nepasiūlė. Iš tikrųjų jau buvau išmėginusi 
viską, ką jos patarė. Nupirkau vyrui įrankių, jis lankė sta- 


liaus kursus.“ 

Ponios Vait pastabos atskleidžia dvi priežastis, kodėl jos žo- 
džių negalima priimti už gryną pinigą. Pirma, ponia Vait tokia 
pat protinga kaip ir jos draugės, tad vargu ar jos galės pateikti 
ypatingą problemos sprendimą. Jei kas nors pasiūlytų originalų 
variantą, ponia Vait jį priimtų, tarsi žaistų garbingai. Jos „neadek- 
vatus“ Vaikas nusileis, jeigu kas nors iš dalyvaujančiųjų pasiūlys 
pakankamai išradingų idėjų jos Suaugusiajam suaktyvinti. Ta- 
čiau užkietėję KTNTB žaidėjai (kaip ponia Vait) retai žaidžia gar- 
bingai. Kita vertus, jei pernelyg greitai priimamas pasiūlymas, 
tai reikia pasvarstyti, ar KTNTB nėra užmaskuotas žaidimas 
„Kvailelė“. 

Pavyzdys tiksliai iliustruoja antrąjį teiginį. Net jei ponia Vait 
ir išbandė kai kuriuos iš patarimų, ji vis viena jiems prieštaraus. 
Žaidimo tikslas yra ne gauti pasiūlymų, bet juos atmesti. 

Atitinkamomis aplinkybėmis šį žaidimą gali žaisti vos ne 
kiekvienas, nes jis padeda sustruktūrinti laiką. Patyrinėjus asme- 
nis, linkusius žaisti šį žaidimą, paaiškėja kelios įdomios ypaty- 
bės. Pirma, kad šie žmonės sugeba atlikti bet kurio žaidėjo vaid- 
menį. Galimybė žaidėjams keisti vaidmenis būdinga daugeliui 
žaidimų. Iš įpročio žaidėjai gali vieną vaidmenį mėgti labiau nei 
kitą, bet jie sugeba juos keisti ir sutinka vaidinti kitą, jei to prirei- 
kia. (Palyginkite Girtuoklio vaidmens pakeitimą Gelbėtojo vaid- 
meniu žaidime „Alkoholikas“.) 

Antra, klinikinėje praktikoje nustatyta, kad žmonės, ku- 
rie mielai žaidžia KTNTB, priklauso tai pacientų grupei, kurie 
anksčiau ar vėliau pareikalauja hipnozės ar kokio nors kito jų 
gydymą pagreitinančio metodo. Žaisdami jie nori parodyti, kad 
niekas negali pasiūlyti jiems tinkamo metodo. Jie niekada nepa- 


siduoda. Terapeutas turi imtis procedūros, po kurios jie galutinai 

apsispręstų. KTNTB išreiškia vidinio konflikto (dėl to, kad turi 
pasiduoti) socialinį sprendimą. 
Šį žaidimą dažnai žaidžia žmonės, kurie bijo parausti. 
Terapeutas: „Kodėl žaidžiate „Kodėl tau ne?.. - Taip, bet...“, 
jei žinote, kad tai apgavystė?“ 
Ponia Vait: „Kai su kuo nors šnekuosi, nuolat turiu galvoti 
apie tai, ką dar pasakysiu. Jei nieko nesugalvoju, paraustu. 
Tik tamsoje nebijau parausti. Negaliu pakęsti tylos pokal- 
bio metu. Aš tai žinau ir mano vyras tai žino. Jis man nuolat 
tai sako.“ 
Terapeutas: „Norite pasakyti, kad jei jūsų Suaugusioji ne- 
užsiėmusi, tai jūsų Vaikas pasinaudoja proga išlįsti ir pada- 
ryti jums gėdą?“ 
Ponia Vait: „Taip, kai aš bandau kitiems patarti arba pati 
prašau patarimų, jaučiuosi saugi. Kol galiu kontroliuoti 


savo Suaugusiąją, nesijaučiu sutrikusi.“ 


Čia ponia Vait aiškiai pasako bijanti nesustruktūrinto laiko. Jos 
Vaikas „tyli“, kol Suaugusysis įsitraukęs į socialinę situaciją. Bū- 
tent žaidimas teikia tinkamą struktūrą Suaugusiojo funkcionavi- 
mui. Tačiau, kad ji išliktų susidomėjusi, žaidimas turi būti moty- 
vuotas. KTNTB pasirinkimą nulemia taupumo principas, kuris 
jos Vaikui, konfliktuojančiam su pasyvia savo būsena, teikia di- 
džiausią vidinį ir išorinį atlygį. Su vienodu entuziazmu ji vaidina 
arba gudrų Vaiką, kurio neįmanoma nuslopinti, arba išmintingą 
Tėvą, kuris stengiasi nuslopinti kito asmens Vaiką, bet nesėkmin- 
gai. Pagrindinis KTNTB principas yra tas, kad jokių pasiūlymų 
nepriimama, Tėvui taip niekada ir nepasiseka. Žaidimo moto: 


„Nepanikuok, Tėvui niekada nepasiseks.“ 

Tiesą pasakius, poniai Vait kiekvienas ėjimas yra pramoga, 
teikianti šiokį tokį malonumą, nes atmetamas bet koks pasiū- 
lymas. Tikrasis atlygis yra tyla (arba užmaskuota pauzė), kai 
visi jau kaip reikiant pasuko galvas ir pasikankino stengdamiesi 
sugalvoti priimtinų sprendimų. Sau ir kitiems ponia Vait įrodo, 
kad ji laimėjo, nes jie nesugebėjo išspręsti problemos. Jeigu tyla 
neužmaskuota, ji gali trukti kelias minutes. Pateiktame pavyz- 
dyje ponia Gryn neleido poniai Vait pasidžiaugti, nes nekan- 
travo pradėti savo žaidimą. Vėliau per pokalbį ponia Vait pasi- 
piktino ponios Gryn elgesiu, nes pastaroji atėmė iš jos pergalės 
džiaugsmą. 

Kita neįprasta žaidimo KTNTB ypatybė yra ta, kad išori- 
niai ir vidiniai žaidimai žaidžiami lygiai taip pat, tik pasikeitus 
vaidmenimis. Išorinis variantas - ponios Vait Vaikas vaidina 
nevisavertę būtybę, ieškančią pagalbos ir laukiančią paramos iš 
aplinkinių. Vidinis variantas - tai intymesnis dviejų žmonių (po- 
nios Vait ir jos vyro) žaidimas. Tik ji atlieka Tėvo - išmintingo 
veiklaus patarėjo vaidmenį. Pasikeitimas vaidmenimis paprastai 
antrinis, nes jaunystėje ji vaidina bejėgį Vaiką, ir tik pasibaigus 
medaus mėnesiui jos vadovauti mėgstantis Tėvas iškyla į pavir- 
šių. Prieš vestuves gal ir buvo matyti kokių nors ženklų, bet su- 
žadėtinis veikiausiai nekreipė į juos dėmesio, nekantraudamas 
kuo greičiau susituokti su rūpestingai pasirinkta nuotaka. Jei jis 
pastebi tuos ženklus, tai vestuvės gali būti atšauktos „dėl svarbių 
priežasčių“. Vait, kiek nuliūdusi, bet netapusi išmintingesnė, tęs 
tinkamo sutuoktinio paiešką. 

Antitezė. Akivaizdu, kad tie, kurie reaguoja į pirmą ponios 
Vait ėjimą, jos „problemą“, žaidžia vieną iš „Aš tik noriu padėti“ 
(ATNP) variantų. Iš tikrųjų tai KTNTB yra ATNP priešingybė. 

Žaidime ATNP dalyvauja vienas terapeutas ir daug klientų, o 
KTNTB - vienas klientas ir daug „terapeutų“. KTNTB antitezė - 
nežaisti šio žaidimo. Jei pradedama žodžiais: „Ką darytumėte, 
jeigu...“ (KD]), tai atsakyti reikėtų: „Tai sudėtinga problema. Ką 
jūs tokiu atveju darytumėte?“ Jei pradedama: „Mannepavyko...“, 
tai atsakyti reikia: „Na, tai blogai.“ Abu atsakymai yra pakanka- 
mai mandagūs, kad Vait sutriktų, arba jų pakanka susikertan- 
čiajai transakcijai, po kurios aiškiai matyti jos nusivylimas, tada 
ji jau galima pradėti analizuoti. Terapinių grupių pacientams, 
kurie paprastai lengvai įsitraukia į žaidimą, verta pabandyti su- 
sivaldyti ir atsisakyti kvietimo žaisti ATNP. Tada ne tik Vait, bet 
ir kiti grupės nariai gali pasimokyti iš KTNTB antitezės, kuri tėra 
ATNP priešingybė. 

Socialinėje situacijoje, jeigu žaidimas draugiškas ir nežalin- 
gas, nėra priežasties jo atsisakyti. Jeigu stengiamasi panaudoti 
profesines žinias, gali prireikti žaidimą nutraukiančio ėjimo. Tai 
sukels pasipiktinimą, nes iškils ponios Vait Vaikas. Taip susiklos- 
čius situacijai, geriausia po pirmojo ėjimo pasitraukti ir pabandy- 
ti sužaisti kitą stimuliuojantį žaidimą - „Rapo“ pirmojo laipsnio 
variantą „Varyk iš čia“. 

Susiję žaidimai. KTNTB žaidimą reikėtų atskirti nuo jo 
priešingybės „Kodėl tau nepadarius?.. - Ne, bet...“ (KTNNB), 
kuriame laimi Tėvas, o besiginantis Vaikas sutrikęs pagaliau at- 
sitraukia. Nors vertinant pokalbį pažodžiui, jis gali atrodyti ra- 
cionalus, kaip dviejų Suaugusiųjų. KTNNB susijęs su žaidimu 
„Negana to“. 

KTNTB priešingybė iš pradžių primena „Valstietę“. Ponia 
Vait paskatina terapeutą duoti jai patarimų, kuriuos ji iškart prii- 


ma. Tik rimtai įsitraukęs terapeutas ima suprasti, kad ponia Vait 

jį apgavo. Žaidimas, kuris iš pradžių priminė „Valstietę“, tampa 
intelektiniu „Rapo“. 

Antrojo laipsnio KTNTB gali būti žaidžiamas kaip „Pada- 
ryk man ką nors“. Pavyzdžiui, moteris atsisako nudirbti darbus 
namuose, tad kas vakarą grįžus vyrui žaidžiamas KTNTB. Ką jis 
besakytų, ji reaguoja piktai ir nesirengia keisti savo elgesio. Kai 
kuriais atvejais jos niūrumas gali būti liguistas, tad gali prireikti 
psichiatro konsultacijos. Net ir šiuo atveju reikia atsižvelgti į žai- 
dybinį aspektą, nes iškyla klausimas - kodėl vyras vedė būtent 
tokią moterį ir kaip jis prisideda prie šios situacijos. 


Analizė 


Tezė. Na, pažiūrėsiu, ar galėsi pasiūlyti sprendimą, prie ku- 
rio negalėsiu prikibti. 

Tikslas. Atgauti pasitikėjimą. 

Vaidmenys: Bejėgis asmuo, Patarėjai. 

Dinamika. Pasidavimo konfliktas (oralinis). 

Pavyzdžiai: 1. Taip, bet dabar negaliu atlikti namų ruošos, 


nes... 2. Bejėgė žmona. 


Socialinė paradigma. Suaugusysis ir Suaugusysis. 
Suaugusysis: „Ką darytumėte, jeigu...“ 
Suaugusysis: „Kodėl tau ne...“ 


Suaugusysis: „Taip, bet...“ 


Psichologinė paradigma. Vaikas ir Tėvas. 
Tėvas: „Galiu priversti tave pajusti dėkingumą už pagalbą.“ 
Vaikas: „Pabandyk.“ 


ŽAIDIMAI | 129 


Ėjimai: 1) problema - sprendimas; 2) prieštaravimas - spren- 
dimas; 3) prieštaravimas - sutrikdymas. | 

Atlygis: 1) vidinis psichologinis — atgaunamas pasitikėji- 
mas; 2) išorinis psichologinis - išvengiama kapituliacijos; 3) vi- 
dinis socialinis - KTNTB, Tėvo vaidmuo; 4) išorinis socialinis — 
KTNTB, Vaiko vaidmuo; 5) biologinis - racionalus pokalbis; 6) 


egzistencinis - „Visi nori man įsakinėti.“ 


Devintas skyrius 


SEKSUALINIAI ŽAIDIMAI 


Kai kurie žaidimai žaidžiami tam, kad žmogus galėtų realizuoti 
arba įveikti seksualinius impulsus. Iš tikrųjų šie žaidimai remia- 
si iškreiptais seksualiniais instinktais, nes pasitenkinimą teikia 
ne lytinis aktas, o susikertančiosios transakcijos, kurios ir sudaro 
žaidimo atlygį. Gana sunku juos tiksliai aprašyti, nes tokie žai- 
dimai paprastai žaidžiami slapta. Informacija apie juos dažniau- 
siai gaunama iš antrų rankų, ir ne visuomet įmanoma nustatyti, 
ar informacijos teikėjas yra nešališkas. Pavyzdžiui, psichiatrinė 
homoseksualumo koncepcija yra gerokai iškreipta, nes gana 
agresyvūs ir sėkmingai žaidžiantys asmenys retai kreipiasi į psi- 
chiatrus, tad dažniausiai sukaupiama informacija apie pasyvius 
žaidėjus. 

Čia aptariami žaidimai „Nagi susipeškite“, „Seksualinis 
iškrypimas“, „Rapo“, „Kojinės pasitaisymas“ ir „Maištas“. Daž- 
niausiai pagrindinė jų veikėja - moteris. Taip yra todėl, kad su- 
dėtingesni seksualiniai žaidimai darosi panašūs į nusikaltimus, 
todėl geriau juos priskirti nusikaltėlių pasaulio žaidimams. Be 
to, dalį seksualinių žaidimų galima priskirti sutuoktinių žaidi- 
mams. Šiame skyriuje aprašomi tie žaidimai, kuriuos gali žaisti 


ir sutuoktiniai, ir nesusituokę asmenys. 


1. Nagi susipeškite 


Tezė. Tai gali būti manevras, ritualas arba žaidimas. Iš esmės žai- 
dimas remiasi moteriška psichologija. Dėl dramatizmo NS ne vie- 


ną kartą aprašytas pasaulinėje literatūroje, ir geroje, ir blogoje. 

1. Jei NS - manevras, tai jis romantiškas. Moteris paskatina du 
vyrus susikauti, netiesiogiai leisdama suprasti arba žadėda- 
ma, kad ji atsiduos nugalėtojui. Kai jie susiremia, pažadą ji 
įvykdo. Tai sąžininga transakcija, ir jos prielaida ta, kad mo- 
teris ir jos išrinktasis ilgai ir laimingai gyvens. 

2. Jei NS - ritualas, tai jis gali būti tragiškas. Paprotys reikalauja, 
kad du vyrai kautųsi dėl moters, net jei ji to nenori ir yra apsi- 
sprendusi. Jeigu laimi ne tas vyriškis, ji vis viena privalo būti 
jo. Šiuo atveju žaidžia ne moteris, o visuomenė verčia žaisti 
NS. Jeigu ji norėtų kovos, transakcija būtų sąžininga. Jeigu 
ji nenori ir yra nusivylusi kovos baigtimi, tai gali imtis kitų 
žaidimų, pvz., „Iškrėskime pokštą Džou“. 

3. Jei NS - žaidimas, tai jis komiškas. Moteris organizuoja kau- 
rinis psichologinis atlygis, kurį gauna ji ir jos bičiulis, kyla iš 
įsitikinimo, kad sąžiningai rungtyniauja tik žindukliai, o ta 
komiška istorija, kurią jie patiria, yra vidinio ir išorinio socia- 


linio atlygio pagrindas. 


2. Seksualinis iškrypimas 


Tezė. Heteroseksualų iškrypimai (fetišizmas, sadizmas ir mazo- 
chizmas) yra sutrikusiam Vaikui būdinga simptomatika, todėl ir 
reaguoti į šiuos reiškinius reikia atitinkamai. Realių seksualinių 
situacijų transakcinius aspektus galima nagrinėti žaidimų ana- 
lizės metodu. Taip galima sustiprinti socialinę kontrolę ir laiku 
neutralizuoti nesikeičiančius seksualinius iškrypimus. 

Žmonės, kurie turi šiokių tokių sadistinių ar mazochistinių 
iškrypimų, į psichinės sveikatos dalykus linkę žvelgti primity- 

viai. Jiems atrodo, kad jie itin seksualūs, kad ilgesnė abstinencija 
gali sukelti rimtų pasekmių. Nė vienas iš šių teiginių neatitinka 
tikrovės, bet jie gali tapti žaidimo „Medinė koja“ pagrindu: „Ko 
galite tikėtis iš tokio seksualaus žmogaus kaip aš?“ 

Antitezė. Parodyti paprasčiausią mandagumą sau ir savo 
partneriui, tai yra susilaikyti nuo verbalinio ar fizinio plakimo ir 
apsiriboti tradiciškesnėmis fizinės sueities formomis. Jeigu Vai- 
tas yra tikras iškrypėlis, tai išryškės antrasis žaidimo elementas 
(dažniausiai jo sapnuose) - sueitis jį menkai tedomina, realų pa- 
sitenkinimą jam teikia žeminantis priežaismis. Šito jis nenori pri- 
sipažinti net pats sau. Jam paaiškėja, kad jo skundo esmė tokia: 


14 


„Po visų parengiamųjų darbų dar aš turiu santykiauti!“ Dabar jo 
pozicija kur kas palankesnė psichoterapijai pradėti, nes atsisaky- 
ta daugelio prašymų ir išsisukinėjimų. Tai tinka eiliniams „sek- 
sualiniams psichopatams“ apibūdinti, ir nesusiję su piktybiškais 
šizofreniškų ar nusikaltėlių iškrypimais bei tų žmonių seksuali- 
niu gyvenimu, kuris apsiriboja fantazijomis. 

Žaidimas „Homoseksualumas“ daugelyje šalių pasiekęs 
subkultūros lygmenį, kitur jis tapęs ritualu. Daugelis seksualinio 
nepajėgumo atvejų susiję su tuo, kad žmonės savo homoseksu- 
alumą paverčia žaidimu. Provokuojantį elgesį („Policininkai ir 
plėšikai“, „Kodėl tai visada nutinka mums?“, „Tokia visuomenė, 
kurioje gyvename“, „Visi dideli žmonės buvo...“ ir t. t.) dažnai 
apriboja socialinė kontrolė, tad kliūtys sumažinamos iki mini- 
mumo. „Profesionalūs homoseksualai“ išeikvoja nepaprastai 
daug laiko ir energijos, kurią galėtų nukreipti kitiems tikslams. 
Žaidimų analizė gali padėti jiems susikurti ramią šeimos aplinką 
ir mėgautis visuomenės teikiamais malonumais, užuot žaidus 


„Argi tai ne siaubinga?“ variantą. 

3. „Rapo“ 


Tezė. Tai vyro ir moters žaidimas, kurį mandagiai, bent jau švel- 
nesnę jo formą, būtų galima pavadinti „Varyk iš čia“ arba „Pasi- 
piktinimu“. Jis gali būti skirtingo intensyvumo. 


i 


1. Pirmojo laipsnio „Rapo“, arba „Varyk iš čia“, populiarus tam 
tikrose socialinėse grupėse. Jo esmė - lengvas flirtas. Vait 
duoda signalą, kad ji laisva, ir mėgaujasi tuo, kaip jos siekia 
vyras. Vos tik šis įsipareigoja, žaidimas baigtas. Jei ji mandagi, 
gali tiesiai pasakyti: „Vertinu tavo komplimentus, labai ačiū.“ 
Ir siekti kito užkariautojo. Jei ji ne tokia kilni, gali tiesiog jį pa- 
likti. Įgudusi žaidėja gali žaisti šį žaidimą visą vakarą, dažnai 
keisdama vietą, todėl vyrui tenka atlikti sudėtingus manev- 
rus sekant jai įkandin ir per daug akivaizdžiai neatkreipiant į 
save dėmesio. . 

2. Žaidžiant antrojo laipsnio „Rapo“, arba „Pasipiktinimą“, pa- 
sitenkinimas, kurį Vait teikia Bleko asistavimas, tėra antrinis. 
Pirminis jos pasitenkinimas kyla iš galimybės jį atstumti, todėl 
šis žaidimas šnekamąja kalba vadinamas „Eik šalin, mulki“. Ji 
pastūmėja Bleką daug rimčiau įsipareigoti, o ne vien lengvai 
flirtuoti (kaip pirmojo laipsnio „Rapo“). Po to jį atstumia ir 
mėgaujasi matydama, kaip jis sutrinka. Suprantama, Blekas 
nėra toks bejėgis kaip atrodo. Tam, kad įsipainiotų į šią situ- 
aciją, turėjo nemažai „pasistengti“. Paprastai jis žaidžia kokį 
nors „Įspirk man“ variantą. 

3. Trečiojo laipsnio „Rapo“ yra žiaurus žaidimas, kuris baigiasi 
žudynėmis, savižudybe arba teismu. Vait suvilioja Bleką ir 
apkaltina jį. Pareiškia, kad jis ją užpuolė ir panaudojo prieš ją 


prievartą. Žaisdama cinišką žaidimą, Vait leidžia jam atlikti 

lytinį aktą, kad ir pati pasimėgautų, prieš jį užsipuldama. 
Ji iškart pereina į puolimą, suklykia, kad ją išprievartavo. 
Kaltinimai gali paaiškėti daug vėliau, jei įvyksta savižudy- 
bė arba žmogžudystė (šiuo atveju žmones sieja ilgiau trukęs 
meilės ryšys). Jeigu ji nusprendžia, kad žais lyg būtų paty- 
rusi smurtą, tai tikriausiai jai nebus sunku susirasti ir sa- 
vanaudžių ar liguistų stebėtojų (spauda, policija, socialiniai 
darbuotojai ar giminaičiai). Kartais jos šalininkai gali ciniš- 
kai nusigręžti nuo jos, tada ji praranda iniciatyvą ir tampa jų 
žaidimų įrankiu. 
Pašaliniai stebėtojai gali atlikti ir kitokią funkciją. Jie prievarta 
primeta žaidimą, nes nori žaisti „Nagi susipeškite“. Jie pastūmė- 
ja ponią Vait į sudėtingą padėtį. Norėdama išsaugoti savo gerą 
vardą ir reputaciją ji privalo sušukti, kad ją prievartauja. Taip 
ypač dažnai nutinka nepilnametėms merginoms. Gal jos ir norė-“ 
tų pratęsti tą ryšį, bet netikėtai užkluptos ir išsigandusios kilusio 
triukšmo priverstos romantišką istoriją paversti trečiojo laipsnio 
„Rapo“ žaidimu. 

Senajame Testamente atsargusis Juozapas nesileidžia Poti- 
faro žmonos įpainiojamas į žaidimą „Rapo“, ji padaro klasikinį 
ėjimą „Nagi susipeškite“. Tai puikus pavyzdys, kaip įgudęs žai- 
dėjas reaguoja į bandymą nutraukti žaidimą, kartu parodoma, 
kokie pavojai laukia atsisakiusiųjų žaisti. Šie du žaidimai suda- 
ro „Šantažo“ žaidimą, kuriame moteris sugundo Bleką, o tada 
šaukia, kad ją prievartauja, į žaidimą įsitraukia jos vyras, kuris 
šantažuodamas Bleką gauna iš jo naudos. 

Viena iš aršiausių trečiojo laipsnio „Rapo“ formų pasitai- 
ko palyginti retai. Nepažįstamiems homoseksualams kartais 
pakanka valandos, kad žaidimas virstų žmogžudyste. Ciniški ir 

nusikalstami šio žaidimo variantai dažnai tampa sensacingomis 
laikraščių naujienomis. 

„Rapo“, kaip ir žaidimui „Frigidiška moteris“, būdingas tas 
pat vaikystės prototipas. Mergaitė priverčia berniuką nusižeminti 
arba išsiterlioti purve, o po to šaiposi išjo. Klasikinis pavyzdys ap- 
rašytas S. Maugham (S. Moemo) romane Aistrų našta ir Ch. Dick- 
enso Didžiuosiuose lūkesčiuose. Tai antrojo laipsnio „Rapo“. Sun- 
kesnė jo forma, priartėjanti prie trečiojo laipsnio, greičiausiai bus 
žaidžiama vietovėse, kur didesnis nusikalstamumas. 

Antitezė. Vyras turi būti įžvalgus, sugebėti atskirti tikrus 
jausmus nuo žaidimo, kad neįsipainiotų į šį žaidimą arba nepra- 
rastų kontrolės. Jeigu jis pajėgs kontroliuoti situaciją, tai patirs 
švelnaus flirto teikiamą malonumą žaidime „Varyk iš čia“. Kita 
vertus, nelengva sugalvoti, kaip nutraukti tokį ėjimą kaip Potifa- 
ro žmonos, nebent išnykti jai iš akių ir niekada nebepasirodyti. 
1938 m. knygos autorius sutiko pagyvenusį Juozapą iš Alepo, 
kuris prieš trisdešimt dvejus metus paspruko iš Konstantinopo- 
lio, kai viena iš sultono žmonų užspaudė jį į „kampą“ per vers- 
lo vizitą Jildizo hareme. Jam teko palikti savo verslą, pasičiupęs 
krūvą auksinių visam laikui paliko miestą. 

Susiję žaidimai. Vyriški „Rapo“ variantai (pagrindinis vaid- 
muo dažniausiai tenka vyrui) - tai verslo situacijos, pvz., „Vaid- 
menų skirstymo kušetė“ (vaidmens jai taip ir nedavė) ir „Prisi- 


glausk prie manęs“ (po to ją išmetė iš darbo). 


Analizė 


Pateikiama trečiojo laipsnio „Rapo“ žaidimo analizė, nes 


ryškiausiai atsiskleidžia visi žaidimo elementai. 

Tikslas. Iš anksto sumanytas kerštas. 

Vaidmenys. Suvedžiotoja, Mergišius. 

Dinamika (trečiojo laipsnio). Penio pavydas, oralinis smur- 
tas. „Varyk iš čia“ yra falinis, o „Pasipiktinimas“ turi ryškių ana- 
linių elementų. 

Pavyzdžiai: 1. Aš apskųsiu tave, purvinas mažas berniūkšti. 


2. Nuskriausta moteris. 


Socialinė paradigma. Suaugusysis ir Suaugusysis. 
Suaugusysis (vyras): „Atsiprašau, jei nuėjau toliau, nei tu tikė- 
jaisi.“ 

Suaugusioji (moteris): „Tu įskaudinai mane ir dabar privalai at- 


likti visą bausmę.“ 


Psichologinė paradigma. Vaikas ir Vaikas. 
Vaikas (vyriškosios lyties): „Matai, man neįmanoma atsispirti.“ 


Vaikas (moteriškosios lyties): „Pričiupau tave, kalės vaike.“ 


Ėjimai: 1) moteris — viliojimas, vyras - kontrviliojimas; 2) 
moteris kapituliuoja, vyras pasiekia pergalę; 3) moteris - puoli- 
mas; vyras - žlugimas. 

Atlygis: 1) vidinis psichologinis - neapykantos išraiška ir 
kaltės projekcija; 2) išorinis psichologinis - išvengiama emocinio 
seksualinio artimumo; 3) vidinis socialinis - „Pričiupau tave, ka- 
lės vaike“; 4) išorinis socialinis - „Argi tai ne siaubinga?“, „Teis- 
mas“, „Nagi susipeškite“; 5) biologinis - pasikeitimas seksuali- 
nio pobūdžio bei agresyviomis transakcijomis; 6) egzistencinis — 


„Aš nekaltas“. 

4. Kojinės pasitaisymas 


Tezė. Šis žaidimas giminiškas „Rapo“, jo ryškiausia forma yra 
ekshibicionizmas, kuris iš prigimties yra isteriškas. Į nepažįsta- 
mų žmonių grupę įsilieja moteris, netrukus ji kilsteli koją, pro- 
vokuojamai ir demonstratyviai ištaria: „Oi, man nubėgo kojinės 
akis.“ Tai apskaičiuotas veiksmas, kuris turi seksualiai sujaudin- 
ti vyrus ir įsiutinti moteris. Bet kokią konfrontaciją Vait sutinka 
protestuodama, kad ji nekalta, arba pati kaltindama. Tai primena 
klasikinį „Rapo“. Esmė ta, kad pagrindinė veikėja Vait nesugeba 
prisitaikyti prie situacijos. Ji nesidomi žmonėmis, kurie ją supa, 
ir nesirenka momento, kada atlikti savo manevrą. Ji išsišoka ne 
laiku ir ne vietoje, ir tai paveikia jos santykius su aplinkiniais. 
Nepaisant šiokio tokio paviršutiniško „rafinuotumo“, ji nepajė- 
gia suprasti to, kas vyksta jos gyvenime, nes žmogiškąją prigimtį 
ji vertina per daug ciniškai. Jos tikslas - įrodyti, kad aplinkiniai 
žmonės yra geidulingos prigimties. Jos Suaugusysis, užspeistas 
į kampą jos Vaiko ir jos Tėvo (paprastai geidulingos motinos), 
todėl ji ignoruoja ir provokuojančią savo prigimtį, ir daugelio 
žmonių, su kuriais ji susitinka, sveiką protą. Tad jos žaidimas 
nukreiptas į savigriovą. 

Tikriausiai tai falinis žaidimo variantas, kurio turinį lemia 
giliai įsišaknijęs sutrikimas. Oralinį žaidimo variantą mieliau žai- 
džia moterys, turinčios ryškesnę patologiją ir dideles krūtis. To- 
kios moterys dažnai mėgsta sėdėti sunėrusios rankas už galvos 
ir atkišusios į priekį savo krūtinę. Kartais jos stengiasi atkreipti 
dar daugiau dėmesio į savo krūtis, komentuoja jų dydį arba ap- 
tarinėja operaciją, auglį. Kai kurios rąžymosi formos tikriausiai 
yra analinis variantas. Šį žaidimą žaidžia seksualiai prieinama 
moteris. Šiek tiek simboliškesnė žaidimo forma būdinga sutuok- 

tinius praradusioms moterims, kurios nenuoširdžiai demons- 
truoja našlės statusą. 

Antitezė. Tokios moterys ne tik nesugeba prisitaikyti, bet ir 
nepakenčia antitezės (žaidimo nutraukimo). Jeigu terapinė gru- 
pė nekreipia dėmesio ar priešinasi žaidimui, moteris gali tiesiog 
daugiau nepasirodyti. Nereikėtų painioti antitezės ir atsakomojo 
smūgio, nes pastarasis rodo, kad Vait laimėjo. Žaisdamos „Ko- 
jinės pasitaisymą“ moterys yra kur kas sumanesnės už vyrus, 
nes jie neturi jokios paskatos šį žaidimą nutraukti. Todėl antitezę 


geriausia palikti moterims. 


5. Maištas 


Tezė. Šį klasikinį žaidimą žaidžia despotiškas tėvas ir paauglė du- 
kra, kartais dar dalyvauja seksualiai nuslopinta motina. Tėvas grįž- 
taiš darbo namo ir ima kabinėtis prie dukros, kuri įžūliai kerta jam 
atgal. Arba pirmoji pradeda dukra, ji elgiasi įžūliai, ir tėvas ima ieš- 
koti priekabių. Jų balsai vis stiprėja, pokalbis tampa vis aršesnis. 
Pasekmės priklausys nuo to, kam priklauso iniciatyva. Gali būti ir 
kitaip: a) tėvas nueina į savo miegamąjį ir trenkia durimis, b) dukra 
nueina į miegamąjį ir trenkia durimis, c) abu nueina kiekvienas 
į savo miegamąjį ir trenkia durimis. Žaidimas „Maištas“ baigiasi 
trenksmu. „Maištas“ pateikia efektyvų būdą spręsti seksualines 
problemas, kylančias kai kuriose šeimose tarp tėvo ir paauglės 
dukters. Kartais tuose pačiuose namuose jie gali gyventi kartu tik 
tada, jeigu yra vienas ant kito įpykę, o durų trankymas kiekvienam 
išjų leidžia pabrėžti, kad jie turi atskirus miegamuosius. 
Problemiškose šeimose šis žaidimas gali įgyti grėsmingą ir 


atstumiančią formą, kai tėvas tyko dukters, grįžtančios iš pasima- 

tymo, apžiūri ją ir jos drabužius norėdamas įsitikinti, ar ji netu- 
rėjo lytinių santykių. Menkiausia įtartina aplinkybė įžiebia nuož- 
mų kivirčą, kuris baigiasi liūdnai. Dukra vidurnaktį išvaroma iš 
namų. Anksčiau ar vėliau prigimtis vis viena nugali, jei ne vieną 
naktį, tai kitą ar trečią. Tada tėvo įtarimai „pasiteisina“, jis aiškiai 
tai pareiškia motinai, kuri „bejėgiškai“ stebi visa, kas vyksta. 

„Maištą“ gali žaisti du žmonės, besistengiantys išvengti 
seksualinio artimumo. Paprastai tai paskutinė žaidimo „Frigidiš- 
ka moteris“ fazė. Šį žaidimą gali žaisti paaugliai berniukai ir jų 
giminaitės, tačiau retai, nes vakare pasprukti iš namų paaugliui 
vaikinui gerokai lengviau nei kitiems šeimos nariams. Vaikystėje 
broliai ir seserys gali susikurti veiksmingus barjerus ir iš dalies 
pasitenkinimo gauti iš peštynių. Šis modelis skirtingais amžiaus 
tarpsniais įgauna vis kitą motyvaciją. Tarkime, Amerikoje pusiau 
ritualinė „Maišto“ forma yra sankcionuota televizijos laidų ve- 
dėjų, autoritetingų pedagogų ir pediatrų. Anglijoje aukštesniuo- 
siuose visuomenės sluoksniuose tai laikoma (ar bent laikyta) blo- 
gu tonu, todėl čia panaši „Maišto“ žaidėjų energija nukreipiama 
gerai reguliuojamais žaidimo kanalais. 

Antitezė. Šis žaidimas nėra toks nemalonus tėvui, kaip jam 
galėtų atrodyti. Paprastai šį žaidimą nutraukia dukra, anksti, ne- 
apgalvotai arba „iš reikalo“ susituokdama. Jeigu tai psichologiškai 
įmanoma, žaidimą gali baigti motina - pamiršti savo santykinį arba 
absoliutų frigidiškumą. Žaidimas gali išblėsti, jeigu seksualinio su- 
sidomėjimo objektą tėvas randa už šeimos ribų, tačiau tai gali sukel- 
ti kitų komplikacijų. Susituokusioms poroms antitezės turėtų būti 
panašios kaip žaidimų „Frigidiška moteris“ ar „Frigidiškas vyras“. 

Susiklosčius atitinkamoms aplinkybėms, „Maištas“ savai- 


me gali baigtis „Teismu“. 

Dešimtas skyrius 


NUSIKALTĖLIŲ PASAULIO ŽAIDIMAI 


Vis aktyvesnis profesionalių „pagalbininkų“ skverbimasis į teis- 
mus, lygtinio nuteisimo departamentus ir pataisos institucijas, vis 
geresnis kriminologų ir teisėsaugos pareigūnų išsilavinimas turėtų 
užtikrinti, kad šios srities darbuotojai išmano nusikaltėlių pasaulio 
žaidimus. Jie žaidžiami ir kalėjime, ir už jo sienų. Tai - „Policininkai 
ir plėšikai“, „Kaip iš čia pasprukti?“, „Iškrėskime pokštą Džou“. 


1. Policininkai ir plėšikai 
Tezė. Nusikaltėliai neapkenčia policininkų, tad apmovę pareigū- 
nus jie patiria, ko gero, daugiau pasitenkinimo nei iš savo nusi- 
kalstamos veiklos. Suaugusiojo lygmeniu jų žaidimai žaidžiami 
dėl materialios naudos, laimikio. Vaiko lygmeniu daugiausia 
jaudulio teikia persekiojimas, sprukimas ir „ataušimas“. 

Įdomu tai, kad vaikų žaidžiamas „Policininkų ir plėšikų“ 
prototipas yra ne policininkai ir plėšikai, bet slėpynės, kurių 
pagrindinį elementą sudaro nusiminimas, kai surandama. Ypač 
maži vaikai nepajėgia jo nuslėpti. Jeigu tėvas randa vaiką per 
greitai, tai žaidimas baigiasi liūdnai, nesuteikia jokio džiaugsmo. 
Jeigu tėvas - geras žaidėjas, jis žinos, ką daryti. Palauks, kol ber- 
niukas duos ženklą - sukosės, ką nors numes ar trinktelės. Tada 
tėvas eina jo ieškoti, bet liūdesio išvengti vis viena nepavyksta. 
Aišku, šį sykį žaidimas jam suteikia daugiau džiaugsmo, nes 
vaikas patiria didesnę įtampą. Jeigu tėvas jo neradęs pasiduoda, 
vaikas jaučiasi veikiau nusiminęs nei laimėjęs. Jis vis viena pa- 


tyrė džiaugsmo slėpdamasis, tad nuliūdo ne dėl to. Vaikas nusi- 

minęs todėl, kad jo nesurado. Kai ateina tėvo eilė slėptis, jis žino, 
kad per ilgai vaiko kvailinti nereikia, kad pasislėpus reikia būti 
tik tiek, kad būtų smagu. Protingas tėvas, kai jį suranda, sugeba 
parodyti nusiminimo tiek, kiek reikia. Netrukus paaiškėja, jog 
geidžiamas atlygis - būti surastam. 

Slėpynės nėra vien paprastas neįpareigojantis bendravimas, 
tai tikras žaidimas. Socialiniu lygmeniu tai — protų kova, ir dau- 
giausia pasitenkinimo jis teikia, kai kiekvieno žaidėjo Suaugusy- 
sis padaro geriausia, ką gali. Psichologiniu lygmeniu žaidimas 
turi azartiško lošimo struktūrą. Vaito Suaugusysis turi pralaimė- 
ti, kad jo Vaikas laimėtų. Likti nesugautam iš esmės yra žaidimo 
antitezė. Kai žaidžia vyresni vaikai, tas, kuris randa ypatingą 
slėptuvę, laikomas prastu žaidėju, nes žaidimas su juo neteikia 
džiaugsmo, jis sugadina žaidimą. Taip išnyksta Vaikas, ir visas 
žaidimas virsta Suaugusiojo procedūra. Su juo žaisti nebeįdomu. 
Jis dabar priklauso tam pačiam sluoksniui kaip ir kazino savi- 
ninkas arba profesionalus nusikaltėlis, kuriems iš tiesų daugiau 
rūpi pinigai negu žaidimas. 

Galima sakyti, kad yra du nepataisomų nusikaltėlių tipai — 
tie, kurie nusikalsta visų pirma dėl naudos, ir tie, kuriems patin- 
ka žaisti. Tarp šių dviejų kraštutinumų yra didelė grupė tokių, 
kurie nusikalsta ir dėl vienos, ir dėl kitos priežasties. „Kompul- 
syvus laimėtojas“, didysis lošėjas, kurio Vaikas tikrai nori likti 
nepagautas, pasitaiko retai. Jis nepagaunamas, jis visada ras 
būdą apmauti. „Kompulsyvus pralaimėtojas“, kuris žaidžia 
„Policininkus ir plėšikus“ (PP), retai pasipelno. Išimtį šiuo atve- 
ju lemia veikiau sėkmė nei įgūdžiai. Ilgainiui net ir tie, kuriems 
pasisekė, nusileidžia savo Vaiko reikalavimams ir ima skųstis, 


užuot šokinėję iš džiaugsmo. 

PP žaidėjas šiuo atveju kai kuriais aspektais primena „Al- 
koholiką“. Jis gali peršokti iš vieno vaidmens į kitą - nuo Plėšiko 
prie Policininko ir nuo Policininko prie Plėšiko. Kartais jis gali 
vaidinti Policininką (Tėvas) dieną, o Plėšiką (Vaikas) sutemus. 
Daugelyje Plėšikų esama Policininko, o daugelyje Policininkų — 
Plėšiko. Jeigu nusikaltėlis „pasitaiso“, jis gali vaidinti Gelbėtojo 
vaidmenį, tapti socialiniu darbuotoju arba imtis misionieriaus 
veiklos. Tik Gelbėtojas šiame žaidime daug mažiau svarbus negu 
„Alkoholike“. Paprastai Plėšiko vaidmenį žaidėjas pasirenka vi- 
sam gyvenimui, ir kiekvienas nusikaltėlis turi savo modus operan- 
di tam atvejui, jeigu pagautų. Gal jis leisis lengvai sugaunamas 
policininkų, o gal privers juos paprakaituoti. 

Panaši ir lošėjų situacija. Socialiniu ar sociologiniu lygme- 
niu „profesionalus“ lošėjas yra tas, kurio pagrindinis gyvenimo 
interesas yra lošti. Tačiau psichologiniu lygmeniu egzistuoja dvi 
skirtingos profesionalių lošėjų grupės. Vieni laiką leidžia žaisda- 
mi, tai yra lošdami su Lemtimi. Tai žaidimas, kuriame Suaugu- 
siojo troškimą laimėti pranoksta tik Vaiko stiprus poreikis pra- 
lošti. Kita grupė turi lošimo namus ir gyvena iš to, kad suteikia 
galimybę žaisti kitiems. Jie patys nežaidžia ir stengiasi išvengti 
galimybių žaisti. Nors tam tikromis aplinkybėmis ir jie leidžia 
sau pasimėgauti, kaip ir užkietėjęs nusikaltėlis retsykiais leidžia 
sau pažaisti PP. 

Sociologinės ir psichologinės nusikaltėlių studijos paprastai 
būna dviprasmiškos ir nerezultatyvios. Analizuojamos dvi skir- 
tingos žmonių grupės, kurių neįmanoma išskirti pagal įprastus 
teorinius ar empirinius principus. Taip pat sunku tyrinėti ir lošė- 
jus. Tačiau transakcinė, arba žaidimų, analizė pateikia būdą socia- 


liniu lygmeniu atskirti „žaidėjus“ ir „tikrus profesionalus“. 

Panagrinėkime konkrečius pavyzdžius. Kai kurie įsilaužė- 
liai veikia ypač tiksliai. Bet PP žaidžiantis įsilaužėlis palieka savo 
„vizitinę kortelę“ - sugadina vertingus drabužius, pvz., ekskre- 
mentais. Tradicinis banko plėšikas, kaip patvirtina pranešimai, 
imasi visų įmanomų atsargumo priemonių, kad išvengtų smurto. 
O žaidžiantis banko plėšikas ieško bet kokios įmanomos priežas- 
ties pykčiui išlieti. Kaip ir bet kuris profesionalas, tikras nusikal- 
tėlis siekia, kad jo darbas būtų švarus, kiek tik leidžia aplinkybės. 
PP nusikaltėlis veikdamas priverstas nuleisti garą. Sakoma, kad 
tikras profesionalas niekada nesiima darbo, kol neįsitikina sau- 
gumu. Žaidėjas pasiryžęs iškart imtis nusikaltimo. Tikri profesio- 
nalai ir patys puikiai žino apie PP žaidimo egzistavimą. Jei gau- 
jos narys parodo per didelį susidomėjimą žaidimu, jei išryškėja 
jo poreikis būti sugautam ir tai ima trukdyti kitų narių veiklai, 
bus imtasi pačių drastiškiausių priemonių, kad tokie reiškiniai 
nepasikartotų. Galbūt kaip tik todėl, kad tikrieji profesionalai ne- 
žaidžia PP, juos retai sugauna. Būtent todėl jų gyvenimas menkai 
tyrinėtas sociologų, psichologų ir psichiatrų. Taip pat ir lošėjų. 
Taigi nusikaltėlių ir lošėjų pažinimas remiasi daugiausia medžia- 
ga, surinkta apie žaidėjus, o ne apie tikruosius profesionalus. 

Kleptomanas (kitaip nei profesionalus vagišius parduotu- 
vėje) dažniausiai žaidžia paprastą PP. Galbūt dauguma vakarie- 
čių žaidė PP bent savo fantazijose. Taip galima būtų paaiškinti 
itin didelį parduodamų laikraščių tiražą, nes juose rašoma apie 
įvairius nusikaltimus. Dažnai fantazuojama apie „tobulą žmog- 
žudystę“. Tai pats pavojingiausias žaidimo variantas - kai polici- 
ninkai visiškai apkvailinami. 

PP variantas yra „Auditoriai ir vagys“, jis žaidžiamas iš- 


eikvotojų pagal tas pačias taisykles ir tikintis to paties atlygio. 

„Muitininkus ir vagis“ žaidžia kontrabandininkai ir t. t. Savaip 
įdomus yra kriminalinis „Teismo“ variantas. Net ir labai atsargus 
profesionalas retsykiais gali įkliūti, būti suimtas ir teisiamas. Jam 
teismas yra procedūra, kurią jis vykdo pagal advokatų nurody- 
mus. Advokatams, jeigu jie turi neįveikiamą potraukį laimėti, 
„Teismas“ iš esmės yra žaidimas su prisiekusiaisiais, kurį reikia 
laimėti, o nepralaimėti. Didžioji dalis visuomenės vertina jį kaip 
konstruktyvų žaidimą. 

Antitezė. Šio žaidimo antitezės turėtų imtis kvalifikuoti kri- 
minologai, o ne psichiatrai. Policija ir teismų sistema nėra anti- 
tezė, jie žaidime atlieka vaidmenis pagal visuomenės nustatytas 
taisykles. 4 

Kriminologai kartais pajuokauja, kad kai kurie nusikaltėliai 
elgiasi taip, tarsi patirtų malonumą, kai juos persekioja ir sugau- 
na. Kur nors perskaitę šią mintį, jie pagarbiai su ja sutinka. Tik 
nedaugelis linkę į šį „akademinį“ veiksnį atsižvelgti „rimtame“ 
savo darbe. Standartiniais psichologinio tyrinėjimo metodais ne- 
galima nustatyti šio elemento. Tad tyrėjas kartais jo nepastebi, 
nes neturi tinkamų tyrimo instrumentų. Esami instrumentai iki 
šiol dar nepadėjo išspręsti nė vienos kriminalistinės problemos. 
Tyrėjai turėtų atsisakyti senų metodų ir pažvelgti į problemą iš 
naujo. Kol PP bus vertinamas tik kaip įdomi anomalija ir nebus 
įžvelgta jo esmė, dauguma kriminalistikos tyrimų ir toliau užsi- 
ims banaliomis problemomis, pasenusiomis doktrinomis, šaluti- 


niais klausimais arba nereikšmingomis smulkmenomis? 


"Frederick Wiseman, „Psychiatry and the Law: Use and Abuse of Psychiatry in a Murder 
Case“ (American Journal of Psychiatry. 118: 289299, 1961) pateikia tragišką ir žiaurų žaidimo 
„Policininkai ir plėšikai“ pavyzdį. 23 metų jaunuolis nušauna sužadėtinę ir pasiduoda poli- 
cijai. Policija netiki jo istorija tol, kol jis nepakartoja jos keturis kartus. Vėliau jis papasakojo: 
„Tiesiog visą laiką buvau įsitikinęs, kad gyvenimą užbaigsiu elektros kėdėje. Jeigu tai turė- 

Analizė 


Tezė. Pabandyk mane pagauti. 

Tikslas. Atgauti pasitikėjimą. 

Vaidmenys: Plėšikas (arba vagis), Policininkas (Teisėjas). 
Dinamika. Falinis įsiveržimas, t. y. 1) slėpynės ir 2) nusikal- 


timas. 


Socialinė paradigma. Vaikas ir Tėvas. 
Vaikas: „Pabandyk mane pagauti.“ 


Tėvas: „Tai mano darbas.“ 


Psichologinė paradigma. Tėvas ir Vaikas. 
Vaikas: „Privalai mane pagauti.“ 


Tėvas: „A, štai kur tu.“ 


Ėjimai: 1) V. - iššūkis. B. - pasipiktinimas; 2) V. - slėpimasis. 
B. - frustracija; 3) V. -provokacija. B. - pergalė. 

Atlygis: 1) vidinis psichologinis — materialinė kompensa- 
cija už seniai padarytą blogį; 2) išorinis psichologinis — fobijos 
atrėmimas; 3) vidinis socialinis - „Pabandyk mane sugauti“; 4) 
išorinis socialinis - „Kone pasprukau“ (neįpareigojantis bendra- 
vimas: „Jie kone paspruko“); 5) biologinis - liūdnai pagarsėti; 


6) egzistencinis: „Visuomet buvau nevykėlis.“ 


jo įvykti, tai ir turėjo įvykti.“ Straipsnio autorius komentavo, kad pasauliečių prisiekusiųjų 
pastangos suprasti sudėtingus psichiatrų parodymus bei teismo žongliravimas techniniu 
Žargonu priminė farsą. Pagrindinę žaidimo problemą galima suformuluoti žodžiais, ne dau- 
giau kaip dviem sakiniais. Devynmetis berniukas nusprendžia (dėl teisme aiškiai nurodytų 
priežasčių), kad jam lemta baigti gyvenimą elektros kėdėje. Pasinaudodamas savo mergina 
kaip taikiniu, jis pasiekia šį tikslą. 

2. Kaip iš čia pasprukti? 


Tezė. Geriausiai įkalinimą ištveria kaliniai, turintys galimybę už- 
siimti kokia nors laiką struktūrinančia veikla, neįpareigojančiu 
bendravimu arba žaidimu. Politinių kalinių prižiūrėtojai tai pui- 
kiai žino, todėl ir sakoma, kad jie palaužia kalinių ištvermę pa- 
prasčiausiai atimdami iš jų galimybę ką nors veikti bei pasmerkę 
juos socialinės deprivacijos būklei. 

Vienišų kalinių mėgstama veikla yra skaityti arba rašyti 
knygas, o mėgstamas neįpareigojantis bendravimas - pabėgimas. 
Dėl pabėgimo planų tapo įžymios kai kurios asmenybės (kaip 
antai Kazanova ir baronas Trenkas). 

Daugelio mėgstamas žaidimas „Kaip iš čia pasprukti?“ 
(„Noriu laisvėn“) žaidžiamas valstybinėse psichiatrijos ligo- 
ninėse. Jis skiriasi nuo operacijos „Geras elgesys“. Ligoninėje 
gydomas žmogus, kuris tikrai nori išsilaisvinti, ras būdą, kaip 
paklusti gydytojams ir užsitarnauti galimybę išeiti iš ligoninės 
pirmai progai pasitaikius. Šiais laikais tai pasiekiama žaidžiant 
palankiai vertinamą žaidimą „Psichiatrija“ ir jos grupinės terapi- 
jos variantą. Žaidimą „Noriu laisvėn“ žaidžia ir kaliniai, ir ligo- 
ninių pacientai, kurių Vaikas nenori laisvėn. Jie simuliuoja gerą 
elgesį, tačiau kritiniu momentu pakenkia sau, kad jų neišleistų. 
Simuliuojant „Gerą elgesį“ Tėvas, Suaugusysis ir Vaikas veikia 
drauge stengdamiesi kuo greičiau patekti į laisvę. Kai žaidžia- 
mas „Noriu laisvėn“, Vaikas ir Suaugusysis atlieka visus nuro- 
dymus, bet lemiamu momentu Vaikas, kurį iš tikrųjų gąsdina 
perspektyva žengti į netikrumo pasaulį, viską sugadina. „Noriu 
laisvėn“ buvo populiarus XX a. ketvirtojo dešimtmečio pabaigo- 


je tarp neseniai iš Vokietijos atvykusių imigrantų, kurie susirg- 

davo psichoze. Šiek tiek pagerėjus jie maldaudavo išleidžiami iš 
ligoninės, tačiau artėjant išleidimo dienai psichozė vėl pasikar- 
todavo. 

Antitezė. Budrūs prižiūrėtojai ir su „Geru elgesiu“, ir su 
„Noriu laisvėn“ gali susidoroti vykdomuoju lygmeniu. Tačiau 
pradedančius grupinės terapijos specialistus žaidėjai dažnai ap- 
gauna. Kompetentingas grupės terapeutas, žinodamas, kad tai 
dažniausios psichikos sutrikimų turinčių kalinių manipuliacijos, 
saugosis jų ir susitvarkys su jomis ankstyvoje fazėje. „Geras elge- 
sys“ yra sąžininga operacija, tad ir elgtis dera sąžiningai, niekam 
nepadaroma žalos aptariant ją atvirai. „Noriu laisvėn“ reikalauja 
aktyvios terapijos, kuri padėtų išsigandusiam institucijos klien- 
tui (ar pacientui) vėl grįžti į gyvenimą. 

Susiję žaidimai. Žaidimui „Noriu laisvėn“ giminiška ope- 
racija „Tik paklausykite“. Tam tikros institucijos arba socialinės 
tarnybos klientas reikalauja teisės skųstis. Jo skundai dažniausiai 
nereikšmingi. Svarbiausias jo tikslas - kad jį išgirstų vadovai. Jie 
gali sulaukti daug nemalonumų, jei klaidingai mano, kad jis ti- 
kisi, jog bus sureaguota į jo skundus, ir jo net neišklauso. Jei su 
jo reikalavimais sutinka, tai reikalavimų vis daugėja. Bet jeigu 
vadovai kantriai išklauso, parodo susidomėjimą, „Tik paklau- 
sykite“ žaidėjas bus patenkintas, su juo pavyks susitarti, ir jis 
daugiau nebesiskųs. Tad pareigūnai turėtų išmokti atskirti „Tik 
paklausykite“ žaidimą nuo rimtų skundų, reikalaujančių imtis 
veiksmų.š 

„Neteisingai apkaltino“ yra dar vienas šios grupės žaidi- 


mas. Tikras nusikaltėlis gali rėkti „Neteisingai apkaltino“ iš tiesų 


Keating, W. C. “Psychiatric Treatment of the California Felon.“ American Journal of Psychiatry. 
120: 974979, 1964. 

stengdamasis ištrūkti, ir tokiu atveju tai procedūros dalis. Insti- 
tucijos klientas žaidžia „Neteisingai apkaltino“ žaidimą, nes išė- 


jęs į laisvę jis nebeturės jokios priežasties maištauti. 


3. Iškrėskime pokštą Džou 


Tezė. Šio žaidimo prototipas yra „Didžioji parduotuvė“, stam- 
baus masto sukčiavimas išviliojant pinigus. IPD priklauso ir 
daugelis smulkių žaidimų, net šantažas. Pralaimėti IPD gali tik 
tas, kuriam vogti įaugę į kraują. Bleko pirmasis žingsnis — pra- 
nešti Vaitui, kad sąžiningas kvailys senis Džou tik ir laukia, kad 
jį apmautų. Jei Vaitas būtų tikrai sąžiningas, jis arba atsitrauktų, 
arba įspėtų Džou, bet to nepadaro. Tuo momentu, kai Džou turi 
būti apkvailintas, kažkas nutinka ne taip, kaip buvo suplanuota. 
Vaito investicijos nueina vėjais, ir jis pasijunta pralaimėjęs. Žaidi- 
me „Šantažas“ Džou įžengia į kambarį būtent tada, kai jo žmona 
bando jį apgauti su kitu. Tuomet Vaitas, kuris žaidė pagal savo 
paties sąžiningumo taisykles, supranta, kad teks žaisti pagal 
Džou taisykles, o tai gerokai skaudina. 

Keista, bet auka (Vaitas) turėtų žinoti IPD taisykles ir jų 
laikytis. Apgavikų gauja numato riziką, kad Vaitas gali pranešti 
policijai. Jie dėl to jo nekaltins. Vaitui paliekama šiek tiek laisvės 
meluoti policijai, gelbstint savo gerą vardą. Bet jam nuėjus per 
toli, t. y. melagingai apkaltinus juos, tarkime, įsilaužimu, tai jau 
apgavystė, ir su tuo jie nesitaikstys. Kita vertus, mažai užuojau- 
tos sulaukia ir tas profesionalas, kuris auka pasirenka girtą žmo- 
gų, nes tai netinkama procedūra, ir profesionalas turėtų žinoti, 
kad taip elgtis nedera. Profesionalas negali būti toks kvailas, kad 


pasirinktų auką, turinčią humoro jausmą. Tokie asmenys nesi- 

laiko IPD taisyklių iki paskutinės žaidimo „Policininkai ir plė- 
šikai“ stadijos. Patyrę sukčiai bijo tų, kurie juokiasi sužinoję esą 
apgauti. 

Pokštas nėra IPD žaidimo variantas, nes pokštaujant nu- 
kenčia Džou. Tuo tarpu jis laimi IPD, o Vaitas pralaimi. Pokštas 
priklauso neįpareigojančio bendravimo transakcijų grupei, o IPD 
yra žaidimas, kuriame pokštas atsigręžia prieš patį pokštininką. 

Akivaizdu, kad IPD žaidžia trys arba keturi žaidėjai (ke- 
tvirtasis žaidėjas būna policija). IPD susijęs su žaidimu „Nagi 


susipeškite“. 


PASTABA 


Dėkoju dr. Franklinui Ernstui iš Kalifornijos medicinos įstaigos 
Vakavilyje, ponui Williamui Collinsui iš Kalifornijos reabilita- 
cijos centro Norke ir ponui Laurence'ui Meansui iš Kalifornijos 
vyrų organizacijos Tehačapyje už jų ilgalaikį domėjimąsi žaidi- 


mu „Policininkai ir plėšikai“, už naudingas diskusijas ir kritiką. 


Vienuoliktas skyrius 


ZAIDIMAI 
PSICHOTERAPIJOS KABINETE 


Profesionaliam žaidimų analitikui svarbiausia atpažinti tuos žai- 
dimus, kurie ypač dažnai žaidžiami terapinėje situacijoje. Tiesio- 
giai juos galima stebėti vykstant psichoterapeuto konsultacijai. 


Pagal pagrindinio veikėjo vaidmenį skiriami trys žaidimų tipai: 


1. Žaidimai, kuriuos žaidžia terapeutas ir su šiuo pacientu dir- 
bantys socialiniai darbuotojai: „Aš tik noriu padėti“ ir „Psi- 
chiatrija“. 

2. Žaidimai, kuriuos žaidžia profesionaliai parengti asmenys, 
dalyvaujantys terapinėje grupėje kaip pacientai: „Šiltnamis“. 

3. Žaidimai, kuriuos žaidžia pacientai ir klientai: „Neturtėlis“, 


„Valstietė“, „Kvailys“ ir „Medinė koja“. 


1. Šiltnamis 


Tezė. Šis žaidimas - tai „Psichiatrijos“ variantas. Jį gana aktyviai 
logai. Kolegų draugijoje šie jauni žmonės linkę žaisti „Psichoana- 
lizę“, dažnai juokais žongliruodami frazėmis — „Aiškiai matyti 
tavo priešiškumas“ arba „Kiek mechaniškas gali tapti gynybinis 
mechanizmas?“ Tai paprastai nežalingas ir malonus neįparei- 
gojantis bendravimas, normali jų mokymosi ir patirties įgijimo 
fazė. Jei grupėje atsiranda originalių asmenybių, tai žaidimas 
gali tapti tikra pramoga (autoriui labiausiai patinka frazė: „Čia 
ir vėl Nacionalinė parapraksijos savaitė.“). Tapę psichoterapinės 


grupės pacientais jie linkę daug rimčiau vienas kitą kritikuoti. 

Kritika tokioje situacijoje dažniausiai nerezultatyvi, tad terapeu- 
tui gali tekti nukreipti ją kita kryptimi. Jų elgesys gali peraugti į 
žaidimą „Šilinamis“. 

Neseniai mokslus baigę psichologai linkę per daug garbinti 
tai, kas vadinama „Nuoširdžiais jausmais“. Apie artėjantį tokių 
jausmų protrūkį gali būti įspėjama iš anksto. Po įspėjimo jaus- 
mas apibūdinamas visai grupei tarsi kokia reta gėlė, kuria gė- 
rėtis raginama su baiminga pagarba. Kitų asmenų reakcijos taip 
pat priimamos itin iškilmingai, tad jie visi tampa panašūs į žino- 
vus botanikos sode. Žaidimų analizės žargonu pasakytume, kad 
imama svarstyti, ar šį jausmą galima eksponuoti nacionalinėje 
jausmų parodoje. Terapeuto įsikišimas užduodant klausimus 
gali gerokai papiktinti, tarsi jis būtų koks atgrubnagis kvailys, 
draskantis egzotiško, sykį per šimtmetį pražystančio augalo žied- 
lapius. Terapeutui, savaime suprantama, gali atrodyti, jog tam, 
kad suprastų gėlės anatomiją ir fiziologiją, gali tekti ją išskrosti. 

Antitezė. Antiteze (itin svarbi, jei tikimasi terapinio progre- 
so) turėtų būti ironiškas požiūris į aprašytą situaciją. Jeigu žai- 
dimas bus tęsiamas, jis gali nesikeisti metų metus, kol pacientas 
pasijus įgijęs „terapinės patirties“, nes per terapiją jis „išreiškė 
priešiškumą“ ir išmoko „pažvelgti į jausmus“ taip, kad gali jaus- 
tis pranašesnis už kolegas, kurie tokios patirties neįgijo. Tuo tar- 
pu reikšmingų pokyčių įvyko nedaug. Terapijos laikas nebuvo 
panaudotas maksimaliai naudingai. 

Situacijos aprašomos ironiškai. Ironija nukreipta ne prieš 
pacientus, bet prieš jų mokytojus ir tą kultūrinę aplinką, kuri ska- 
tina tokią perdėtai skrupulingą jausmų analizę. Laiku pasakyta 
skeptiška pastaba gali padėti išvengti pretenzingų Tėvo įtakų ir 


paskatinti sveikesnes tarpusavio transakcijas. Užuot puoselėję 

savo jausmus šiltnamio aplinkoje, šie žmonės galėtų leisti jiems 
augti natūraliai, kad „nuskintų“ juos, kai šie subręs. 

Akivaizdus šio žaidimo teikiamas atlygis yra išorinis psi- 
chologinis. Išvengiama artimumo nustatant ypatingas sąlygas 
(tik joms esant leidžiama reikšti jausmus) bei ribojant dalyvių 


reakcijas. 


2. Aš tik noriu padėti 


Tezė. Šį žaidimą gali žaisti bet kokios profesijos atstovai, ne tik 
psichoterapeutai ir socialiniai darbuotojai. Ryškiausią jo formą 
dažniausiai žaidžia socialiniai darbuotojai, turintys specialų 
pasirengimą. Autoriui šis žaidimas atsiskleidė gana įdomiomis 
aplinkybėmis. Lošiant pokerį iškrito beveik visi žaidėjai, išskyrus 
du - mokslininką psichologą ir verslininką. Verslininkas, turėjęs 
geresnes kortas, pasiūlė sumą, tačiau psichologas, kurio kortos 
jam garantavo laimėjimą, ją padidino. Verslininkas atrodė nuste- 
bęs, o psichologas tik mestelėjo: „Nenusiminkit, aš tik noriu jums 
padėti.“ Verslininkas padvejojo, o paskui padėjo savo smulkmę. 
Psichologas parodė laimingą kortą, kurią išvydęs verslininkas 
susiraukęs metė ant stalo savo kortas. Dabar visi ėmė juoktis 
iš psichologo komentaro, o pralaimėjusysis ironiškai pastebėjo: 
„Na taip, tikrai padėjote.“ Psichologas iškalbingai žvilgtelėjo į 
šios knygos autorių tarsi sakydamas, kad jo pokštas - akmenu- 
kas į psichoterapijos daržą. Kaip tik tada ir paaiškėjo šio žaidimo 
struktūra. 

„Socialinis darbuotojas arba terapeutas duoda klientui arba 
pacientui patarimą. Pacientas (arba klientas) po kurio laiko pa- 


reiškia, kad pasiūlymas buvo neefektyvus. Darbuotojas nuolan- 

kiai ir atsiprašydamas gūžteli pečiais ir bando vėl patarti. Jei jis 
budresnis, gal šią akimirką ir pajus dilgtelint nusivylimą, bet ir 
vėl bandys. Paprastai didelio poreikio suabejoti savo paties mo- 
tyvais jis nejaučia, nes žino, jog daugelis panašiai parengtų jo 
kolegų daro tą patį, o jis juk laikosi „teisingos“ procedūros, tad 
vadovas jam pritars. 

Jei darbuotojas susiduria su užkietėjusiu žaidėju, pvz., 
priešiška įkyrių minčių kamuojama asmenybe, jam vis sunkiau 
ir sunkiau bus išvengti nevisavertiškumo jausmo. Jis jau pakliu- 
vo į bėdą, ir situacija vis blogėja. Blogiausiu atveju jam gali tekti 
susidurti su įtūžusiu paranojiku, kuris vieną dieną įsiutęs įpuls 
rėkdamas: „Žiūrėk, ką per tave padariau!“ Tada ir prasiverš dar- 
buotojo pasipiktinimas, jis pasakys arba pagalvos: „Tik norėjau 
padėti!“ Nustebintas ir įskaudintas tokio nedėkingumo, jis gali 
labai kankintis, tada ir iškyla sudėtingi jo elgesio motyvai. 

Tikrų padėjėjų nereikėtų painioti su žmonėmis, kurie Žai- 
džia „Aš tik noriu padėti“ (ATNP). Teiginiai - „Manau, kad šį 
tą galima padaryti“, „Aš žinau, ką daryti“, „Mane paskyrė jums 
padėti“ arba „Užmokestis už mano pagalbą bus...“ - skiriasi nuo 
„Aš tik noriu padėti“. Pirmieji keturi pasiūlymai yra sąžiningi 
Suaugusiojo profesiniai patarimai kenčiančiam pacientui ar kli- 
entui. ATNP būdingas slaptas motyvas, kuris turi daugiau įtakos 
žaidimo baigčiai negu profesiniai įgūdžiai. Šis motyvas remiasi 
nuostata, kad žmonės yra nedėkingi ir visada nuvilia. Sėkmės 
perspektyva gąsdina profesionalo Tėvą ir skatina sabotuoti, nes 
nęs, kad pagalba nebus priimta, kad ir kaip atkakliai ją siūlytų. 
Klientas atsakys „Pažiūrėk, kaip aš stengiuosi“ arba „Tu man 


niekaip negali padėti“. Lankstesni žaidėjai leidžiasi į kompro- 

misą: nieko baisaus, jei žmonės ir priima pagalbą, svarbiausia, 
kad ją priimtų ne iš karto, o praėjus gerokam laiko tarpui. Todėl 
terapeutai paprastai linkę atsiprašinėti dėl greitų rezultatų, nes 
žino, kad kolegos juos ims už tai kritikuoti. Užkietėjusių ATNP 
žaidėjų (dažniausiai socialinių darbuotojų) priešingybė yra geri 
advokatai, kurie padeda savo klientams be jokio jausmingumo. 
Šiuo atveju atkaklias pastangas pakeičia meistriškumas. 

Kai kurios socialinių darbuotojų rengimo mokyklos prime- 
na profesionalių ATNP žaidėjų rengimo institucijas, tad jas baigu- 
siems tikrai sunku šio žaidimo nežaisti. Žaidimas „Neturtėlis“ pa- 
dės geriau suprasti kai kuriuos anksčiau paminėtus momentus. 

ATNP ir jo variantų kasdieniame gyvenime gausu. Juos žai- 
džia šeimos draugai ir giminės (pvz., „Galiu tau tai gauti mažes- 
ne kaina“), taip pat visuomenininkai, dirbantys su vaikais. Šis 
žaidimas ypač populiarus tarp tėvų. Jį papildo atžalų žaidžia- 
mas „Žiūrėk, ką per tave padariau“. Socialiniu lygmeniu tai gali 
būti „Nevykėlio“ variantas, kai žala padaroma ne impulsyviai, o 
stengiantis padėti. Klientas vaizduoja auką, kuri gali žaisti „Ko- 
dėl tai visada nutinka man?“ arba vieną iš jo variantų. 

Antitezė. Yra keli būdai profesionalui išvengti kvietimo žais- 
ti šį žaidimą. Viskas priklauso nuo jo ir paciento santykių, ypač 


nuo paciento Vaiko nuostatos. 


1. Klasikinę psichoanalitinę antitezę pacientui ištverti sunkiau- 
sia. Kvietimas žaisti visiškai ignoruojamas. Pacientas stengiasi 
kviesti vis atkakliau. Pagaliau jį apima neviltis, pasireiškianti 
pykčiu arba depresija, kuri aiškiai rodo, kad jo žaidimas buvo 
sužlugdytas. Tokia situacija gali pastūmėti į naudingą kon- 


frontaciją. 


ŽAIDIMAI | 155 


2. Jau per pirmąjį kvietimą galima pabandyti sukurti švelnesnę 
konfrontaciją. Terapeutas pabrėžia, kad jis yra paciento tera- 
peutas, o ne vadybininkas. 

3. Dar švelnesnė procedūra yra nukreipti pacientą į terapinę 
grupę ir palikti jį kitų pacientų valiai. 

4. Jei pacientas labai sutrikęs, pradinėje fazėje gali tekti žaisti 
kartu su juo. Tokius pacientus turėtų gydyti psichiatras, nes 
būdamas medikas, jis gali paskirti vaistų bei reabilitacijos 
priemonių, kurios gali būti itin naudingos net ir šiais tran- 
kviliantų laikais. Psichiatras paskiria reabilitaciją, kurią gali 
sudaryti vonios, mankšta, miegas, reguliari mityba, medika- 
mentai. Pacientas: 1) laikosi nurodymų ir pasijunta geriau; 2) 
stropiai laikosi nurodymų, tačiau skundžiasi, kad tai nepade- 
da; 3) atsainiai užsimena, kad užmiršo įvykdyti instrukcijas 
arba kad jų nebesilaiko, nes jos visai nepadeda. Antruoju ir 
trečiuoju atveju psichiatrui teks nuspręsti, ar šiuo metu pa- 
cientas pasirengęs žaidimų analizei, ar jam reikės skirti kitą 
gydymo formą ir dar palaukti. Psichiatras turėtų atsargiai 
įvertinti reabilitacijos priemonių tinkamumą ir paciento po- 
linkį žaisti žaidimus. 

Paciento antitezę galėtume suformuluoti taip: „Nesakyk man, ką 

turiu daryti, kad padėčiau sau, aš pasakysiu tau, ką tu turi pada- 

ryti, kad padėtum man.“ Jeigu terapeutas Nevykėlis, pacientas 
turėtų rinktis kitą antitezę: „Nepadėk man, padėk kam nors ki- 
tam.“ Tikri ATNP žaidėjai paprastai neturi humoro jausmo. Pa- 
ciento antitezę terapeutas gali sutikti priešiškai, o priešiškumas 
išlikti visam gyvenimui. Kasdieniame gyvenime nereikėtų taip 


elgtis, jei nesate pasirengę išsiaiškinti situaciją iki galo ir atsakyti 

už galimas pasekmes. Pavyzdžiui, pabandę spustelėti giminaitį, 
kuris „Gali jums tai gauti mažesne kaina“, veikiausiai sulauksite 


namuose rimtų nemalonumų. 


Analizė 


Tezė. Niekas niekada neklauso mano patarimų. 

Tikslas. Kaltės palengvinimas. 

Vaidmenys: Padėjėjas, Klientas. 

Dinamika. Mazochizmas. 

Pavyzdžiai: 1. Vaikai mokosi, tėvai įsikiša. 2. Socialinis dar- 


buotojas ir klientas. 


Socialinė paradigma. Tėvas ir Vaikas 
Vaikas: „Ką man dabar daryti?“ 
Tėvas: „Daryk štai ką.“ 


Psichologinė paradigma: Tėvas ir Vaikas. 
Tėvas: „Žiūrėk, koks aš adekvatus.“ 


Vaikas: „Aš priversiu tave pasijusti neadekvačiai.“ 


Ėjimai: 1) reikalaujama nurodymų - duodami nurodymai; 
2) supainiojama procedūra - priekaištas; 3) įrodymas, kad pro- 
cedūra ydinga - netiesioginis atsiprašymas. 

Atlygis: 1) vidinis psichologinis - kankynė; 2) išorinis psi- 
chologinis - vengia pažvelgti į savo trūkumus; 3) vidinis soci- 
alinis - projekcinio tipo „Tėvų susirinkimas“, nedėkingumas; 
4) išorinis socialinis - projekcinio tipo „Psichiatrija“, 5) biologi- 
nis - kliento antausis, vadovo paglostymas; 6) egzistencinis - visi 
žmonės nedėkingi. 

3. Neturtėlis 


Tezė. Šio žaidimo esmę geriausiai papasakojo H. Milleris Kolose 
iš Maruso: „Tai įvyko tais metais, kai ieškojau darbo, iš tiesų nė 
neketindamas jo imtis. Man tai priminė, kaip aš, net ir atsidūręs 
tikrame varge, bent taip man atrodė, nė nepasivargindavau per- 
žvelgti darbo skelbimų.“ 

Šis žaidimas papildo ATNP jį žaidžia socialiniai darbuoto- 
jai, kurie iš to užsidirba pragyvenimui. Ne mažiau profesionaliai 
„Neturtėlį“ žaidžia ir iš socialinių pašalpų gyvenantys klientai. 
Šios knygos autoriui asmeniškai su „Neturtėlio“ žaidimu susi- 
durti teko nedaug, tačiau čia pateikiamas vieno gabiausių jo mo- 
kinių aprašymas iliustruoja žaidimo prigimtį bei jo vietą mūsų 
visuomenėje. 

Panelė Blek dirbo socialinės rūpybos institucijoje, kurios 
viešai skelbiamas tikslas (jam įgyvendinti vyriausybė skiria 
lėšų) - ekonominė neturtingųjų reabilitacija, t. y. padėti jiems 
susirasti ir išlaikyti normaliai apmokamą darbą. Šios institucijos 
klientai, pasak oficialių ataskaitų, nuolat „darė pažangą“, tačiau 
vos vienas kitas iš jų tikrai „grįždavo į gyvenimą“. Daugelis jų 
jau kelerius metus gyveno iš socialinių pašalpų, keliaudami iš 
vienos rūpybos institucijos į kitą, kartais prašinėdami pašalpų 
iš penkių ar šešių institucijų vienu metu, tad visi jie akivaizdžiai 
buvo „sunkūs atvejai“. 

Panelė Blek išmanė žaidimų analizę, tad netrukus suprato, 
kad šios įstaigos darbuotojai nuolat žaidžia ATTP ir ėmė domė- 
tis, kaip į tai reaguoja klientai. Tam, kad tai patikrintų, ji kiekvie- 
ną savaitę savo klientus apklausdavo, kiek kartų per tą laiką jie 
bandė tartis dėl darbo. Ji sužinojo, kad nors teoriškai jie turėjo 
kiekvieną dieną atkakliai ieškoti darbo, iš tiesų šiam užsiėmimui 

skirdavo labai mažai pastangų. Kartais tos simbolinės pastangos, 
kurias įdėdavo, įgydavo ironišką pobūdį. Pavyzdžiui, vienas 
vyriškis pareiškė, jog ieškodamas darbo jis pasidomėdavo bent 
vienu skelbimu per dieną. „Kokio darbo?“ - pasiteiravo sociali- 
nės rūpybos darbuotoja. Jis norėjo dirbti prekybos srityje. „Tai 
jūs domitės tik tokiais skelbimais?“ - pasitikslino. Jis atsakė, kad 
taip, tačiau bėda ta, kad jis mikčiojo, ir tai trukdė jam gauti darbą 
pasirinktoje srityje. Maždaug tuo metu panelės Blek vadovas su- 
žinojo, kad ji klausinėja visų šių dalykų, ir jai papriekaištavo už 
tai, kad ji „per daug reikalaujanti iš klientų“. 

Panelė Blek vis viena pasiryžo nesustoti ir bent vieną iš jų 
tikrai sugrąžinti į gyvenimą. Ji pasirinko tuos, kurie buvo fiziškai 
sveiki, tad neatrodė turį kokių nors rimtesnių priežasčių ir toliau 
gauti bedarbio pašalpą. Su šiais asmenimis ji aptarė žaidimus 
ATNP bei „Neturtėlį“. Parengusi juos suprasti, kad jie žaidžia 
žaidimą, darbuotoja įspėjo - jeigu jie nesusiras darbo, tai bus nu- 
kreipti į kitą instituciją ir nebegaus bedarbio pašalpos. Keletas 
iš jų nedelsdami susirado darbą, kai kas pirmą kartą per dauge- 
lį metų. Kai kurie pasipiktino darbuotojos elgesiu ir net parašė 
skundą jos vadovui. Nors jos buvę klientai ir susirado darbus, 
vadovas ją pasikvietė ir dar griežčiau papriekaištavo dėl to, kad 
„jie tikrai dar nebuvo atgavę darbingumo“. Vadovas užsiminė, 
kad tarnyboje jau abejojama dėl to, ar panelė Blek tinkama šiam 
darbui. Stengdamasi nedidinti grėsmės savo pačios situacijai, ji 
išdrįso šiek tiek pasiaiškinti, ką šios institucijos požiūriu reiškia 
„iš tiesų atgavęs darbingumą“. Niekas negalėjo to paaiškinti. Jai 
tebuvo pasakyta, kad „žmonėms ji daranti nereikalingą spaudi- 
mą“, o tas faktas, kad pirmą kartą per daugelį metų šie žmonės 


aa o "“— Šis 
patys įstengė išmaitinti savo šeimas, nėra joks nuopelnas. 

Kai grėsmė iškilo jos pačios darbui, bičiuliai bandė padėti. 
Gerbiamas psichiatrijos klinikos direktorius parašė jos vadovui, 
kad jis girdėjęs esą panelė Blek ypač sėkmingai padirbėjo su be- 
darbiais klientais, ir paklausė, ar ji negalėtų pasidalyti savo patir- 
timi per klinikos darbuotojų susirinkimą. Vadovas atsisakė leisti 
jai tai padaryti. 

Žaidimo „Neturtėlis“ taisykles nustatė pati tarnyba tokiu 
būdu, kad jos papildytų ATNP taisykles. Tarp darbuotojo ir kli- 


ento egzistavo nebylus susitarimas, kurį suprasti derėjo taip: 


D.: „Pasistengsiu tau padėti (su sąlyga, kad tavo situacija 
nesikeis).“ 
K.: „Ieškosiu darbo (su sąlyga, kad man iš tiesų nereikės jo 


rasti).“ 


Jeigu klientas sulaužo susitarimą pagerindamas savo padėtį, tar- 
nyba praranda klientą, o klientas netenka privilegijos gauti socia- 
linę pašalpą. Tad abi šalys lieka tarsi nubaustos. Jei kuris nors 
darbuotojas, kaip panelė Blek, sulaužo susitarimą ir priverčia 
klientą iš tikrųjų susirasti darbą, tai tarnybą gali užgriūti klientų 
skundai, kurie atkreips aukštesnės vadovybės dėmesį. Tuo tarpu 
klientas netenka pašalpos. 

Kol pakluso nerašytoms taisyklėms, ir vieni, ir kiti gavo tai, 
ko norėjo. Klientas gaudavo pašalpą ir gana gerai suprato, ko 
už tai norėjo tarnyba — galimybės padėti (ATNP žaidimo dalis), 
taip pat „klinikinės medžiagos“ (tam, kad galėtų ją pateikti „kli- 
entų poreikiams“ analizuoti skirtose darbuotojų konferencijose). 
Klientas mielai paklusdavo šiems reikalavimams, ir jam tai teik- 
davo ne mažiau malonumo negu pačiai tarnybai. Taip puikiai 


sutardami, jie nė vienas nejautė jokio poreikio viską nutraukti. 

Panelė Blek, užuot „dalijusi“ pagalbą, pažvelgė į pačią jos esmę, 
ji pasiūlė surengti ne „kliento poreikiams“, o „bendruomenės 
poreikiams“ skirtą konferenciją. Tai sutrikdė ir tarnybos darbuo- 
tojus, ir klientus, nors ji viso labo stengėsi siekti tarnybos nuosta- 
tuose suformuluoto tikslo. 

Svarbūs du dalykai. Pirma, „Neturtėlį“ (jei tai žaidimas, o 
ne būsena dėl fizinės, psichinės negalios ar finansinių priežas- 
čių) žaidžia tik ribotas iš socialinės pašalpos gyvenančių asmenų 
skaičius. Antra, tokį žaidimą su jais žais tik tie socialiniai dar- 
buotojai, kurie parengti žaisti ATNP , Kiti darbuotojai šio žaidimo 
žaisti tikrai nesutiks. 

Susiję žaidimai yra „Veteranas“ ir „Klinika“. „Veterano“ 
atveju matyti toks pat simbiozinis ryšys. Jis sieja Veteranų rei- 
kalų valdybą, kitas susijusias organizacijas ir gana daug „pro- 
fesionalių veteranų“, kurie naudojasi tomis pačiomis teisėtomis 
privilegijomis kaip ir neįgaliaisiais tapę tikrosios karo tarnybos 
kariai. „Kliniką“ žaidžia tam tikras procentas didelių ligoninių 
ambulatoriniuose skyriuose besigydančių pacientų. Kitaip nei 
„Neturtėlį“ arba „Veteraną“, „Kliniką“ žaidžiantys pacientai fi- 
nansinio atlygio negauna, tačiau susilaukia kitokio atlygio. Jie 
jaučiasi naudingi visuomenei, nes sutinka bendradarbiauti ren- 
giant medicinos personalą bei tiriant susirgimus. Tai suteikia 
jiems teisėto Suaugusiojo pasitenkinimo, kurio nesulaukia žaidi- 
mų „Neturtėlis“ ir „Veteranas“ žaidėjai. 

Antitezė. Antitezė - neskirti materialinės paramos. Pirmiau- 
sia pasipriešinimas kyla ne iš paties žaidėjo, kaip daugelyje kitų 
žaidimų, bet iš profesionalų ir įaudrintos publikos, vyriausybės 
įstaigų ir organizacijų. Skundai, kurie pasigirsta, jei bandoma 


įgyvendinti „Neturtėlio“ antitezę, pagaliau prasiveržia garsiu 

šūksniu „Taigi, taigi, ką gi tai reiškia?“ Tai galima laikyti sveika, 
konstruktyvia operacija arba neįpareigojančiu bendravimu, nors 
ir ne visada skatinančiu atvirumą. 

Visa Amerikos politinė sistema pagrįsta demokratinėmis 
laisvėmis ir teisėmis, teisę užduoti tokį klausimą užtikrina toli 
gražu ne visos valdymo formos. O be šios teisės humanistinis 


socialinis progresas gali nutrūkti. 


4. Valstietė 


Tezė. Valstietės prototipas yra artritu serganti kaimietė bulgarė, 
kuri parduoda vienintelę savo karvę, kad turėtų už ką nuvykti 
į universitetinę kliniką Sofijoje. Ten ją apžiūri profesorius, kuris 
taip susidomi jos atveju, kad pakviečia į klinikinę apžiūrą, skirtą 
studentams medikams. Jis nusako ne tik patologiją, simptomus 
ir diagnozę, betir paskiria gydymą. Ši procedūra pripildo moterį 
pagarbios baimės. Profesorius išrašo jai receptą ir smulkiau pa- 
aiškina gydymą. Susižavėjusi jo išsilavinimu ji ištaria frazę: „Jūs 
nuostabus, profesoriau.“ Žinoma, vaistų pagal šį receptą ji taip 
niekada ir nenusiperka. Visų pirma, kaime nėra vaistinės. Antra, 
net jei vaistinė ten ir būtų, moteris tikrai negali paleisti iš rankų 
tokio vertingo raštelio, parašyto profesoriaus. Ji neturi galimy- 
bių įgyvendinti ir visų kitų profesoriaus nurodytų gydymo da- 
lių: dietos, hidroterapijos ir kitų. Taip ir gyvena, susirietusi kaip 
anksčiau, tačiau dabar ji visiems gali papasakoti apie tą nuosta- 
bų gydymą, kurį jai paskyrė įžymusis profesorius iš Sofijos, ir 
kiekvieną vakarą jam dėkoja maldose. 

Po kelerių metų profesorius, niūriai nusiteikęs, keliauja pro 


kaimą aplankyti turtingo, tačiau reiklaus paciento. Jis prisimena 

valstietę, kai ta išpuola pabučiuoti jam rankos ir priminti apie 
tai, kokį nuostabų gydymą jis paskyrė jai prieš daugelį metų. 
Padėkas profesorius priima su malonumu, jo savimeilę paglosto 
moters žodžiai, kad jai padėjo jo skirtas gydymas. Profesorius 
taip užsimiršta, kad net nepastebi, jog ji kaip ir anksčiau smar- 
kiai šlubuoja. 

Socialine prasme „Valstietė“ gali turėti paprastą ir slaptą 
žaidimo formą, abiem atvejais jos šūkis - „Jūs nuostabus, po- 
ne Mergatroidai!“ (JNPM). Kai žaidžiamas paprastas žaidimas, 
Mergatroidas tiesiog yra nuostabus. Jis garsus poetas, tapytojas, 
filantropas ar mokslininkas, ir naivios moterys nukeliauja ilgą 
kelią vildamosi jį sutikti, kad galėtų garbindamos suklupti prie 
jo kojų ir romantizuoti jo trūkumus. Rafinuotesnė moteris, kuri 
sąmoningai užmezga romaną arba pasiryžta ištekėti už tokio 
vyro, kurį ji nuoširdžiai garbina ir kuriuo žavisi, gali visiškai 
aiškiai suvokti jo trūkumus. Ji gali šiais trūkumais net naudotis 
tam, kad pasiektų, ko norinti. Tai du moterų tipai - jos arba ro- 
mantizuoja vyrą, arba naudojasi jo netobulumu, bet sugeba tin- 
kamai jį įvertinti. 

Žaidžiant slaptą žaidimo formą, Mergatroidas gali būti 
nuostabus arba ne, tačiau čia jis susiduria su moterimi, kuri 
nepajėgia jo tinkamai įvertinti, pvz., aukštos klasės prostitute. 
Ji žaidžia „Aš vargšelė“ ir JNPM panaudoja tik tam, kad pa- 
taikaudama gautų iš jo, ko nori. Širdyje ji arba juo stebisi, arba 
iš jo šaiposi. Tačiau iš tiesų jis jai nerūpi, ji tenori to, ką jis gali 
duoti. 

Klinikinėje aplinkoje „Valstietė“ žaidžiama dviem panašio- 
mis formomis, jų šūkis - „Jūs nuostabus, profesoriau!“ (JNP). 


Jei pacientė žaidžia nuoširdžiai, ji gali jaustis puikiai tol, kol tiki 

šiuo žaidimu, o tai įpareigoja terapeutą elgtis nepriekaištingai 
ir viešajame, ir asmeniniame gyvenime. Žaisdama slaptą formą 
pacientė tikisi, kad terapeutas kartu su ja žais JNP galvodamas: 
„Kokia jūs įžvalgi“ (KJĮ). Kai pacientė to pasiekia, ji gali palikti jį 
apmulkintą ir nukeliauti pas kitą terapeutą. Jei terapeuto nepa- 
vyks lengvai apkvailinti, jis gali padėti pacientei. 

Paprasčiausias būdas pacientei laimėti žaidimą JNPM - tai 
niekada nepasveikti. Jei ji dar ir kerštinga, tai gali imtis ryžtin- 
gesnių žingsnių, kad priverstų terapeutą pasijusti kvailiu. Vie- 
na moteris žaidė JNPM su savo psichiatru, jos būklė negerėjo, 
ir ji paliko terapeutą daug kartų jo atsiprašiusi. Tada pagalbos 
kreipėsi į gerbiamą dvasininką ir JNPM žaidė su juo. Po poros 
savaičių sugundė jį žaisti antrojo laipsnio „Rapo“. Ji papasakojo 
kaimynei, kaip nusivylė, kad toks garbingas dvasininkas kaip tė- 
vas Blekas silpnumo akimirką bandė lįsti prie tokios nekaltos ir 
nepatrauklios moters kaip ji. Suprantama, pažinodama jo žmo- 
ną, jam atleidžianti, tačiau vis viena... Šis prisipažinimas tiesiog 
išsprūdo netyčiomis, ir tik vėliau pasibaisėjusi prisiminė, kad 
kaimynas buvo bažnyčios seniūnas. Tad prieš psichiatrą ji lai- 
mėjo nė kiek nepasveikdama, prieš šventiką - jį sugundydama, 
nors ir nenorėjo to pripažinti. Tačiau antrasis psichiatras įtraukė 
ją į terapinę grupę, kur ji negalėjo laviruoti taip, kaip anksčiau. 
Nebegalėdama žaisti JNPM ir K]JĮ, kuriais užpildydavo terapijai 
skirtą laiką, moteris ėmė atidžiau nagrinėti savo elgesį ir grupei 
padedant įstengė atsisakyti abiejų savo žaistų žaidimų - JNPM 
ir „Rapo“. 

Antitezė. Visų pirma terapeutas privalo nutarti, ar žaidžia- 
mas naivus (paprastas) žaidimas. Jei taip, tai pacientei turėtų 


būti leidžiama jį tęsti, kol jos Suaugusioji pakankamai sutvirtės 

ir bus galima imtis priemonių žaidimui nutraukti. Jeigu žaidi- 
mo forma slapta, tai jį galima stabdyti pirmai palankiai progai 
pasitaikius, kai tik pacientė pakankamai gerai bus pasirengusi 
suprasti, kas vyksta. Terapeutas tuomet atkakliai atsisako duoti 
patarimą, o kai pacientė ima protestuoti, aiškiai parodo, kad jis 
veikia pagal gerai apgalvotą planą. Netrukus jo atsisakymas ką 
nors patarti gali arba įsiutinti pacientę, arba sustiprinti nerimo 
simptomus. Tolesnis etapas priklauso nuo pacientės būklės. Jei- 
gu ji emociškai stipriai sukrėsta, jos sustiprėjusias reakcijas rei- 
kėtų pakoreguoti tinkamomis psichiatrinėmis arba analitinėmis 
procedūromis. Pirmasis tikslas, esant slaptai žaidimo formai, yra 
atskirti Suaugusįjį nuo veidmainiško Vaiko, kad būtų įmanoma 
išanalizuoti žaidimą. 

Socialinėse situacijose reikėtų vengti intymių situacijų su 
nuoširdžiomis JNPM žaidėjomis. Taip patars savo klientams bet 
kuris protingesnis aktorių agentas. Kita vertus, moterys, kurios 
žaidžia slaptą JNPM, kartais būna įdomios ir išmintingos, ir jei- 
gu pavyksta sustabdyti žaidimą, jos gali tapti itin žavingomis 


bičiulėmis. 


5. Psichiatrija 


Tezė. Procedūrą „Psichiatriją“ reikia atskirti nuo žaidimo „Psichi- 
atrija“. Remiantis mokslinėmis publikacijomis, psichikos ligoms 
gydyti taikomi įvairūs metodai: šoko terapija, hipnozė, medika- 
mentai, psichoanalizė, ortopsichiatrija, grupinė terapija ir kiti. 
Bet kuris iš jų gali būti panaudotas žaidime „Psichiatrija“, kuris 
remiasi pozicija „Aš - gydytojas“. Ją patvirtina diplomas: „Čia 
sakoma, kad aš - gydytojas.“ Be abejo, tai konstruktyvi, gerano- 

riška pozicija. Žmonės, kurie žaidžia „Psichiatriją“, gali padaryti 
daug gero, bet tik tada, jei jie profesionaliai parengti. 

Terapijos rezultatai būtų geresni, jei gydytojų entuziazmas 
šiek tiek sumažėtų. Šio žaidimo antitezę prieš daugelį metų pa- 
teikė Ambroise Parė. Jis teigė: „Gydau juos aš, bet išgydo Die- 
vas.“ Kiekvienas medicinos studentas sužino šią negailestingą 
tiesą, kartu ir kitas - primum non nocere (pirmiausia nepakenk), vis 
medicatrix naturae (gydomoji gamtos galia). Medicininio išsilavini- 
mo neturintis terapeutas gal net labiau apsaugotas nuo tų pavo- 
jų, apie kuriuos perspėja minėti posakiai. Pozicija „Aš - gydy- 
tojas, nes čia parašyta, jog aš - gydytojas“ veikiausiai trukdys, 
nes didesnį terapinį poveikį turi kitokios nuostatos: „Pritaikysiu 
tokias gydomąsias procedūras, kokių išmokau, tikėdamasis, kad 
jos padės.“ Taip bus išvengta žaidimų, kurie remiasi nuostato- 
mis: „Esu gydytojas, tad jei nepasveiksi, tai tavo kaltė“ (žaidimas 
„Aš tik noriu padėti“) arba „Jūs gydytojas, todėl pasveiksiu tik 
jūsų dėka“ („Valstietė“). Suprantama, visi sąžiningi terapeutai tai 
žino, nes su šiomis nuostatomis supažindinamas kiekvienas te- 
rapeutas, kada nors dirbęs geros reputacijos klinikoje. Ir atvirkš- 
čiai, gerą kliniką galima apibūdinti pagal tai, ar ji supažindina 
savo terapeutus su minėtais dalykais. 

Kita vertus, žaidimą „Psichiatrija“ dažniau žaidžia tie paci- 
entai, kurie anksčiau buvo gydyti mažiau kompetentingų tera- 
peutų. Vienas kitas pacientas, pavyzdžiui, sąmoningai pasirenka 
silpnus terapeutus. Keliaudami nuo vieno prie kito ir demons- 
truodami, kad jų neįmanoma išgydyti, jie mokosi vis profesio- 
naliau žaisti „Psichiatriją“. Pagaliau net ir geriausiam praktikui 
tampa sunku atskirti pelus nuo grūdų. Pacientas konstruoja dvi- 


gubas transakcijas: 

Suaugusysis: „Kreipiuosi į Jus, kad mane išgydytumėte.“ 
Vaikas: „Tu manęs niekada neišgydysi, tu išmokysi mane 
būti dar didesniu neurotiku“ (dar geriau žaisti „Psichiatri- 


“x 


jos“ žaidimą). 


„Psichinė sveikata“ žaidžiama panašiai. Suaugusysis tvirti- 
na: „Viskas klostysis gerai, jeigu taikysiu psichinės sveikatos 
principus, apie kuriuos skaičiau ir girdėjau.“ Viena pacientė iš 
terapeuto išmoko žaisti „Psichiatriją“, iš kito „Psichinę sveika- 
tą“, o paskui dar vieno gydymo dėka visai neblogai ėmė žaisti 
„Transakcinę analizę“. Aptarus šią situaciją su ja atvirai, ji sutiko 
liautis žaisti „Psichinę sveikatą“, bet paprašė leisti ir toliau žaisti 
„Psichiatriją“, nes taip ji jausdavosi geriau. Transakcinės analizės 
psichiatras sutiko. Dar keletą mėnesių kas savaitę ji ir toliau pa- 
sakodavo sapnus ir juos interpretuodavo. Pagaliau gal daugiau 
iš dėkingumo ji nusprendė, kad būtų įdomu sužinoti, kas jai iš 
tiesų yra. Ji rimtai susidomėjo transakcine analize ir sulaukė tik- 
rai teigiamų rezultatų. 

„Psichiatrijos“ variantas yra „Archeologija“ (šį pavadinimą 
maloniai leido pasiskolinti dr. Normanas Reideris iš San Francis- 
ko). Pacientė įsitikinusi, kad jei tik ji išsiaiškintų, kas nulėmė jos 
psichologines problemas, viskas susitvarkytų. Dėl to ji nepaliau- 
jamai analizuoja vaikystės įvykius. Kartais terapeutas gudriai 
įviliojamas į žaidimą „Kritika“ - pacientė pasakoja savo jausmus 
įvairiose situacijose, o terapeutas jai paaiškina, kas tose situaci- 
jose galėjo lemti jos problemas. „Saviraiška“ - įprastas kai kurių 
terapinių grupių žaidimas, paremtas dogma „Visi jausmai geri“. 
Pavyzdžiui, vulgariai kalbančiam, keiksnojančiam pacientui gali 
būti plojama ar juo nebyliai žavimasi. Labiau išsilavinusi grupė 
netrukus supras, jog tai žaidimas. 

Kai kurie terapinių grupių nariai nepaprastai įgudę ir „Psi- 
chiatrijos“ grupės žaidimus atskiria itin greitai. Tad naujam pa- 
cientui jie greitai paaiškina, ką, jų manymu, jis žaidžia - „Psichi- 
atriją“ ar „Transakcinę analizę“, užuot stengęsis pasinaudoti gru- 
pės procedūromis, kad įgytų „teisingą“ įžvalgą. Viena moteris 
persikėlė gyventi į kitą miestą ir pradėjo lankyti labiau patyrusią 
grupę. Čia ji papasakojo istoriją apie kraujomaišos santykius 
vaikystėje. Ji buvo įpratusi sulaukti pagarbios baimės, bet gru- 
pė išklausė ją abejingai. Moteris gerokai įsiuto. Ir nustebo, kad 
naująją grupę labiau domina jos transakcinis pyktis nei kažkada 
patirta kraujomaiša. Įsiutusi apkaltino juos, kad jie ne froidistai 
(jai tai atrodė didžiausias įžeidimas). S. Freudas psichoanalizę 
vertino rimtai ir vengdavo paversti ją žaidimu, pats tvirtino, kad 
jis nėra froidistas. 

Neseniai buvo nustatytas naujas „Psichiatrijos“ variantas 
„Pasakyk man štai ką“. Jis šiek tiek primena „Dvidešimt klausi- 
mų“ - neįpareigojantį bendravimą, populiarų vakarėliuose. Vai- 
tas pasakoja sapną arba įvykusį epizodą, o kiti nariai, taip pat ir 
terapeutas, stengiasi jį interpretuoti užduodami susijusius klausi- 
mus. Vaitas tol atsakinėja į klausimus, kol pagaliau pavyksta už- 
duoti tokį klausimą, į kurį Vaitas atsakyti neįstengia. Tada Blekas 
atsipučia ir nutaiso žinovo miną lyg sakytų: „Aha, jei atsakytum į 
šitą klausimą, tu, be abejo, pasveiktum, tad savo darbą aš atlikau.“ 
Šis žaidimas šiek tiek susijęs su žaidimu „Kodėl tau ne?.. - Taip, 
bet...“. Kai kurios terapinės grupės žaidžia vien tik šį žaidimą. Jis 
gali trukti metų metus, beveik be jokios pažangos. „Pasakyk man 
štai ką“ palieka daug laisvės Vaitui (pacientui). Jis gali arba žaisti 
taip, kaip labiau patinka kitiems, dėdamasis, kad atsakyti gali tik 


nevykusiai, arba jis gali atremti visų užduotus klausimus. Tada 

kiti žaidėjai greitai pratrūksta įniršiu bei ima labai piktintis, nes 
Vaitas jiems tarsi rėžia: „Atsakiau į visus jūsų klausimus, tačiau 
jūs man nepadėjote, tai kaip manote, kas jūs tokie esate?“ 
„Pasakyk man štai ką“ žaidžiamas ir mokyklose, kai moki- 
niai į atvirą mokytojo klausimą atsako spėliodami arba gudrau- 
dami. Jie turi atspėti, kurį iš atsakymų norėtų išgirsti mokytojas. 
Itin pedantiškas žaidimo variantas žaidžiamas dažnai per seno- 
sios graikų kalbos užsiėmimus. Mokytojas visuomet yra prana- 
šesnis už mokinį ir gali parodyti, koks šis kvailas, nes nesupranta 
kokio nors senovinio mažai žinomo teksto. Dažnai šis žaidimas 


žaidžiamas ir mokant hebrajų kalbos. 


6. Kvailys 


Tezė. Švelnesnės formos žaidimo „Kvailys“ tezė: „Kartu su jumis 
juokiuosi iš savo nerangumo ir kvailumo.“ Rimtų sutrikimų tu- 
rintys žmonės gali žaisti jo niūriąją formą, tuomet tezė skamba 
maždaug taip: „Esu kvailys, toks jau aš esu, ir ką tu gali man 
padaryti.“ Abi formos žaidžiamos iš depresijos pozicijų. „Kvai- 
lys“ neturėtų būti tapatinamas su „Nevykėliu“, kuriame veikėjo 
pozicija kur kas agresyvesnė, o nerangus elgesys iš tiesų reiškia 
prašymą atleisti. Jis neturėtų būti tapatinamas ir su „Klounu“, 
kuris yra ne žaidimas, o neįpareigojantis bendravimas, sutvirti- 
nantis poziciją „Aš esu mielas ir nedarau nieko blogo“. Lemiama 
transakcija žaidime „Kvailys“ yra tai, kad Vaitas priverčia Bleką 
pavadinti jį kvailiu arba reaguoti į jį taip, tarsi jis būtų kvailys. 
Tad Vaitas elgiasi panašiai kaip „Nevykėlis“, tik neprašo atlei- 
dimo. Atleidimas jam sukelia nerimą ir kelia grėsmę jo pozici- 


jai. Arba jis elgiasi tarsi klounas, tačiau be jokių užuominų, jog 

juokauja. Jis nori, kad jo elgesį laikytų rimtu tikro kvailumo įro- 
dymu. Išorinis atlygis šiuo atveju akivaizdus, nes kuo mažiau 
Vaitas išmoksta, tuo efektyviau jis gali žaisti. Tad mokykloje 
jam nereikia mokytis, o darbe jam nereikia nė kiek stengtis, kad 
galėtų tobulėti. Nuo vaikystės jis žino — visi bus juo patenkinti, 
kol jis kvailas, nors visa jo veikla patvirtina priešingai. Žmonės 
nustemba, kai sudėtingose situacijose paaiškėja, kad jis visai ne 
kvailas - ne „kvailesnis“ už jaunėlį sūnų pasakose. 

Antitezė. Švelnesnę šio žaidimo formą nutraukti paprasta. 
Nežaisdamas, nesijuokdamas iš jo nerangumo, nesipiktindamas 
jo kvailumu, žaidėjas, priešingas Kvailiui, susidraugaus su juo 
visam gyvenimui. Dažniausiai šį žaidimą žaidžia ciklotimija ar 
maniakine depresija sergantys žmonės. Kai tokius žmones api- 
ma euforija, atrodo, kad jie tikrai nori, kad tie, kas su jais susiję, 
juoktųsi kartu. Ir dažnai nesijuokti sunku, nes jie sukuria įspūdį, 
kad pyks ant to, kas nesijuoks. Tam tikra prasme jie pyksta, nes 
toks asmuo kelia grėsmę jų pozicijai ir kenkia žaidimui. Tačiau 
kai juos užvaldo depresija, kai prasiveržia jų pyktis ant tų, kurie 
juokėsi kartu su jais arba iš jų, tada tas, kas susitvardė nesijuo- 
kęs, sužino elgęsis teisingai. Jis gali būti tas vienintelis, su kuriuo 
norės šnekėti ar likti kambaryje pacientas (dėl priepuolio jis nuo 
visų atsiriboja ir užsisklendžia). Visi buvę „draugai“, kurie mie- 
lai dalyvavo žaidime, tampa jo priešais. 

Neverta nė bandyti Vaitui sakyti, kad jis nėra kvailas. Jis iš 
tiesų gali būti riboto intelekto ir puikiai tai žinoti, nes juk būtent 
taip pirmiausia ir prasidėjo žaidimas. Galbūt esama specialių 
sričių, kuriose jis ypač pranašus, dažnai jo jėga — psichologinė 
įžvalga. Nepakenks, jei už savo sugebėjimus jis sulauks tokios 


pagarbos, kokios nusipelno, tačiau ji skiriasi nuo nerangių ban- 

dymų jį „padrąsinti“. Tokie bandymai gali suteikti jam kartoko 
pasitenkinimo. Jis gali pamatyti, kad kiti žmonės dar kvailesni 
už jį, ir tai jam menka paguoda. Tokie padrąsinimai tikrai nėra 
pati išmintingiausia terapijos procedūra, paprastai tai žingsnis 
pradėti žaidimą „Aš tik noriu padėti“. Tačiau „Kvailio“ žaidimo 
antitezė būtų ne pakeisti šį žaidimą kitu, bet iš viso jo nežaisti. 
Pikta antitezė gali pasirodyti gerokai sudėtingesnė proble- 
ma, nes niūrus žaidėjas stengiasi išprovokuoti ne juoką ar pa- 
nieką, o bejėgiškumą arba susierzinimą, kurį sukelti jis tobulai 
įgudęs, jo šūkis: „Nagi, pabandyk man ką nors padaryti.“ Tad 
bet kokiu atveju jis laimi. Blekas nieko nedaro, nes jaučiasi bejė- 
gis. Bet jei ko nors imasi, tai tik todėl, kad jaučiasi įpykęs. Tokie 
žmonės linkę žaisti ir „Kodėl tau ne?.. - Taip, bet...“, kuris sutei- 
kia jiems panašaus pasitenkinimo, tik švelnesnės formos. Šiuo 
atveju paprastos išeities nėra ir turbūt ji negreit bus rasta, bent 


jau kol nebus perprasta šio žaidimo psichodinamika. 


7. Medinė koja 


Tezė. Pati dramatiškiausia „Medinės kojos“ forma yra „Beproty- 
bės įrodinėjimas“. Transakcine kalba tai reiškia: „Ko jūs tikitės iš 
tokio emociškai sutrikusio asmens kaip aš - kaip aš susitvardy- 
siu ir nežudysiu žmonių?“ Prisiekusieji privalo tai suprasti ir at- 
sakyti: „Ne, tikrai nieko nesitikime, vargu ar tau galėtume skirti 
bausmę.“ „Beprotybės įrodinėjimas“, kuris žaidžiamas kaip tei- 
sinis žaidimas, priimtinas amerikietiškajai kultūrai. Šio žaidimo 
negalima tapatinti su situacija, kai asmuo iš tikrųjų serga sunkia 
psichoze ir negali atsakyti už savo veiksmus. Japonijoje girtumas, - 


Rusijoje dalyvavimas kare yra tos priežastys, dėl kurių atleidžia- 

ma nuo atsakomybės už bet kokios rūšies piktybišką elgesį (bent 
kiek žinoma šios knygos autoriui). 

Žaidimo „Medinė koja“ tezė: „Ko tikitės iš žmogaus su me- 
dine koja?“ Iš tikrųjų, ko tikėtis iš žmogaus su medine koja, pa- 
kanka, kad jis įstengia valdyti neįgaliojo vežimėlį. Per II pasau- 
linį karą nuskambėjo istorija apie neįgalų vyrą su medine koja. 
Karo ligoninės Traumatologijos centre jis šoko greitą džiazo šokį 
(ir gana profesionaliai). Esama aklųjų, kurie dirba teisininkais ar 
politikais (vienas iš jų buvo knygos autoriaus gimtojo miesto me- 
ras), kurčiųjų, kurie tampa psichiatrais, ir berankių, kurie sugeba 
spausdinti rašomąja mašinėle. 

Jei žmogus su realia, perdėta ar net įsivaizduojama negalia 
patenkintas savo gyvenimu, tikriausiai kištis nereikėtų. Tačiau tą 
akimirką, kai kreipiasi į psichiatrą, kyla klausimas, ar jis gyve- 
na taip, kaip geriausiai galėtų gyventi, ar jis įstengs įveikti savo 
negalią. Šioje šalyje terapeutui tenka susidurti su vyraujančia 
priešiška išsilavinusios visuomenės nuomone. Net artimi gimi- 
naičiai, kurie labiausiai kenčia nuo paciento negalios keliamų 
nepatogumų, gali nusigręžti nuo terapeuto, jei pacientas padaro 
pastebimą pažangą. Žaidimų analitikui tai puikiai suprantama, 
tačiau jo užduoties nepalengvina. Visiems tiems žmonėms, ku- 
rie žaidė „Aš tik noriu padėti“, artėjanti žaidimo pabaiga kelia 
grėsmę, ypač jei matyti ženklų, kad pacientas įstengs atsistoti ant 
kojų. Retsykiais jie gali imtis tiesiog neįtikėtinų priemonių tam, 
kad nutrauktų gydymą. 

Pateiksime pavyzdį - apie panelės Blek klientą, kuris mik- 
čiojo. Prisiminkite žaidimą „Neturtėlis“. Šis vyras žaidė klasiki- 
nį „Medinės kojos“ variantą. Jis neįstengė susirasti darbo ir pa- 


grindine nesėkmės priežastimi laikė mikčiojimą. Mat jį domino 

vienintelis darbas - prekybininko. Būdamas laisvas pilietis, jis 
turėjo teisę į darbą bet kurioje srityje. Tačiau kyla abejonių dėl jo 
motyvų sąžiningumo, juk jis mikčiojo. Kai panelė Blek pabandė 
nutraukti šį žaidimą, socialinių paslaugų tarnyba reagavo į tai 
labai nepalankiai. 

Žaidimas „Medinė koja“ ypač pražūtingas klinikinėje prak- 
tikoje, nes pacientas gali susidurti su terapeutu, kuris žaidžia 
tą patį žaidimą. Tada pažanga neįmanoma. Itin lengva suklysti 
žaidžiant „Ideologinį pasiteisinimą“ — „Ko galima tikėtis iš žmo- 
gaus, kuris gyvena tokioje visuomenėje?“ Vienas pacientas deri- 
no šį pasiteisinimą su „Psichosomatiniu skundu“ - „Ko galima 
tikėtis iš žmogaus, turinčio tokių psichosomatinių simptomų?“ 
Jis nuolat keitė terapeutus, vienas jų pritardavo vienam pasitei- 
sinimui, kitas - kitam, bet nė vienas neįstengė jam padėti, t. y. 
ramiau pasijausti (reikėjo pritarti abiem pasiteisinimams). Kai 
kurie terapeutai ragino pacientą atsisakyti abiejų žaidimų. Tad 
pacientui tarsi pavyko įrodyti, kad psichiatrija padėti negali. 

Dažnai žmonės savo simptominį elgesį stengiasi pateisinti 
peršalimu, galvos skausmu, situaciniu stresu, šiuolaikinio gyve- 
nimo įtampa, Amerikos kultūra ir ekonomine sistema. Išsilavi- 
nęs žaidėjas be vargo ras argumentų savo skundams paremti: 
„Geriu, nes esu airis“, „To nebūtų, jeigu gyvenčiau Rusijoje ar 
Taityje.“ Tačiau faktas — psichikos ligoniai Rusijoje ar Taityje la- 
bai panašūs į Amerikos ligoninių pacientus.? Ypač atsargiai kli- 
nikiniame darbe ir vykdant socialinių tyrimų projektus reikėtų 


vertinti specifinius skundus, pvz., „Jeigu ne jie“ arba „Jie mane 
apvylė“. 


*Berne, E. “The Cultural Problem: Psychopathology in Tahiti“. American Journal of Psychiatry. 
116: 1076-1081, 1960. ' 

Labiau rafinuoti pasiteisinimai — „Ko tikitės iš žmogaus, 
kuris: a) kilęs iš iširusios šeimos, b) neurotikas, c) gydomas tera- 
pine analize, d) kenčia nuo sutrikimo, vadinamo alkoholizmu?“ 
Tačiau visus pranoksta — „Jeigu liausiuosi taip daręs, tai nebejį- 
stengsiu analizuoti savo elgesio ir niekada nepasveiksiu.“ 

Žaidimo „Medinė koja“ atvirkštinis variantas yra „Rikša“. 
Jo tezė: „Jei šiame mieste būtų rikšų (ančiasnapių, merginų, ku- 
rios kalba senovės egiptiečių kalba), niekuomet nebūčiau pate- 
kęs į tokią nevykusią padėtį.“ 

Antitezė. Nutraukti žaidimą „Medinė koja“ nėra sunku, jei- 
gu terapeutas įstengia aiškiai atskirti savo Tėvą ir Suaugusiįjį, ir 
jei abi šalys aiškiai supranta terapijos tikslus. 

Bendraudamas su pacientu iš Tėvo pozicijų, terapeutas gali 
būti „geras“ arba „griežtas“. „Geras“ Tėvas sutinka su pacien- 
to pasiteisinimu, ypač jei šis sutampa su jo paties požiūriu. Jis 
mano, kad pacientas neatsakingas už savo veiksmus, kol nebaig- 
tas gydymas. „Griežtas“ Tėvas turbūt atmes skundus ir savo va- 
lia pabandys įveikti paciento valią. Abi šios nuostatos „Medinės 
kojos“ žaidėjui jau pažįstamos, ir jis žino, kaip iš jų abiejų išgauti 
kuo daugiau pasitenkinimo. 

Iš Suaugusiojo ego būsenos terapeutas atmeta abi šias galimy- 
bes. Kai pacientas klausia: „Kojūs tikitės iš neurotiko?“ (arba ko nors 
kito, priklausomai nuo to, kaip jis sugalvoja pasiteisinti), terapeutas 
atsako: „Aš nesitikiu nieko. Klausimas yra kitas — ko jūs tikitės iš 
savęs?“ Vienintelis reikalavimas, kurį jis kelia pacientui, - atsakyti į 
šį klausimą, ir vienintelė nuolaida, kurią terapeutas pasirengęs pa- 
daryti, - suteikti pacientui pakankamai laiko atsakymui surasti. Na, 
tarkime, nuo šešių savaičių iki šešių mėnesių, atsižvelgiant į tarp jo 


ir paciento užsimezgusį santykį ir paciento pasirengimą. 

Dvyliktas skyrius 


GERI ŽAIDIMAI 


Psichiatras turi daug galimybių tyrinėti žaidimus. Deja, beveik 
visada susiduria tik su tais žaidimais, kurie pridaro bėdų. Vadi- 
nasi, šie žaidimai yra „blogi“. Pagal apibrėžtį žaidimuose slypi 
slaptos transakcijos, kurias žmogus panaudoja savo interesams. 
Tad „gerų“ žaidimų paieška tampa sunkia užduotimi dėl dviejų 
priežasčių - praktinės ir teorinės. „Geras“ žaidimas yra tas, kurio 
socialinis vertingumas nusveria jo motyvų daugiaprasmiškumą, 
ypač jei žaidėjai be jokios tuštybės ar cinizmo su tuo susitaikę. 
Tad „geras“ žaidimas užtikrina visų žaidėjų psichologinę gerovę 
ir padeda atsiskleisti pagrindiniam veikėjui. Net egzistuojant pa- 
čioms geriausioms socialinės veiklos ir organizacijos formoms, 
daug laiko praleidžiama žaidžiant žaidimus, tad būtina ieškoti 
„gerų“ Žaidimų. Pateikiami tik keli pavyzdžiai. Ir tenka pripažin- 
ti, kad jų mažai ir išanalizuoti jie dar nepakankamai. Tai „Darbas 
per atostogas“, „Galantiškasis“, „Džiaugiuosi galėdamas padė- 


ti“, „Vietos išminčius“ ir „Jie džiaugsis su manimi susipažinę“. 


1. Darbas per atostogas 


Tezė. Tiksliau sakant, tai veikiau neįpareigojančio bendravimo 
rūšis nei žaidimas, tad akivaizdu, kad jis konstruktyvus visiems 
dalyvaujantiems. Amerikietis paštininkas, nuvykęs į Tokiją pa- 
dėti japonų paštininkui išnešioti laiškus, arba amerikietis ausų, 
nosies ir gerklės gydytojas, savo atostogas paskyręs darbui Tai- 
čio ligoninėje, jausis ne mažiau atsigavę ir galės papasakoti tokių 


pat kvapą gniaužiančių istorijų, kaip ir tas, kuris vyko medžioti 


ŽAIDIMAI | 175 


liūtų į Afriką arba keliavo automobiliu per visą žemyną. Taikos 
korpusas jau oficialiai sankcionavo tokį „darbą per atostogas“. 
„Darbas per atostogas“ tampa žaidimu, jei darbas yra an- 
trinis ir padeda užmaskuoti slaptą motyvą. Veikėjas darbo imasi 
norėdamas pasirodyti, o iš tikrųjų jis siekia kito tikslo. Net ir to- 
kiomis aplinkybėmis žaidimas išlieka konstruktyvus ir gali būti 
priedanga kitoms veiklos rūšims (kurios taip pat gali būti kons- 


truktyvios). 


2. Galantiškasis 


Tezė. Šį žaidimą žaidžia vyrai, nejaučiantys seksualinio spaudi- 
mo. Žaidžia jauni, kurių santuoka arba ilgalaikiai ryšiai gana 
sėkmingi, bet daug dažniau vyresni, kurie ramiai susitaikę su 
monogamiškais santykiais arba viengungystės dalia. Sutikęs 
patinkančią moterį, Vaitas nepraleidžia nė menkiausios progos 
pabrėžti jos puikių savybių. Paprastai jis niekada neperžengia 
padorumo ribų, kurių dera paisyti atsižvelgiant į moters padėtį 
visuomenėje, gyvenimo aplinkybes ir gero tono reikalavimus. 
Neperžengdamas tam tikrų ribų, jis leidžia žaisti savo vaizduo- 
tei, veržtis entuziazmui ir originalumui. Jis nesiekia suvilio- 
ti, jis nori pademonstruoti savo virtuozišką sugebėjimą sakyti 
komplimentus. Vidinis socialinis atlygis yra malonumas, kurį 
jis suteikia moteriai, bei jos susižavėjimas Vaito sakomais kom- 
plimentais. Kai abu veikėjai suvokia žaidimo struktūrą ir jaučia 
vis daugiau malonumo jį žaisdami, tai žaidimas tampa ekstrava- 
gantišku. Suprantama, visuomenėje tam tikrą padėtį užimantis 
vyras žino, kada liautis, ir laiku sustoja (iš pagarbos moteriai), 


kai pasidaro nesmagu ar jo žodžiai netenka žavesio (iš pagarbos 

sau). „Galantiškąjį“ dėl jo teikiamo išorinio socialinio atlygio žai- 
džia poetai, kuriems kritikų ir visuomenės vertinimai rūpi labiau 
nei juos įkvėpusios damos nuomonė. 

Atrodo, kad europiečiai meilės romanuose, o britai poezi- 
joje žaidžia šį žaidimą geriau nei amerikiečiai. JAV šis žaidimas 
dažniausiai primena „vaisių kioskelio“ poeziją: tavo akys kaip 
avokadai, tavo lūpos kaip agurkai ir kt. „Vaisių kioskelio“ poezi- 
ja vargu ar gali lygintis su Herricko ir Lovelase'o ar net ciniškais, 
tačiau kupinais fantazijos Rochesterio, Roscommono ir Dorseto 
kūriniais. 

Antitezė. Moteriai, norinčiai gerai atlikti šį vaidmenį, būti- 
nas rafinuotumas. Ir tik niūri, kvaila moteris gali atsisakyti žaisti 
šį žaidimą. „Jūs nuostabus, pone Mergatroidai“ (JNPM) varian- 
tas yra „Aš žaviuosi jūsų kūryba, pone M“. Jei moteris stoko- 
ja subtilumo, nėra pakankamai nuovoki, turbūt žais JNPM, bet 
tada prarandamas svarbiausias aspektas — Vaitas trokšta, kad 
vertintų ne jį, o jo kūrybą. Kietesnė moteris kaip šiurkščią anti- 
tezę gali pasiūlyti antrojo laipsnio žaidimą „Rapo“ („Eik šalin, 
mulki“). Trečiojo laipsnio „Rapo“ būtų itin begėdiškas atsakas 
tokiomis aplinkybėmis. Jei moteris kvaila, ji žais pirmojo laips- 
nio „Rapo“ - mielai priims tuštybę paglostančius komplimentus 
ir neįvertins Vaito kūrybinių pastangų bei sugebėjimų. Ji suga- 
dins žaidimą, jei pamanys, kad Vaitas bando ją suvilioti. Jis tie- 
siog stengiasi pademonstruoti savo talentą. 

Susiję žaidimai. Žaidimą „Galantiškasis“ reikia griežtai at- 
skirti nuo merginimo operacijų ir procedūrų, kurias sudaro pa- 
prastos transakcijos be slaptų motyvų. Moters žaidžiamą žaidi- 
mą pavadinsime „Galantiškąja“. Jį dažniausiai žaidžia brandaus 


amžiaus sulaukusios galantiškos damos airės. 

Dalinė analizė 


Tikslas. Abipusis žavėjimasis. 


Vaidmenys: Poetas, jo talentą įvertinantis objektas. 


Socialinė paradigma: Suaugusysis ir Suaugusysis. 
Suaugusysis (vyras): „Tik pažiūrėkite, kaip aš jus pamalonin- 
siu.“ 

Suaugusioji (moteris): „Taip, jūs tikrai sugebate pamaloninti.“ 
Psichologinė paradigma: 


2M- 


1“ 


Zes. 


Vaikas (moteris): „Dangau, tu iš tikrųjų labai kūrybingas!“ 


Atlygis: 1) vidinis psichologinis - kūrybingumas ir patrau- 
klumo įtvirtinimas; 2) išorinis psichologinis — išvengia galimo 
atstūmimo, jei bandytų seksualiai suartėti; 3) vidinis socialinis - 
„Galantiškasis“; 4) išorinis socialinis - be šio tipo atlygio galima 
apsieiti; 5) biologinis - abipusis paglostymas; 6) egzistencinis — 


„Aš moku gražiai gyventi.“ 


3. Džiaugiuosi galėdamas padėti 


Tezė. Vaitas nuolat padeda kitiems turėdamas savų motyvų. Gal 
jis atgailauja už praeities nuodėmes, gal siekia įgyti naujų drau- 
gų, kad galėtų vėliau jais pasinaudoti, gal bando pelnyti presti- 
žą. Galima abejoti jo motyvais, bet reikia pripažinti, kad jis daug 
nuveikia. Be to, žmonės savo blogus darbus gali maskuoti dar 
didesniu blogiu, jie gali siekti prestižo, kurį panaudoja piktam 


tikslui. Kai kuriuos filantropus labiau domina varžymasis, ne 

pati labdara: „Aš daviau daugiau pinigų (meno kūrinių, žemės) 
negu tu.“ Tačiau turime išsiaiškinti, ar varžomasi konstruktyviais 
būdais, nes daugelis tai daro destruktyviai. Dauguma žmonių 
(ar tautų), kurie žaidžia „Džiaugiuosi galėdamas padėti“, turi 
ir draugų, ir priešų, ir abiejų šalių jausmai pateisinami. Priešai 
kritikuoja jų motyvus, menkina jų darbus, o draugai dėkoja už 
paramą ir stengiasi nekreipti dėmesio į motyvus. Tad „objekty- 
viai“ aptarti šio žaidimo neįmanoma. Žmonės, kurie tvirtina esą 
neutralūs, netrukus ima linkti į kurią nors pusę. 

Šiuo žaidimu, kaip žmonių išnaudojimo būdu, iš esmės 
remiasi Amerikos „visuomeniniai santykiai“. Vartotojai mielai 
įsitraukia į vieną iš maloniausių konstruktyvių verslo žaidimų. 
Kitame kontekste žaidimas gali įgauti smerktiną formą, kai mo- 
tina ir tėvas varžosi dėl savo atžalos palankumo. Bet jei varžo- 
vai pasirenka žaidimą „Džiaugiuosi galėdamas padėti“, tai šiek 
tiek neutralizuoja neigiamus jų motyvus. Beje, yra daugybė labai 
nepatrauklių varžymosi būdų, pvz., „Mamytė serga labiau nei 


tėvelis“ arba „Kodėl tu jį myli labiau už mane?“ 


4. Vietos išminčius 
Tezė. Tai veikiau scenarijus nei žaidimas, bet turi žaidimui bū- 
dingų aspektų. Išsilavinęs ir rafinuotas vyras išmano ne tik savo 
darbo sritį, bet gilinasi ir į kitas sferas. Išėjęs į užtarnautą po- 
ilsį, jis persikelia iš didelio miesto, kur ėjo atsakingas pareigas, 
į mažą miestelį. Netrukus žmonės supranta, kad gali kreiptis į 
ji pagalbos įvairiausiais klausimais, pradedant mašinos variklio 
gedimu ir baigiant problema dėl seno giminaičio likimo. Jei tik 


jam pakaks kompetencijos, jis padės jiems, jei negalės pats pa- 

dėti, suras kvalifikuotus specialistus. Tad naujoje aplinkoje jis 
netrukus įgyja „Vietos išminčiaus“ vardą. Jis į nieką nepreten- 
duoja, neturi jokių slaptų ketinimų ir visuomet yra pasirengęs 
išklausyti žmones. Geriausiai šį žaidimą žaidžia žmonės, kurie 
turėjo problemų ir lankėsi pas psichiatrą, norėdami suprasti savo 
motyvus ir išsiaiškinti, kokių turėtų vengti klaidų. 


5.Jie džiaugsis su manimi susipažinę 


Tezė. Tai žaidimo „Aš jiems parodysiu“ garbingesnis variantas. 
Žaidimas „Aš jiems parodysiu“ turi dvi formas. Žaisdamas des- 
truktyvią žaidimo formą, Vaitas jiems „parodo“ padarydamas 
žalą. Jis gali apsukriai prasimušti į aukštesnes pareigas ne dėl 
prestižo ar materialinės naudos, bet dėl to, kad tai suteikia jam ga- 
lios išlieti savo įniršį. Žaisdamas konstruktyvią šio žaidimą formą, 
Vaitas sunkiai dirba ir kaip įmanydamas stengiasi pelnyti presti- 
žą, bet ne dėl tobulėjimo ar laimėjimų (nors šie motyvai gali būti 
antriniai) profesinėje srityje, ir ne tam, kad tiesiogiai padarytų ko- 
kios nors žalos savo priešams, bet tam, kad juos graužtų pavydas, 
kad jie apgailestautų, kodėl anksčiau nesielgė su juo geriau. 
Žaisdamas „Jie džiaugsis su manimi susipažinę“ Vaitas vei- 
kia ne prieš buvusius savo bendradarbius, bet jų naudai. Jis nori 
jiems parodyti, jog jie teisūs elgdamiesi su juo draugiškai ir pagar- 
biai. Suteikdamas jiems pasitenkinimo, jis siekia parodyti, jog jie 
teisingai jį įvertino. Kad užsitikrintų sėkmingą žaidimo pabaigą, 
jis turi pasirinkti garbingus tikslus ir priemones. Būtent šiuo po- 
žymiu šis žaidimas pranašesnis už „Aš jiems parodysiu“. Ir „Aš 
jiems parodysiu“, ir „Jie džiaugsis“ gali būti antriniai sėkmės re- 
zultatai, o ne žaidimai. Jie tampa žaidimais, kai Vaitą labiau domi- 


na ne pati sėkmė, o žaidimo poveikis priešams arba draugams. 

III 
UŽ ŽAIDIMŲ 


Tryliktas skyrius 


ŽAIDIMŲ REIKŠMĖ 


Žaidimai perduodami iš kartos į kartą. Individo mėgstamo žai- 
dimo ištakų galima aptikti jo tėvų, net senelių kartoje, jis perduo- 
damas vaikams, kurie savo ruožtu, jei nebus įvykdyta sėkminga 
intervencija, išmokys šių žaidimų ir vaikaičius. Žaidimai ana- 
lizuojami atsižvelgiant į istorinį kontekstą. Analizė gali apimti 
šimtą metų į praeitį, taip pat patikimai galima ją projektuoti bent 
penkiasdešimt metų į ateitį. Tokios penketą ar daugiau kartų ap- 
imančios grandinės nutraukimas gali turėti geometrinę progresi- 
ją primenantį poveikį. Juk palikuonių skaičius gali siekti du šim- 
tus. Iš kartos į kartą perduodami žaidimai gali susilpnėti arba 
pakisti, tačiau, atrodo, egzistuoja galinga tendencija tuoktis su 
„giminaičiais“, tai yra žaidžiančiais tos pačios šeimos, jei ne tos 
pačios rūšies žaidimus. Tokia yra istorinė žaidimų reikšmė. 

Vaikų „auklėjimas“ visų pirma yra jų mokymas - kokius 
žaidimus žaisti. Skirtingos kultūros ir skirtingi socialiniai sluoks- 
niai turi savo mėgstamus žaidimus, kai kurios gentys ir šeimos 
teikia pirmenybę tam tikriems žaidimų variantams. Tai kultūrinė 
žaidimų reikšmė. 

Žaidimai sumuštinio principu įsiterpę tarp neįpareigo- 
jančio bendravimo ir artimumo. Neįpareigojantis bendravimas 
nusibosta, kaip nusibosta ir reklamai skirti kokteilių vakarėliai. 
Artimumas reikalauja elgtis ypač apdairiai, nes jam savo ruož- 

tu gali paprieštarauti Tėvas, Suaugusysis ar Vaikas. Visuomenė 
nepatikliai raukosi matydama atvirumą, jei jis demonstruojamas 
ne asmeninėje aplinkoje. Sveika nuovoka mus įspėja, kad atviru- 
mu visuomet galima piktnaudžiauti. Vaikas bijo atvirumo, nes 
jį gali demaskuoti. Taigi tam, kad pabėgtų nuo neįpareigojančio 
bendravimo nuobodulio, išvengtų artimumo pavojaus, daugu- 
ma žmonių pasirenka kompromisą - žaidimus. Jais dažniausiai 
ir užpildomos pačios įdomiausios žmonių bendravimo valan- 
dos. Tai socialinė žaidimų reikšmė. 

Draugus, bendradarbius ir artimuosius renkamės pagal 
jų žaidžiamų žaidimų panašumą. Tad „kiekvieno, esančio kuo 
nors“ konkrečioje socialinėje grupėje (aristokratų ratelyje, paaug- 
lių gaujoje, visuomeniniame klube, studentų miestelyje), elgesys 
gali atrodyti keistokas kitos socialinės grupės nariams. Priešin- 
gai, bet kuris socialinės grupės narys, kuris ima žaisti kitus žaidi- 
mus, veikiausiai bus išstumtas, tačiau greitai supras, kad jį mielai 


priima kita socialinė grupė. Tai asmeninė žaidimų reikšmė. 


PASTABA 


Dabar skaitytojas jau gali įžvelgti pagrindinį matematinės ir 
transakcinės žaidimų analizės skirtumą. Matematinėje žaidimų 
analizėje žaidėjai yra visiškai racionalūs. Transakcinė žaidimų 
analizė apima ir tuos žaidimus, kurie neracionalūs, ir net tuos, 


kurie nelogiški ar neprotingi, bet daug realesni. 

Keturioliktas skyrius 


ŽAIDĖJAI 


Daugelį žaidimų ypač intensyviai žaidžia sutrikusios asmeny- 
bės. Kuo sutrikimai didesni, tuo intensyviau žaidžiama. Gana 
keista, tačiau šizofrenikai, atrodo, atsisako žaisti žaidimus ir iš 
karto reikalauja atvirumo. Kasdieniame gyvenime daugiausiai 
žaidžia dvi grupės - Niurzgliai ir Menkystos, arba Bukagalviai. 
Niurzglys yra žmogus, pykstantis ant savo motinos. Pasi- 
gilinus paaiškėja, kad jis pyksta ant jos nuo ankstyvos vaikystės. 
Paprastai savo pykčiui pateisinti jis randa „vaikiškų priežasčių“. 
Gal kritišku berniukui brendimo laikotarpiu motina jį apleido, 
nes susirgo ir pateko į ligoninę, gal pagimdė per daug jaunesnių 
broliukų ir sesučių. O gal apleido jį sąmoningai. Gal išsiuntė jį į 
kaimą, kad pati galėtų vėl ištekėti. Nesvarbu, kaip ten buvo, ta- 
čiau nuo to laiko jis tapo niurzgliu. Moterų jis nemėgsta, nors gali 
būti net donžuanu. Apsisprendimą nuolat būti blogos nuotaikos 
jis gali pakeisti bet kuriuo savo gyvenimo laikotarpiu, panašiai 
kaip staiga apsigalvoja vaikai, kai ateina metas sėsti prie pietų 
stalo. Ir suaugusį niurzglį, ir mažą niurzgliuką nebeniurzgėti 
gali paskatinti tos pačios aplinkybės. Reikia išgelbėti gerą var- 
dą, be to, mainais už privilegiją niurzgėti jam turi būti pasiūlyta 
kas nors vertingesnio. Kartais apsisprendus atsisakyti blogo ūpo, 
nutraukiamas „Psichiatrijos“ žaidimas, kuris gali trukti metų 
metus. Pacientą reikia kruopščiai parengti, pasirinkti tinkamą 
laiką ir nuostatas. Terapeuto šiurkštumas ar spaudimas neduos 
rezultatų, kaip ir susidūrimas su niurzgiančiu mažu berniuku. 
Ilgainiui pacientas atsilygins terapeutui už netinkamą elgesį taip, 


kaip mažylis anksčiau ar vėliau atsilygina netaktiškiems tėvams. 

Apie Niurzgles galima pasakyti tą patį (mutatis mutandis), 
tik jos pyksta ant savo tėvo. Joms žaidžiant „Medinę koją“ („Ko 
tikitės iš moters, kuri turėjo tokį tėvą?“) terapeutas turėtų būti 
ypač apdairus. Jis rizikuoja būti priskirtas „vyrams, kurie niekuo 
nesiskiria nuo jos tėvo“. 

Šiek tiek Menkystos esama kiekviename žmoguje, tačiau žai- 
dimų analizės tikslas yra sumažinti tai iki minimumo. Šiuo atveju 
Menkysta yra tas, kuris per daug jautrus Tėvo įtakoms. Tad kri- 
tiniais momentais bus trukdoma jo Suaugusiajam apdoroti duo- 
menis bei reikštis Vaiko spontaniškumui, o padariniai, tikriausiai, 
bus netinkamas arba netaktiškas elgesys. Kraštutiniais atvejais 
Menkysta susilies su Rupūžiniu, Pamaiva ir Prielipa. Menkystos 
nereikėtų painioti su sutrikusiu šizofreniku, kurio Tėvas nefunk- 
cionuoja, o Suaugusysis vos gyvas, todėl jis su pasauliu bendrau- 
jaiš sutrikusio Vaiko pozicijų. Įdomu, kad apskritai Menkysta yra 
epitetas, taikomas tik vyrams arba retais atvejais vyriško tipo mo- 
terims. Snobė yra didesnė Bukagalvė negu Menkysta, paprastai 
šis epitetas taikomas moterims, tačiau retsykiais juo apibūdina- 


mas ir šiokių tokių moteriškų bruožų turintis vyras. 


Penkioliktas skyrius 


PAVYZDYS 


Aptarkime tokį pacientės (P) ir terapeuto (T) pokalbį: 


P.: „Mano nauja užduotis - nevėluoti.“ 

T.: „Pasistengsiu padėti.“ 

P.: „Man nerūpi, ką jūs darysite. Darau tai dėl savęs... At- 
spėkite, kokį pažymį gavau iš istorijos kontrolinio?“ 

T.: „Bsu pliusu.“ 

P.: „Iš kur žinote?“ 

T.: „Nes A gauti bijote.“ 

P.: „Taip, būčiau gavusi A, bet peržvelgiau savo kontrolinį, 
išbraukiau tris teisingus atsakymus ir įrašiau tris klaidin- 
gus. 

T.: „Man patinka šis pokalbis.“ 


P.: „Žinote, vakar vakare galvojau, ar aš padariau nors šio- 


“ 


kią tokią pažangą. Manau, jog šiuo metu manyje tėra septy- 
niolika procentų Menkystos.“ 

T.: „Na, šį rytą kol kas tik nulis procentų, tad kitam kartui 
susitaupėte trisdešimt keturis procentus.“ 

P.: „Viskas prasidėjo prieš kokį pusmetį, kai, žvelgdama į 
savo kavinuką, pirmą kartą jį tikrai išvydau. Ir žinote, da- 
bar aš ne tik girdžiu čiulbančius paukščius, aš ne tik žvelgiu 
į žmones, bet jaučiuosi iš tikrųjų gyva. Aš tikra ne tik ten, 
aš tikra čia ir dabar. Anądien, kai meno galerijoje žvelgiau 
į paveikslą, prie manęs priėjo vyriškis ir tarė: „Gogenas 
nuostabus, tiesa?“ Aš atsakiau: „Taip, tu man irgi patinki.“ 
Tad mes nuėjome kartu išgerti, ir jis pasirodė esąs tikrai 


puikus vaikinas.“ 

Šis pokalbis pateikiamas kaip dviejų nepriklausomų Suaugusių. 
jų pokalbis be jokių žaidimų. „Mano nauja užduotis - nevėluoti.“ 
Pacientė pareiškė tai jau po įvykusio fakto — t. y. ji nepavėlavo. 
Paprastai ji beveik visuomet vėluodavo. Šį kartą ne. Jeigu punk- 
tualumas būtų buvęs pasiryžimas, „valios jėgos“ aktas, Tėvo 
prievarta Vaikui, priesakas, kuris duodamas tik tam, kad jį sulau- 
žytų, ji būtų paskelbusi tai prieš įvykstant faktui: „Šį sykį vėluo- 
ju paskutinį kartą.“ Tai būtų proga pradėti žaidimą. Tačiau ji to 
nenorėjo. Tai buvo Suaugusiojo apsisprendimas, uždavinys, ne 
pasiryžimas. Pacientė ir vėliau punktualiai atvykdavo į seansus. 

„Pasistengsiu padėti.“ Tai nei komentaras, reiškiantis „pa- 
ramą“, nei pirmas naujo žaidimo „Aš tik noriu padėti“ žingsnis. 
Pacientei buvo paskirtas laikas iškart po terapeuto kavos per- 
traukėlės. Paprastai ji vėluodavo, tad jis taip pat priprato nesku- 
bėti ir pats po pertraukos grįždavo vėliau. Kai ji paskelbė apie 
šią permainą, jis žinojo, kad ji nejuokauja, tad ir pats nejuokavo. 
Ši transakcija buvo Suaugusiųjų susitarimas, ir jo laikėsi abu. Tai 
nebuvo Vaikas, erzinantis Tėvą, kuris dėl savo padėties jautėsi 
privaląs būti „geru tėtuku“ ir patvirtinti pasistengsiąs padėti. 

„Mannerūpi, kąjūs darysite.“ Tai akcentuoja, kad jos punk- 
tualumas yra sprendimas, o ne pasiryžimas, kuriuo galima pasi- 
naudoti žaidžiant tariamą paklusnumą. 

„Atspėkite, kiek gavau iš istorijos?“ Tai neįpareigojantis 
bendravimas, abu tai žino ir gali laisvai juo mėgautis. Terapeutui 
nė nereikėjo rodyti, koks jis budrus, ir aiškinti, kad tai neįparei- 
gojantis bendravimas, nes pacientė pati tai žinojo, tačiau dėl to ji 
neketino varžytis ir žaisti. 

„B+.“ Terapeutas suprato, kad šiuo atveju tai buvo vienin- 


telis galimas pažymys, ir nebuvo jokios priežasties to nepasaky- 

ti. Apsimestinis kuklumas ar baimė suklysti būtų paskatinusi jį 
vaidinti, jog jis nežino. 

„Iš kur žinote?“ Tai Suaugusiojo klausimas, o ne žaidimas 
„Jūs nuostabus!“ Tad reikėjo ir atitinkamai rimto atsakymo. 

„Taip, būčiau gavusi A.“ Štai kur buvo tikras išbandymas. 
Pacientė neniurzgėjo, išsigalvodama paaiškinimus ar pasiteisini- 
mus, tačiau tiesiai žvelgė į savo Vaiką. 

„Man patinka šis pokalbis.“ Ši ir vėliau pasakytos pastabos 
buvo išraiška abipusės Suaugusiųjų pagarbos, gal šiek tiek su- 
mišusios su Tėvo ir Vaiko neįpareigojančiu bendravimu, kuris 
nė vienam iš jų nebuvo privalomas ir kurį jie abu sąmoningai 
suvokė. 

„Ir pirmą kartą jį iš tikrųjų išvydau.“ Dabar ji jau turi tei- 
sę išvysti pasaulį savo akimis, jai nebereikia matyti kavinukų ir 
žmonių taip, kaip išmokė tėvai. „Dabar esu čia.“ Ji nebegyvena 
ateityje ar praeityje, bet gali trumpai apie tai pasišnekučiuoti, jei- 
gu to reikia. 

„Taip, tu man irgi patinki.“ Ji nebesijaučia įpareigota žaisti 
su nauju „Meno galerijos“ lankytoju, nors jei norėtų, galėtų. 

Terapeutas savo ruožtu nesijaučia įpareigotas žaisti „Psi- 
chiatrijos“. Taip, buvo keletas progų prabilti apie gynybą, per- 
kėlimą ir simbolinę interpretaciją, tačiau jam pavyko išvengti 
šių klausimų be jokio nerimo. Tiesa, praverstų išsiaiškinti, ko- 
kius atsakymus pacientė išbraukė per egzaminą. Deja, per likusį 
seanso laiką retsykiais vėl ėmė ryškėti tie septyniolika procentų 
pacientės ir aštuoniolika procentų terapeuto Menkystos. Trum- 
pai apibendrinant - aprašytasis pokalbis iliustruoja veiklą, kiek 


paįvairintą neįpareigojančio bendravimo. 

“Šešioliktas skyrius 


SAVARANKIŠKUMAS 


Savarankiškumas, arba autonomija, pasiekiamas išlaisvinus tris 
gebėjimus - būti sąmoningam, spontaniškam ir artimam. 

Sąmoningumas. Sąmoningumas reiškia sugebėjimą savo aki- 
mis pamatyti kavinuką ir savo ausimis išgirsti paukščių čiulbėji- 
mą, o ne taip, kaip žmogus išmokytas. Pagrįstai galima tvirtinti, 
kad kūdikiai mato, girdi ir mąsto kitaip nei suaugusieji"? ir kad 
pirmaisiais gyvenimo metais jie turi gilesnį grožio pojūtį. Ber- 
niukas su džiaugsmu stebi paukščius ir gėrisi jų čiulbesiu. Bet 
štai pasirodo „gerasis tėvelis“, kuriam atrodo, kad jis turėtų 
„pasidalyti patirtimi“ ir padėti sūnui „vystytis“. Jis pareiškia: 
„Štai čia kėkštas, o čia žvirblis.“ Vaikas nebegali savaip matyti 
paukščių ar girdėti jų čiulbesio, nes dabar jis turi matyti ir girdėti 
juos taip, kaip nori jo tėvas. Tėvas turi savų priežasčių, nes juk 
tik nedaugelis žmonių gali sau leisti prabangą - gyventi klausy- 
damiesi paukščių giesmių, tad kuo anksčiau berniukas pradės 
„mokytis“, tuo geriau. Gal užaugęs jis taps ornitologu. Vienas ki- 
tas žmogus vis dar gali matyti ir girdėti „savuoju“ būdu. Tačiau 
dauguma žmonių praradę sugebėjimą būti tapytojais, poetais ar 
muzikantais, jiems nepalikta jokių galimybių tiesiogiai matyti ir 
girdėti, net jei jie galėtų sau tai leisti. Šią patirtį jie gali gauti tik iš 
kažko kito. Tokio sugebėjimo atgaivinimas čia vadinamas „įsisą- 
moninimu““. Fiziologiškai įsisąmoninimas yra eidetinė percepci- 
ja, artima eidetinei vaizduotei." Galbūt kai kuriems individams 
būdingas gebėjimas išlaikyti atmintyje ir gyvai atgaminti daiktų 
" Berne, E. “Primal Images 6< Primal Judgement.“ Psychiatric Ouarterly. 29: 634-658, 1955. 


" Jaensch, E. R. Eidetic Imagery. Harcourt, Brace št Company, New York, 1930. 

ar reiškinių vaizdus. Eidetinis suvokimas gali pasireikšti įvairio- 

se (skonio, kvapo, judesio) srityse. Taip gimsta menininkai - ku- 

linarai, parfumerijos specialistai ir šokėjai, kurių amžinoji prob- 
lema yra rasti auditoriją, pajėgiančią įvertinti jų kūrybiškumą. 

Būti sąmoningam - tai gyventi čia ir dabar, ne kur nors ki- 
tur - praeityje ar ateityje. Taikliai amerikietiškojo gyvenimo ga- 
limybes iliustruoja skubėjimas ryte į darbą. Pagrindinis klausi- 
mas - „Kur žmogaus sąmonė, kai jo kūnas automobilyje?“ Štai 
dažniausi atvejai. 

1. Žmogus, kuriam ypač svarbu atvykti į darbą laiku, yra la- 
biausiai suskilęs. Kai jo kūnas automobilyje, jo sąmonė jau 
prie kontoros durų. Betarpiškos savo aplinkos jis nė nepaste- 
bi, nebent tiek, kiek ji kliudo, kol jo kūnas pasiveja psichiką. 
Tai vidutinybė, kuriai labiausiai rūpi gerai pasirodyti virši- 
ninko akyse. Jei jis vėluoja, pasistengs atvykti uždusęs. Jam 
vadovauja paklusnus Vaikas, žaidžiantis „Pažiūrėk, kaip aš 
stengiausi“. Važiuodamas šis asmuo yra visiškai praradęs sa- 
varankiškumą, o kaip žmogiška būtybė jis iš esmės yra miręs. 
Visai įmanoma, kad tokia situacija tampa palankiausia dirva 
aukštam kraujospūdžiui ir arterijų trombozei vystytis. 

2. Kita vertus, Niurzglys mažiau jaudinasi dėl to, ar atvyks laiku, 
jis stengiasi sugalvoti kuo daugiau priežasčių, kodėl pavėlavo. 
Mažos nesėkmės, ne laiku užsidegę šviesoforai, kitų vairuoto- 
jų klaidos arba kvailumas. Tai atitinka jo schemą, ir paslapčia 
jis džiūgauja dėl pasekmių, paremiančių jo maištingo Vaiko 
arba teisiojo Tėvo žaidimą „Žiūrėkit, ką per juos padariau“. Jis 
irgi visiškai nemato savo aplinkos, išskyrus tiek, kiek ji tinka 
jo žaidimui, todėl jis tėra pusiau gyvas. Jo kūnas automobilyje, 
tačiau jo sąmonė keliauja ieškodama priekaištų ir skriaudų. 

3. Rečiau sutiksime „natūralų vairuotoją“, kuriam vairuoti au- 
tomobilį yra malonus užsiėmimas ir menas. Susitapatinęs su 
automobiliu jis greitai ir meistriškai skinasi kelią per trans- 
porto grūstį. Jis irgi nepastebi aplinkos, nebent tiek, kiek ji lei- 
džia atsiskleisti jo meistriškumui, tačiau save ir automobilį jis 
įsisąmonina be galo puikiai ir valdo jį nuostabiai, ir šia pras- 
me jis tikrai gyvas. Tokį vairavimą formaliai galima priskirti 
Suaugusiojo neįpareigojančiam bendravimui, kuris gali teikti 
pasitenkinimo ir Vaikui, ir Tėvui. 

4. Asmuo, sąmoningai esantis dabartyje, yra susijęs su aplin- 
ka - dangumi ir medžiais - ir turi judėjimo jausmą. Skubėti — 
reiškia į tą aplinką nekreipti dėmesio, suvokti tik tai, kas dar 
nematoma, kas už kelio posūkio, arba suvokti tik kliūtis ar tik 
save patį. Štai pavyzdys apie kiną, kuris susiruošė važiuoti 
metro, tačiau jo bičiulis baltasis europietis patikino, kad jie 
sutaupytų dvidešimt minučių, jei važiuotų ekspresu, tad taip 
ir padarė. Jie išlipo prie Centrinio parko, kinas atsisėdo ant 


suoliuko, ir jo bičiulis gerokai nustebo. 


- Na, - paaiškino kinas, - mes sutaupėme dvidešimt minučių, 
tad dabar galime leisti sau čia tiek laiko pasėdėti ir pasigėrėti 
tuo, kas mus supa. 

Dabartį suvokiantis žmogus yra gyvas, nes jis žino, ką jau- 
čia, kur yra, jis junta laiko tėkmę. Jis žino, kad kai mirs, tie me- 
džiai ir toliau žaliuos, tačiau jo čia jau nebebus, ir jis negalės į 
juos pažvelgti, tad nori išvysti juos dabar taip aiškiai, kaip tik 
įmanoma. 

Spontaniškumas. Spontaniškumas reiškia pasirinkimą, lais- 


vę pasirinkti ir išreikšti savo jausmus (Tėvo, Suaugusiojo ir Vaiko 

jausmus) iš asmeniui prieinamo jausmų rinkinio. Būti spontaniš- 
kam - tai išsilaisvinti nuo būtinybės žaisti žaidimus ir jausti tik 
tuos jausmus, kuriuos jausti tave išmokė. 

Artimumas. Artimumas įprasmina laisvę nuo žaidimų įsi- 
sąmoninančio žmogaus spontanišką atvirumą. Tai eidetiškai su- 
vokiančio, nesugadinto ir naivaus Vaiko išlaisvinimas čia ir da- 
bar. Eksperimentiškai galima įrodyti, jog eidetiškas!2 suvokimas 
pažadina meilumą, atvirumas sutelkia pozityvius jausmus, kad 
egzistuoja net toks dalykas kaip „vienpusis artimumas“ - reiški- 
nys, kuris gal ir kitaip vadinamas, bet gerai žinomas profesiona- 
liems suvedžiotojams, kurie sugeba prisivilioti partnerį, patys nė 
kiek prie jo neprisirišdami. Jie to pasiekia skatindami kitą asme- 
nį atvirai į juos žvelgti ir laisvai kalbėti, o pats suvedžiotojas ar 
suvedžiotoja tik gudriai apsimetinėja, jog atsako tuo pačiu. 

Artimumas iš esmės yra natūralaus Vaiko funkcija (nors pa- 
sireiškia kaip psichologinių ir socialinių komplikacijų forma), ir 
jis gali būti visai sėkmingas, jei jo nenutraukia žaidimai. Papras- 
tai artimumui kliudo prisitaikymas prie Tėvo įtakos, ir, nelaimei, 
tai vyksta kone visuotinai. Eksperimentiškai įrodyta, jog daugu- 
ma kūdikių, kol dar nesugadinti, atrodo esą mylinčios būtybės,'? 


tai ir yra artimumo prigimtinė esmė. 


* San Francisko socialinės psichiatrijos seminaruose šie eksperimentai tebėra bandymų sta- 
dijoje. Efektyvus transakcinės analizės eksperimentinis taikymas reikalauja specialaus pa- 
sirengimo bei patirties, kaip ir chromatografijos arba infraraudonosios spektrofotometrijos 
taikymas. Atskirti žaidimą nuo neįpareigojančio bendravimo nėra paprasčiau nei atskirti 
žvaigždę nuo planetos. Žr. Berne, E. “The Intimacy Experiment.“ Transactional Analysis Bul- 
letin. 3: 113, 1964. “More About Intimacy.“ Ibid. 3:125, 1964. 

5 Kai kurie vaikai sugadinami arba priverčiami emociškai badauti gana anksti (marazmas, 
kokie nors aštrūs pilvo skausmai) ir taip praranda galimybę pritaikyti šį gebėjimą. 


ŽAIDIMAI 


191 


192 


Septynioliktas skyrius 


SAVARANKIŠKUMO PASIEKIMAS 


Tėvai sąmoningai ar to nesuvokdami nuo pat gimimo savo vai- 
kus moko elgtis, mąstyti, jausti ir suvokti. Išsilaisvinimas iš tėvų 
įtakos nėra toks paprastas dalykas, nes ši įtaka giliai įsirėžia. Ji 
būtina pirmaisiais dviem ar trimis gyvenimo dešimtmečiais ir 
lemia biologinį ir socialinį išlikimą. Iš tiesų toks išsilaisvinimas 
įmanomas tik todėl, kad individas pradeda savarankiškai gy- 
venti, t. y. jis sugeba būti sąmoningas, spontaniškas ir artimas, 
jis pats pajėgia įvertinti, ką perims iš tėvų mokymo. Tam tikrais 
gyvenimo momentais jis nusprendžia, kaip prisitaikys prie tėvų 
įtakos. Tai nuoseklūs sprendimai, kuriuos galima pakeisti susi- 
klosčius palankioms aplinkybėms. 

Tad pasiekti savarankiškumo galima pakeitus iškreiptas 
aplinkybes, aprašytas 13, 14 ir 15 skyriuose. Paprastai sprendi- 
mai nebūna galutiniai. Mūšis dėl to, kad nebūtų grįžta prie senų 
įpročių, niekada nesibaigia. 

Pirmiausia tenka patirti (tryliktas skyrius) visos genties ar 
šeimos istorinės tradicijos naštą, kaip teko Margaretos Mead ap- 
rašytiems Naujosios Gvinėjos kaimiečiams.“ Jie turi atsilaikyti 
prieš savo tėvų, socialinės ir kultūrinės aplinkos įtaką. Tą patį 
tenka padaryti su šiuolaikinės visuomenės reikalavimais apskri- 
tai ir pagaliau visai ar iš dalies paaukoti patogumus, kuriuos be- 
tarpiškai teikia visuomeninė aplinka. Be to, dar tenka atsisakyti 
visų tų mielų nuolaidžiavimų ir atlygių, kuriais naudojiesi bū- 
damas Niurzglys ar Menkysta (keturioliktas skyrius). Individui 
tenka imtis socialinės ir asmeninės kontrolės, todėl visi elgesio 


* Mead, M. New Ways for Old. William Morrow 6 Company, New York, 1956. 

tipai, pateikti priede, išskyrus gal tik sapnus, tampa laisvu pasi- 
rinkimu, priklausančiu tik nuo jo valios. Tuomet jis jau pasiren- 
gęs santykiams be žaidimų (jų pavyzdys pateiktas penkioliktame 
skyriuje). Jis tampa pajėgus ugdyti savo gebėjimą būti nepriklau- 
somam. Kad iš esmės pasirengtų, jis turi draugiškai išsiskirti su 
tėvais (ir kitomis Tėvo įtakomis), t. y. aplankyti juos esant progai, 


bet neleisti jiems daugiau vadovauti jo gyvenimui. 

Aštuonioliktas skyrius 


O KAS SLYPI UŽ ŽAIDIMŲ? 


I ir II šios knygos dalyse niūriai pavaizduotas žmogaus gyveni- 
mas, kuris tėra laiko užpildymo procesas laukiant mirties arba 
stebuklo. Žmogus turi itin nedaug galimybių (jei jų išvis yra) 
rinktis, ką veikti. Jo sprendimas yra paprastas, bet negalutinis at- 
sakymas. Yra laimės kūdikių, kuriems būdinga tai, kas peržengia 
visas elgesio klasifikacijas; ši savybė — tai įsisąmoninimas. Kitos 
savybės — tai spontaniškumas, kuris gerokai svarbesnis nei bet 
koks praeities programavimas, ir artimumas, teikiantis daugiau 
atlygio nei žaidimas. Tačiau nepasirengusiems visi šie trys daly- 
kai gali būti gąsdinantys ar net pražūtingi. Tokiems asmenims 
gal geriau taip, kaip yra, ir sprendimų jie tegul ieško pasitelkę 
populiarias socialinės veiklos technikas, pavyzdžiui, „buvimą 
kartu“ („togetherness“). Gal tai reiškia, kad žmonija jau nebeturi 


vilties, tačiau kai kurie jos nariai dar turi ko tikėtis. 

PRIEDAS 


ELGESIO KLASIFIKACIJA 


Beveik visuomet žmogui būdinga kurios nors šios vienos ar ke- 
lių tipų elgesys. 


I tipas. Iš vidaus užprogramuotas (archeopsichinis). 
Autistinis elgesys. 
Lygmenys: 
1. Sapnai. 
2. Fantazijos. 
Rūšys: a) nesusijusios fantazijos 
(su norų išsipildymu); 
b) autistinės patologinės transakcijos, 
nepritaikytos; 
€) autistinės patologinės transakcijos, 
pritaikytos (su neopsichiniu 
programavimu). 
3. Fugos. 
4. Haliucinacijos. 
5. Nevalingi veiksmai. 
Rūšys: a) tikas; 
b) manierizmas; 
c) parapraksija. 
6. Kiti. 

II tipas. Gali būti užprogramuotas (neopsichinis). 
Elgesys, patikrintas realybėje. 
Lygmenys: 
1. Veikla. 
Rūšys: a) profesijos, amatai ir pan; 
b) sportas, pomėgiai ir pan. 
2. Procedūra. 
Rūšys: a) duomenų apdorojimas; 
b) technikos. 
3. Kita. 


III tipas. Socialiai programuotas elgesys (dalinis eksteropsichi- 
nis). Socialinis elgesys. 

Lygmenys: 

1. Ritualai ir ceremonijos. 

2. Neįpareigojantis bendravimas. 

3. Operacijos ir manevrai. 

4. Žaidimai. 

Rūšys: a) profesionalūs žaidimai (trikampės transakcijos); 
b) socialiniai žaidimai (dvigubos transakcijos); 
c) artimumas. 
Pagal šią schemą aptartus socialinius žaidimus galima klasifi- 
kuoti taip: III tipo, socialiai užprogramuoti, 4 lygmuo - žaidimai; 
b) rūšis - socialiniai žaidimai. | 

Artimumu (paskutinė klasifikacijos eilutė) pabaigiama kla- 
sifikacija, jis yra gyvenimo be žaidimų dalis. 

Skaitytojas gali kiek širdis trokšta niurzgėti, piktintis pa- 
teikta klasifikacija, bet negali iš jos šaipytis ar tyčiotis. Ji čia ne to- 
dėl, kad patinka autoriui, bet todėl, kad yra funkcionali, realesnė 
ir praktiškesnė nei kitos šiuo metu taikomos sistemos. 

RODYKLĖ 


(NB - neįpareigojantis bendravimas, Ž - žaidimas) 


A 

Alkoholikas Ž; 64, 66, 73, 74, 
78-81, 125, 143 

Archeologija Ž; 167 

Argi tai ne siaubinga? Ž; 50, 67, 
72, 88, 115, 117, 119, 133, 137 

Ar kada buvote... NB; 44, 48 

Ar pažįstate... NB; 45 

Astma Ž; 97 

Ašjiems parodysiu Ž; 180 

Aš tau juk sakiau Ž;91 

Aš tik noriu padėti Ž;77, 90, 91, 
127, 151, 153, 154, 166, 171, 172 

Aš vargšelis Ž;:115 


Auditoriai ir vagys Ž; 144 

Baro kėdutė NB;117 


D 
Darbas per atostogas Ž; 175, 176 


Didžioji parduotuvė Ž; 149 

Drabužių spinta NB; 45 
Dvariškis Ž; 53 
Džiaugiuosi galėdamas padėti 


Ž;: 175, 178, 179 


E 
Eik šalin, mulki Ž; 134, 177 


F 

Frigidiška moteris Ž; 66, 94, 101, 
136, 140 

Frigidiškas vyras Ž; 66, 94, 103, 
140 


G 

Galantiškasis Žž; 175, 176, 177, 178 

Galantiškoji Ž; 177 

Galiu tau tai gauti mažesne kaina 
Ž; 155 

„General Motors“ NB; 44, 45, 50 

Geras elgesys Ž: 147, 148, 198 

Gerasis Džou Ž;77, 80, 84 

Homoseksualumas Ž; 133, 


I 

Ir aš Ž:50 

Išgerk taurelę Ž; 79 

Iškrėskime pokštą Džou Ž; 132, 
141, 149 


Į 
Įspirk man Ž;73, 85, 

Įvertinkite save NB; 108, 118 

Jeigu nejie Ž: 173 

Jeigu ne tu Ž:53, 55, 56, 58, 59, 60, 

Jie džiaugsis su manimi susipažinę 
Ž; 175, 180 

Jie mane apvylė Žž: 173 

Jie nuolat tavęs tyko NB;89 

Juk tu mane čia atitempei Ž;90, 

Jūs nuostabus, pone Mergatroidai 

Jūs nuostabus, profesoriau Ž; 162, 

K 

„Kabinti“ NB; 45 

Ką darytumėte, jeigu?.. Ž; 128 

Kaip iš čia pasprukti? Ž; 141, 147 

Kaip pagaminti? NB;45 

Kampas Ž;94, 96, 97 

Kas laimėjo? NB;45 

Kavos pertrauka NB;117 

Kiek kainuoja NB; 45, 48 

Kietas vyrukas Ž;80 

Klinika Ž; 161, 198 

Klounas NB; 169 

Kodėl jie ne... NB; 50 

Kodėl tai visada nutinka man? Ž; 
66, 84, 85, 86, 91, 155 

Kodėl tau nepadarius?.. - Ne, 
bet... Ž: 128 

Kodėl tau ne?.. - Taip, bet... Ž; 
61, 66, 109, 115, 121, 122, 124, 
126, 168, 171 

Kojinės pasitaisymas Ž; 131, 138 
Kokia jūs įžvalgi NB; 164 
Kritika Ž: 152, 167 

Kur dingo? Ž:44 

Kvailys Ž;:151, 169 


M 

Maištas Ž;35, 96, 101, 102, 103, 
104, 105, 131, 139, 140 

Man nepavyko... Ž; 128 

Man reikia operacijos Ž; 66, 67 

„Martini“ NB;45, 75, 81 

Medinė koja Ž; 98, 133, 151, 171, 
172, 173, 174 

Meno galerija Ž; 187 

Moterų kalbos NB; 45, 48 

Muitininkai ir vagys Ž; 145 

Mušk mane, tėti Ž; 103, 104 


N 

Nagi sugalvokime NB;50 

Nagi susipeškite Ž;66, 131, 135, 
137, 150 

Narkomanas Ž;76 


Na, štai aš ir vėl Ž;66, 91 

Na, tada... NB; 50 

Negano to Ž;100-101, 128 

Nepilnamečių nusikalstamumas 
NB; 45, 47 

Neteisingai apkaltino Ž; 148, 149 

Neturtėlis Ž; 151, 155, 158, 160, 
161, 172 

Nevykėlis Ž; 64, 66, 85, 115, 120, 
122, 156, 169 

Noriu laisvėn Ž; 147, 148 

Nudrėksta oda NB; 116 


Nusižengėlis vyras NB; 48, 123 


P 

Pabandyk atgauti skolą Ž;83 

Pabandyk, gal tau pavyks mane 
sustabdyti Ž;81 

Pabandyk man negrąžinti Ž; 84 

Pabėgimas Ž; 147 

Padaryk man ką nors... Ž; 129 

Pajamos ir išlaidos NB; 45, 52 

Palaikė suknelė Ž; 86 

Pasakyk jiems, brangusis... NB; 45 

Pasakyk man štai ką Ž; 168, 169 

Pasigėrėk, ką tu pridirbai Ž;91 


Pasipiktinimas Žž; 137 

Pažiūrėk, kaip aš stengiausi Ž;94, 
109, 110, 111, 112, 113, 189 

Pažiūrėk, kaip aš stengiuosi Ž 
108, 111, 154 

Pažvelkime į vyrus iš gerosios 
pusės NB; 48 

Pirkiniai NB; 45 

Policininkai ir plėšikai Ž; 133, 141, 
145, 150 

Po velnių, vaikinai Ž; 45 

Pričiupau tave, kalės vaike Ž;65, 
73, 84, 86, 89, 103, 104, 137 

Priešpiečių krepšelis Ž; 97 

Prisiglausk prie manęs Ž; 136, 198 

Psichiatrija Ž; NB; 46, 66, 147, 151, 
157, 165, 166 

Psichiatrijos ligoninė Ž; 108 

Psichinė sveikata Ž; 167 

Psichoanalizė Ž;47 


R 

„Rapo“ Ž;:52, 66, 102, 128, 129, 
131, 134, 135, 136, 138, 164, 
177, 199 


Rikša ;174 
Ryte po NB; 45, 48, 75, 81 


S 

Sausasis alkoholikas Ž; 64, 76 
Saviraiška Ž;: 167 

Seksualinis iškrypimas Ž;131, 132 
Skolininkas Ž; 66, 67, 73, 82, 83, 98 


Š 

Šantažas Ž:88, 149 

Šiais laikais Ž;15, 115, 116, 118, 147 
Šilimamis Ž;151, 152 

Širdelė Ž;94, 100, 101, 113 


T 

Taigi, taigi, tai ką gi tai reiškia? 
NB; 162 

Teismas Ž;94, 98, 101, 113, 137, 145 

Tėvų susirinkimas NB;45, 46, 
66,157 

Tik paklausykite Ž; 148 

Tokia visuomenė, kurioje 
gyvename NB; 133 


Transakcinė analizė Ž;:31, 54 

Trūkumas 106, 115, 118, 119 
Tu man niekuo negali padėti Ž; 145 


U 
Užguitoji Ž; 94, 105, 106, 107, 108 


Vv 

Vaidmenų skirstymo kušetė Ž; 136 

Valstietė Ž; 151, 162, 163, 166 

Vandens aušintuvas NB; 117 

Varyk iš čia ž;128, 134, 136, 137 

Veteranas Ž;161 į 

Vietos išminčius Ž; 175, 179 

Virtuvė NB;45 

Visi dideli žmonės buvo... NB; 133 

Vyrų kalbos NB;45, 48 

Ž 

Žiūrėk, ką per tave padariau Ž; 
154, 155 

Žiūrėk, ką per tave pridirbau Ž. 
73, 89, 90 

Žiūrėk, ką tu man padarei Ž;77 

Žiūrėk, mama, tik be rankų NB;45 

Kitos Erico Berne'o knygos 


Už žaidimų ir scenarijų 
(Beyond Games and Scripts) 


Psichiatrijos ir psichoanalizės vadovas mėgėjui 


(The Layman's Guide to Psychiatry and Psychoanalysis) 


Organizacijų ir grupių struktūra ir dinamika 
(The Structure and Dynamics of Organizations and Groups) 


Transakcinė analizė psichoterapijoje 
(Transactional Analysis in Psychotherapy) 


204 | ŽAIDIMAI 


ERIC BERNE 


ZAIDIMAI, 
KURIUOS ŽAIDŽIA ŽMONĖS 


Žmogiškųjų santykių psichologija 
Projekto vadovė Lina Mittaitė 


Vertėja Milda Dyke 
Viršelio dailininkė Asta Puikienė 
Maketuotojas Ernestas Vinickas 


Leidykla VAGA, Gedimino pr. 50, LT-01110 Vilnius 
El. paštas: infoevaga.lt , http://www.vaga.lt 
tel. +370 5 2498121, faks. +370 5 2498122 
Spausdino UAB LOGOTIPAS, Utenos g. 41a, LT-08217 Vilnius 
Tiražo papildymas 1000 egz. 


Berne, Eric 
Be301 Žaidimai, kuriuos žaidžia žmonės : žmogiškųjų santy- 
kių psichologija / Eric Berne ; iš anglų kalbos vertė Milda 
Dyke. - Vilnius : Vaga, 2008. - 208 p. 


ISBN 978-5-415-02045-4 


Šioje knygoje E. Berne pristato Žaidimus ir transakcinę anali- 
zę plačiajai visuomenei. Anot autoriaus, Žaidimai yra ritualistinės 
transakcijos arba tarpasmeninio elgesio modeliai, kurie gali būti 
nuoroda į paslėptus jausmus ar emocijas. Ši knyga ir transakcinė 


analizė padarė įtaką milionams žmonių. 


UDK 159.96:316.6 


Dr. Eric Berne (1910-1970) - žymus JAV psichoanalitikas. Oponavo to 
meto psichoanalitinėms teorijoms. Sukūrė naują, revoliucinę teoriją - 
transakcinę paris Jos m kaiooai veikalą vapoS kuriuos 
lizės asociaciją. E. Berne yra parašęs daugiau kaip 30 knygų bei moks- 
linių straipsnių. 


ISBN 978-5-415-02045-4 


vs UI | 


78541 


dis a M 


